ΑΝΩΝΥΜΕΣ ΕΤΑΙΡΕΙΕΣ
ΑΠΟΦΑΣΕΙΣ
Αριθμ. απόφ. 4525
Κανονισμός Εσωτερικής Οργάνωσης και Λειτουργίας με ενσωμάτωση του Γενικού Κανονι-
σμού Προσωπικού του Οργανισμού Λιμένος Βόλου Α.Ε.
ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ Ο.Λ.Β. Α.Ε.
(Πρακτικό 414/23.4.2019)
Έχοντας υπόψη:
1. Τον ισχύοντα Κ.Ε.Ο.Λ. - Γ.Κ.Π. της Ο.Λ.Β. Α.Ε.
2. Την αναγκαιότητα επικαιροποίησης του ισχύοντος
Κ.Ε.Ο.Λ. με την τροποποίηση/αναμόρφωση και την εκ
νέου κωδικοποίησή του, όπως διαπιστώνεται επ’ ευκαιρία
ελέγχου της Ο.Λ.Β. Α.Ε. από το Σ.Ε.Ε.Δ.Δ. (σχετ. η με Α/Α
26/Α/2019 Έκθεση Ελέγχου του Σώματος ΕπιθεωρητώνΕλεγκτών Δημόσιας Διοίκησης, η οποία μας διαβιβάστη-
κε με το υπ’ αριθμ. πρωτ. ΣΕΕΔΔ/Φ.1Δ/2531/06-03-2019
έγγραφο του τελευταίου).
3. Την έκθεση γ΄ τριμήνου του εσωτερικού ελεγκτή
της Ο.Λ.Β. Α.Ε. προς το Δ.Σ. της εταιρείας, από το περιεχόμενο της οποίας προκύπτει επίσης η διαπίστωση της
αναφερόμενης, στην προηγούμενη παράγραφο, αναγκαιότητας.
4. Το ισχύον Καταστατικό της Ο.Λ.Β. Α.Ε.
5. Το ν.3429/2005, όπως ισχύει.
6. Το άρθρο 5 (παρ. 4), του ν.4597/2019 (ΦΕΚ 35 Α΄).
7. Το υπ’ αριθμ. πρωτ. 102/26-03-2019 έγγραφο του
Συλλόγου Εργαζομένων Ο.Λ.Β. Α.Ε., με το οποίο δηλώνεται η σύμφωνη γνώμη του (με ενσωματωμένη δήλωση
περί επιφύλαξης άσκησης παντός νόμιμου δικαιώματος
των εργαζομένων), επί του κωδικοποιημένου κειμένου
που του απεστάλη από τον Οργανισμό μας (με το υπ’
αριθμ. 1215/07-03-2019 έγγραφό μας), για έκφραση
γνώμης, ομόφωνα αποφάσισε:
Την έγκριση τροποποίησης/αναμόρφωσης και εκ νέου
κωδικοποίησης του συνημμένου Κανονισμού Εσωτερικής Οργάνωσης και Λειτουργίας (Κ.Ε.Ο.Λ.) της Ο.Λ.Β.
Α.Ε. με τα Παραρτήματα αυτού. Για κάθε ζήτημα που δεν
υφίσταται πρόβλεψη επί του παρόντος κανονισμού αποφαίνεται με Απόφασή του το Δ.Σ. της Ο.Λ.Β. Α.Ε.
Η απορρέουσα εκ της παρούσας απόφαση του Δ.Σ.
της Ο.Λ.Β. Α.Ε. να δημοσιευθεί σε τεύχος Φ.Ε.Κ., κατά τα
προβλεπόμενα στην ισχύουσα νομοθεσία, προκειμένου
να ισχύει από της δημοσιεύσεώς της, δεδομένου του
κανονιστικού χαρακτήρα της.
ΚΑΝΟΝΙΣΜΟΣ ΕΣΩΤΕΡΙΚΗΣ ΟΡΓΑΝΩΣΗΣ ΚΑΙ
ΛΕΙΤΟΥΡΓΙΑΣ
με ενσωμάτωση του
ΓΕΝΙΚΟΥ ΚΑΝΟΝΙΣΜΟΥ ΠΡΟΣΩΠΙΚΟΥ
ΠΕΡΙΕΧΟΜΕΝΑ
Προοίμιο
Κεφάλαιο Α΄- Εσωτερική Οργάνωση και Λειτουργία
των Υπηρεσιών της εταιρείας
Άρθρο 1ο: Εισαγωγή
Άρθρο 2ο: Διάρθρωση Υπηρεσιών
Άρθρο 3ο : Κατανομή αρμοδιοτήτων σε υπηρεσιακές
μονάδες της εταιρείας
Άρθρο 4ο: Ορισμός των σχέσεων των Υπηρεσιών της
εταιρείας
Κεφάλαιο Β΄- Γενικός Κανονισμός Προσωπικού
Β.1. Γενικές Ρυθμίσεις
Άρθρο 5ο: Σκοπός και περιεχόμενο του Κανονισμού
Άρθρο 6ο: Έκταση εφαρμογής
Άρθρο 7ο : Λοιπές γενικές διατάξεις
Β.2. Εργασιακές σχέσεις προσωπικού
Άρθρο 8ο: Μορφές εργασιακών σχέσεων
Άρθρο 9ο: Διάκριση προσωπικού
Άρθρο 10ο: Κατάταξη οργανικών θέσεων σε κατηγορίες και κλάδους
Άρθρο 11ο: Οργανικές θέσεις – Κατανομή οργανικών
θέσεων
Άρθρο 12ο: Προϋποθέσεις πρόσληψης – απαιτούμενα
πιστοποιητικά
Άρθρο 13ο: Διαδικασία πρόσληψης
Άρθρο 14ο: Αστική ευθύνη
Β.3. Τήρηση Μητρώων
Άρθρο 15ο: Τήρηση μητρώων προσωπικού
Β.4. Υπηρεσιακό Συμβούλιο
Άρθρο 16ο: Αρμοδιότητες
Άρθρο 17ο: Σύνθεση – Συγκρότηση
Άρθρο 18ο: Θητεία
Άρθρο 19ο: Λειτουργία
B.5. Υποχρεώσεις εργαζομένων και εταιρείας-Ιεραρχία
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Μαΐου 2019
ΤΕΥΧΟΣ ΠΡΑ.Δ.Ι.Τ.
Αρ. Φύλλου 228
ΤΕΥΧΟΣ ΚΑΤΑΧΩΡΙΣΗΣ ΠΡΑΞΕΩΝ ΚΑΙ ΣΤΟΙΧΕΙΩΝ ΛΟΙΠΩΝ ΦΟΡΕΩΝ ΔΗΜΟΣΙΟΥ ΚΑΙ ΙΔΙΩΤΙΚΟΥ ΤΟΜΕΑ
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
Άρθρο 20ο: Καθήκοντα προσωπικού – Γενικά
Άρθρο 21ο: Υποχρεώσεις εργαζομένων
Άρθρο 22ο: Γενικές υποχρεώσεις Προϊσταμένων
Άρθρο 23ο: Ιεραρχική αναφορά Προσωπικού
Άρθρο 24ο: Γενικές υποχρεώσεις της εταιρίας
Άρθρο 25ο: Είδη Ένδυσης – Υπόδησης
Β.6. Αντιμετώπιση πειθαρχικών παραπτωμάτων
Άρθρο 26ο: Πειθαρχικά παραπτώματα
Άρθρο 27ο: Πειθαρχικές ποινές
Άρθρο 28ο: Σχέση πειθαρχικού παραπτώματος και
ποινής
Άρθρο 29ο: Εφαρμογή κανόνων και αρχών του ποινικού δικαίου
Άρθρο 30ο: Παραγραφή πειθαρχικών παραπτωμάτων
Άρθρο 31ο: Λήξη πειθαρχικής ευθύνης
Άρθρο 32ο: Σχέση πειθαρχικής και ποινικής διαδικασίας
Άρθρο 33ο: Πειθαρχικά όργανα
Άρθρο 34ο: Πειθαρχικώς προϊστάμενοι
Άρθρο 35ο: Αρμοδιότητες πειθαρχικώς προϊσταμένων
Άρθρο 36ο: Κατανομή αρμοδιοτήτων επιβολής πειθαρχικών ποινών
Άρθρο 37ο: Κρίση πειθαρχικών παραπτωμάτων
Άρθρο 38ο: Ένορκη διοικητική εξέταση
Άρθρο 39ο: Άσκηση πειθαρχικής δίωξης
Άρθρο 40ο: Κλήση σε απολογία
Άρθρο 41ο: Απολογία
Άρθρο 42ο: Πειθαρχική απόφαση
Άρθρο 43ο: Ένσταση
Άρθρο 44ο: Συμμετοχή στο Πειθαρχικό ΣυμβούλιοΚωλύματα/Εξαιρέσεις
Άρθρο 45ο: Διαδικασία ενώπιον του Πειθαρχικού Συμβουλίου
Άρθρο 46ο: Εκτέλεση των πειθαρχικών αποφάσεων
Άρθρο 47ο: Αυτοδίκαιη θέση σε αργία
Άρθρο 48ο: Δυνητική θέση σε αργία
Β.7. Χρόνος εργασίας – Άδειες
Άρθρο 49ο: Γενικές διατάξεις περί χρόνου εργασίας
Άρθρο 50ο: Κανονική εργασία – οργάνωση του χρόνου
εργασίας
Άρθρο 51ο: Μειωμένα ωράρια
Άρθρο 52ο: Αργίες – ημιαργίες
Άρθρο 53ο: Υπερωρίες – εργασία Σαββάτου/Κυριακών
και αργιών
Άρθρο 54ο: Κανονική άδεια
Άρθρο 55ο: Άδεια κύησης και λοχείας
Άρθρο 56ο: Άδεια γάμου
Άρθρο 57ο: Λοιπές άδειες οικογενειακών διευκολύνσεων
Άρθρο 58ο: Άδεια χωρίς αποδοχές
Άρθρο 59ο: Λοιπές άδειες
Άρθρο 60ο: Γενικές διατάξεις περί αδειών
B.8. Ασθένεια εργαζομένων
Άρθρο 61ο: Αποχή από την εργασία λόγω ασθένειας
Άρθρο 62ο: Υγειονομικές Επιτροπές
Β.9. Εκπαίδευση προσωπικού
Άρθρο 63ο: Εκπαίδευση προσωπικού
Β.10. Όροι εργασίας – Αμοιβές και Παροχές
Άρθρο 64ο: Γενικά περί αμοιβής
Άρθρο 65ο: Κρατήσεις επί των αποδοχών
Άρθρο 66ο: Πρόσθετες αμοιβές και αποζημιώσεις
Άρθρο 67ο: Λοιπές παροχές
Άρθρο 68ο: Ηθικές και υλικές αμοιβές
Β.11. Ανάθεση θέσεων ευθύνης στην υπηρεσιακή ιεραρχία της εταιρείας
Άρθρο 69ο: Ανάθεση θέσης
Άρθρο 70ο: Αναπλήρωση Προϊσταμένων
Β.12. Αξιολόγηση προσωπικού
Άρθρο 71ο: Διαδικασία αξιολόγησης απόδοσης στελεχών
Άρθρο 72ο: Αξιολογητές στελεχών
Άρθρο 73ο: Διαδικασία αξιολόγησης λοιπού προσωπικού
Άρθρο 74ο: Αξιολογητές λοιπού προσωπικού
Β.13. Κινητικότητα προσωπικού
Άρθρο 75ο: Εσωτερικές μετακινήσεις προσωπικού
Άρθρο 76ο: Μετατάξεις
Άρθρο 77ο: Αποσπάσεις
B.14. Λύση εργασιακής σχέσης
Άρθρο 78ο: Λύση της εργασιακής σχέσης
Άρθρο 79ο: Παραίτηση εργαζομένου
Άρθρο 80ο: Καταγγελία της εργασιακής σχέσης εκ μέρους της εταιρείας
Άρθρο 81ο: Θάνατος εργαζομένου
B.15. Υγεία και ασφάλεια εργαζομένων
Άρθρο 82ο: Υγεία και ασφάλεια εργαζομένων
Β.16. Τελικές διατάξεις
Άρθρο 83ο: Όργανα διοίκησης της εταιρείας
Άρθρο 84ο: Κατάργηση προϊσχύουσας κωδικοποίησης
του κανονισμού
Άρθρο 85ο: Τροποποίηση κανονισμού
Άρθρο 86ο: Έναρξη ισχύος
Προοίμιο
Ο παρών Κανονισμός Εσωτερικής Οργάνωσης και Λειτουργίας, που ενσωματώνει το Γενικό Κανονισμό Προσω-
πικού (εφεξής «Κ.Ε.Ο.Λ.-Γ.Κ.Π.» χάριν συντομίας), συνιστά
το ενοποιημένο κείμενο επί του οποίου αποτυπώνονται/
καταγράφονται:
(i  ) Η διάρθρωση των Υπηρεσιών της εταιρείας,
(ii) η κατανομή και η περιγραφή των αρμοδιοτήτων
τους,
(iii) η ιεραρχική υπαγωγή τους,
(iv) η μεταξύ τους επικοινωνία,
(v) η επικοινωνία τους με τα όργανα Διοίκησης της
εταιρείας,
(vi) η διάρθρωση των θέσεων ευθύνης (στελεχών) και
τα προσόντα κάλυψής τους,
(vii) η διάρθρωση των λοιπών θέσεων εργασίας,
(viii) ο αριθμός των οργανικών θέσεων εργασίας και η
κατανομή τους στις Υπηρεσίες της εταιρείας,
(ix) οι εργασιακές σχέσεις των υπαλλήλων και των στελεχών με την εταιρεία,
(x) οι διαδικασίες πρόσληψης του προσωπικού,
(xi) η εν γένει υπηρεσιακή κατάσταση του προσωπικού,
(xii) οι υποχρεώσεις και τα δικαιώματα του προσωπικού,
(xiii) οι ευθύνες του προσωπικού (υπαλλήλων και στελεχών) έναντι της εταιρείας,
(xiv) οι εφαρμοστέες πειθαρχικές διαδικασίες,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
(xv) το Υπηρεσιακό Συμβούλιο,
(xvi) οι διαδικασίες επιβράβευσης του προσωπικού,
(xvii) η τοποθέτηση σε θέσεις ευθύνης (στελέχους),
(xviii) οι διαδικασίες μετακινήσεων, μετατάξεων και
αποσπάσεων,
(xix) οι αιτίες και διαδικασίες λύσης της εργασιακής
σχέσης,
(xx) η αξιολόγηση του προσωπικού της εταιρείας
(xxi) η διαμόρφωση συνθηκών υγείας και ασφάλειας
στους χώρους εργασίας και
(xxii) οι προβλέψεις τροποποίησης του παρόντος.
ΚΕΦΑΛΑΙΟ Α΄
Εσωτερική Οργάνωση και Λειτουργία των
Υπηρεσιών της εταιρείας
Άρθρο 1ο
Εισαγωγή
1. Η εταιρεία με την επωνυμία «Οργανισμός Λιμένος
Βόλου Ανώνυμη Εταιρεία» ή «Ο.Λ.Β. Α.Ε.» χάριν συντομίας, είναι ανώνυμη εταιρία κοινής ωφέλειας που συστά-
θηκε βάσει των σχετικών διατάξεων του ν.2932/2001
(ΦΕΚ 145 Α΄).
2. Η εταιρεία διέπεται, βάσει των σχετικών προβλέψεων του ιδρυτικού της Νόμου, από το ν.2971/2001,
το β.δ. 14/1939 και το ν.4518/2018, που διαδέχτηκε το
ν.2190/1920. Παράλληλα διέπεται συμπληρωματικά από
το ν.3429/2005, όπως ισχύει.
3. Η εταιρεία αποτελεί το φορέα διοίκησης και εκμετάλλευσης του λιμένα Βόλου.
4. Η εταιρεία τελεί υπό την εποπτεία του Υπουργού
Ναυτιλίας και Νησιωτικής Πολιτικής.
5. Η εταιρεία αποτελεί «διφυές» νομικό πρόσωπο,
καθώς πέραν της αμιγούς επιχειρηματικής της υπόστασης, κατά την οποία λειτουργεί ως Ν.Π.Ι.Δ., λειτουργεί ως
Ν.Π.Δ.Δ. στο τμήμα της υπόστασής της όπου ασκεί αρμοδιότητες που ανήκουν στη δημόσια σφαίρα εξουσίας.
6. Οι σκοποί της εταιρείας, η έδρα της, τα μετοχικό της
κεφάλαιο, τα όργανα διοίκησής της και οι αρμοδιότητές
τους, ο σκοπός της, η χρονική διάρκειά της ορίζονται/
ρυθμίζονται από το εκάστοτε εγκεκριμένο αρμοδίως
Καταστατικό της και από τις εκάστοτε ισχύουσες σχετικές διατάξεις.
Άρθρο 2ο
Διάρθρωση Υπηρεσιών
Των Οργάνων Διοίκησης της εταιρείας υπόκειται η
δομή των Υπηρεσιών της, η οποία αναπτύσσεται σύμφωνα με τα παρακάτω αναφερόμενα:
1. Διεύθυνση Διοικητικού, Οικονομικού και Εκμετάλλευσης (Δ/νση Δ.Ο.Ε.)
1.1. Τμήμα Διοικητικό
1.2. Τμήμα Οικονομικό
1.2.1. Γραφείο Αποθήκης
1.2.1. Γραφείο Προμηθειών
1.3. Τμήμα Εκμετάλλευσης Λιμένος
2. Διεύθυνση Τεχνικών Υπηρεσιών (Δ/νση Τ.Υ.)
2.1. Τμήμα Έργων Υποδομής και Συντήρησης
2.2. Τμήμα Ηλεκτρομηχανολογικών Έργων και Εξοπλισμού
2.2.1. Γραφείο Μηχανολογικής Συντήρησης
2.2.2. Γραφείο Ηλεκτρολογικής Συντήρησης
2.2.3. Γραφείο Μηχανοργάνωσης και Πληροφορικής
2.3. Τμήμα Λιμενικών Εξυπηρετήσεων Εμπορικού Λιμένα
3. Ανεξάρτητες Υπηρεσίες
3.1. Υπηρεσία Ασφάλειας Λιμενικής Εγκατάστασης
(οργανωτικού επιπέδου Τμήματος)
3.1.1. Γραφείο Πολιτικού Σχεδιασμού Έκτακτης Ανάγκης (Π.Σ.Ε.Α.-οργαν. επιπέδου Γραφείου)
3.2. Υπηρεσία Εσωτερικού Ελέγχου (οργανωτικού επιπέδου Γραφείου), η οποία υπάγεται αποκλειστικά στο
Δ.Σ. της εταιρείας
3.3. Υπηρεσία Συλλογής/Επεξεργασίας/Τήρησης Στατιστικών Στοιχείων (οργανωτικού επιπέδου Γραφείου)
3.4. Υπηρεσία Γραμματειακής Υποστήριξης Οργάνων
Διοίκησης και Δημοσίων Σχέσεων (οργ. επιπ. Τμήματος)
3.5. Υπηρεσία Παρακολούθησης Όρων Α.Ε.Π.Ο. (οργανωτικού επιπέδου Γραφείου)
Άρθρο 3ο
Κατανομή αρμοδιοτήτων σε υπηρεσιακές
μονάδες της εταιρείας
Η κατανομή των αρμοδιοτήτων στις υπηρεσιακές μονάδες της εταιρείας, όπως αυτές αναφέρονται στο άρθρο
2 ανωτέρω, έχει ως κάτωθι:
1. Διεύθυνση Διοικητικού, Οικονομικού και Εκμετάλλευσης (Δ/νση Δ.Ο.Ε.)
1.1. Tμήμα Διοικητικό
• Η διεκπεραίωση διαδικασιών που αφορούν στην
πρόσληψη και στην εν γένει υπηρεσιακή κατάσταση και
στις μεταβολές που αυτή δύναται να ενέχει, του πάσης
φύσεως προσωπικού της Ο.Λ.Β. Α.Ε., των συνεργατών
αυτής, καθώς και κάθε λοιπού προσώπου που παρέχει
τις υπηρεσίες του στην εταιρεία.
• Τη διαχείριση θεμάτων και διεκπεραίωση, κατά τις
προβλέψεις της εκάστοτε ισχύουσας νομοθεσίας, διαδικασιών που αφορούν στις συνθήκες εργασίας, εκπαίδευ-
σης, επιμόρφωσης, αξιολόγησης, ασφάλειας και υγιεινής
του προσωπικού της Εταιρείας.
• Η εν γένει διαχείριση του πάσης φύσεως ανθρώπινου δυναμικού της εταιρείας και η διεκπεραίωση των
αναγκαίων ενεργειών.
• Η παρακολούθηση της τήρησης του ωραρίου εργασίας, ο έλεγχος της υπερωριακής απασχόλησης του προ-
σωπικού και η διεκπεραίωση κάθε σχετικής διαδικασίας.
• Η διαχείριση αιτημάτων του προσωπικού της εταιρείας που σχετίζονται με την υπηρεσιακή του κατάσταση.
• Η διεκπεραίωση διαδικασιών που σχετίζονται με τον
πειθαρχικό έλεγχο του προσωπικού της εταιρείας.
• Η τήρηση γενικού και εμπιστευτικού Πρωτοκόλλου
εισερχομένων/εξερχομένων εγγράφων (διαβαθμισμένων και μη) και του χρονολογικού αρχείου τα εταιρείας.
• Η διεκπεραίωση της αλληλογραφίας της εταιρείας.
• Η τήρηση αρχείου σχετικού με τις απονεμόμενες αρμοδιότητές του και τις συναφείς ενέργειές του.
• Η διενέργεια Ενόρκων Διοικητικών Εξετάσεων προς
διερεύνηση τέλεσης πειθαρχικών παραπτωμάτων του
προσωπικού.
• Η παρακολούθηση της ορθής εκτέλεσης τυχόν συμβάσεων προμηθειών της εταιρείας, το αντικείμενο των
οποίων εμπίπτει στη σφαίρα των αρμοδιοτήτων του.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
• Η εισήγηση επί των ζητημάτων που άπτονται των
αρμοδιοτήτων του στα αρμόδια όργανα διοίκησης της
εταιρείας.
• Κάθε αρμοδιότητα που άπτεται της διαχείρισης και
εποπτείας του ανθρώπινου δυναμικού της εταιρείας και
δεν αναφέρεται ανωτέρω.
1.2. Τμήμα Οικονομικό
• Η διεκπεραίωση κάθε διαδικασίας σχετιζόμενης με
την αποτύπωση της οικονομικής λειτουργίας της εταιρείας. Ενδεικτικά και όχι αποκλειστικά αναφέρονται
η σύνταξη, η μέριμνα έγκρισης, η αναμόρφωση και η
παρακολούθηση της τήρησης του εγκεκριμένου προϋπολογισμού της εταιρείας, η σύνταξη/συμπλήρωση
ενημερωτικών εκθέσεων έναντι Αρχών κ.λπ.
• Η διεκπεραίωση κάθε αναγκαίας εργασίας/διαδικασίας λογιστικής αποτύπωσης της κατάστασης της εταιρεί-
ας και η τήρηση των προβλεπόμενων από την εκάστοτε
ισχύουσα νομοθεσία βιβλίων και στοιχείων.
• Η μέριμνα και διεκπεραίωση κάθε αναγκαίας διαδικασίας εκπλήρωσης των φορολογικών και ασφαλιστικών
υποχρεώσεων της εταιρείας.
• Η διεκπεραίωση διαδικασιών λήψης φορολογικής και
ασφαλιστικής ενημερότητας της εταιρείας.
• Η διεκπεραίωση των διαδικασιών πάσης φύσεως
πληρωμών ή/και συμψηφισμών της εταιρείας.
• Η διεκπεραίωση των διαδικασιών μισθοδοσίας του
προσωπικού της εταιρείας και συναφών ζητημάτων
όπως ενδεικτικά και όχι αποκλειστικά η μέριμνα για την
καταβολή και τμηματική αποπληρωμή δανείων ή/και
προκαταβολών μισθοδοσίας του προσωπικού της εταιρείας, η απόδοση ασφαλιστικών εισφορών, η καταβολή
αποζημιώσεων των μελών του Δ.Σ.
• Η διεκπεραίωση ετήσιων τακτικών ή/και έκτακτων
απογραφών.
• Η διεκπεραίωση διαδικασιών τήρησης τραπεζικών
λογαριασμών της εταιρείας και η παρακολούθηση των
κινήσεών τους.
• Η διεκπεραίωση διαδικασιών λήψης φορολογικής και
ασφαλιστικής ενημερότητας της εταιρείας.
• Η εκπόνηση μελετών αναγκαίων για την υποστήριξη
της λειτουργίας των οργάνων διοίκησης.
• Η σύνταξη του Ισολογισμού των εταιρικών χρήσεων
και των αποτελεσμάτων χρήσης.
• Η υποστήριξη του έργου του εσωτερικού ελεγκτή και
των ορκωτών ελεγκτών που ορίζονται από τη Γ.Σ. των
μετόχων της εταιρείας.
• Η παρακολούθηση της ορθής εκτέλεσης των συμβάσεων προμηθειών, υπηρεσιών και έργων της εταιρείας,
κατά το τμήμα του αντικειμένου τους που εμπίπτει στη
σφαίρα των αρμοδιοτήτων του.
• Η εισήγηση επί των ζητημάτων που άπτονται των
αρμοδιοτήτων του στα αρμόδια όργανα διοίκησης της
εταιρείας.
• Η τήρηση σχετικού αρχείου.
• Κάθε αρμοδιότητα που του ανατίθεται με απόφαση
αρμοδίου οργάνου διοίκησης της εταιρείας.
1.2.1. Γραφείο Αποθήκης
• Η διεκπεραίωση κάθε διαδικασίας εισαγωγής, εξαγωγής και αντίστοιχης καταγραφής υλικών από την αποθή-
κη της εταιρείας.
• Η μέριμνα για τη ύπαρξη αποθέματος καυσίμων
απαραίτητων για τη λειτουργία των μηχανημάτων της
εταιρείας.
• Τήρηση σχετικού βιβλίου (μέσω καταχωρήσεων σε
μηχανογραφική εφαρμογή.
• Μέριμνα για τη φύλαξη και λήψη σχετικών μέτρων
των υλικών.
• Η διεκπεραίωση ετήσιων τακτικών ή/και έκτακτων
απογραφών.
1.2.2. Γραφείο προμηθειών
• Η διεκπεραίωση κάθε διαδικασίας σχετικής με τη διενέργεια προμηθειών υλικών ή υπηρεσιών της εταιρείας
ή/και εκποίησης άχρηστων υλικών της τελευταίας, συμπεριλαμβανομένης της προκήρυξης σχετικών διαγωνι-
στικών διαδικασιών μέχρι και τη συμβασιοποίησή τους.
• Τήρηση σχετικού αρχείου.
1.3. Τμήμα Εκμετάλλευσης Λιμένος
• Μέριμνα για την οργάνωση και λειτουργία του συνόλου των εμπορικών εκμεταλλεύσεων και των δραστηρι-
οτήτων της εταιρείας.
• Η οργάνωση της παροχής του συνόλου των λιμενικών
υπηρεσιών, των οποίων η εταιρεία είναι πάροχος. Στην
έννοια της εν λόγω οργάνωσης εμπίπτει και η εκπόνηση
ειδικών κανονισμών λειτουργίας, που δημιουργούν ένα
ρυθμιστικό πλαίσιο.
• Η διεκπεραίωση των αναγκαίων διαδικασιών για την
εισήγηση και έγκριση των τιμολογίων της εταιρείας.
• Η εισήγηση για την ανάθεση εκπόνησης μελετών
σχετικών με τις αρμοδιότητες του Τμήματος.
• Η διεκπεραίωση κάθε αναγκαίας διαδικασίας και η
εισήγηση για την παραχώρηση δικαιωμάτων χρήσης
χώρων και κτιριακών εγκαταστάσεων της ζώνης λιμένα,
έναντι αιτούντων προσώπων.
• Διεκπεραίωση λοιπών διαδικασιών που άπτονται
του τμήματος της διφυούς υπόστασης της εταιρείας
που αντιστοιχούν στο Διοικητικό τμήμα αυτής, όπως
ενδεικτικά η έκδοση Αδειών Ίδρυσης και Λειτουργίας
κ.υ.ε. ή άσκησης υπαίθριου εμπορίου.
• Η μέριμνα και η διεκπεραίωση κάθε αναγκαίας διαδικασίας για την απομάκρυνση επικίνδυνων ή/και επι-
βλαβών πλοίων από τη ζώνη λιμένα, κατά τις εκάστοτε
ισχύουσες διατάξεις της αντίστοιχης νομοθεσίας.
• Η μέριμνα για την είσπραξη κάθε εσόδου της εταιρείας από οιαδήποτε αντίστοιχη πηγή.
• Η λειτουργία Ταμείου και η τήρηση σχετικών διαδικασιών, με σκοπό την είσπραξη των εσόδων της εταιρείας.
• Η διεκπεραίωση κάθε αναγκαίας ενέργειας για την
παρακολούθηση της είσπραξης των πάσης φύσεως οφειλών έναντι της εταιρείας και για την αποστολή τους, με
χρηματικούς καταλόγους, στις αρμόδιες Δ.Ο.Υ. προς
είσπραξη.
• Η εισήγηση αρμοδίως και η διεκπεραίωση κάθε νόμιμης ενέργειας που αποσκοπεί στην είσπραξη εσόδων
έναντι της Ο.Λ.Β. Α.Ε. και η τυχόν λήψη δυσμενών μέτρων
κατά οφειλετών της εταιρείας, στα πλαίσια των σχετικών
προβλέψεων της ισχύουσας νομοθεσίας.
• Η τήρηση σχετικού αρχείου.
• Κάθε αρμοδιότητα που του ανατίθεται με απόφαση
αρμοδίου οργάνου διοίκησης της εταιρείας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
2. Διεύθυνση Τεχνικών Υπηρεσιών (Δ/νση Τ.Υ.)
2.1. Τμήμα Έργων Υποδομής και Συντήρησης
• Η μέριμνα, η εισήγηση και η διεκπεραίωση κάθε αναγκαίας διαδικασίας για την εκπόνηση τεχνικών μελετών
του συνόλου των έργων κατασκευής ή/και συντήρησης
του συνόλου των αντίστοιχων υποδομών/ανωδομών του
λιμένα, υφιστάμενων και ανεγειρόμενων, η δημιουργία
αντίστοιχων φακέλων.
• Η μέριμνα, η εισήγηση και πιθανά η διεκπεραίωση
διαδικασιών σχετιζόμενων με θέματα ρυμοτομίας, χωροταξικής οργάνωσης, χρήσεων γης, αλλά και της ορ-
γάνωσης της κυκλοφορίας στους χώρους της χερσαίας
ζώνης λιμένα, αρμοδιότητας της εταιρείας.
• Η μέριμνα και διεκπεραίωση διαδικασιών σχετιζόμενων με την εκπόνηση και επικαιροποίηση του Γενικού
Προγραμματικού Σχεδίου (Master Plan) της εταιρείας.
• Η διεκπεραίωση διαδικασιών δημοπράτησης, παρακολούθησης-επίβλεψης, παραλαβής, αντίστοιχων έργων
που αφορούν στην ανέγερση, συντήρηση, ανακαίνιση
και επισκευή τους και η εισήγηση επί σχετικών ζητημάτων.
• Η εκπόνηση σχεδίων για τις ανάγκες της εταιρείας. • Η
μέριμνα και η διεκπεραίωση κάθε αναγκαία διαδικασίας
για τη λήψη των αναγκαίων Αδειών και εγκρίσεων από
αρμόδιες Αρχές.
• Η μέριμνα και διεκπεραίωση διαδικασιών σύνδεσης
ενδιαφερομένων δικαιούχων στο εσωτερικό δίκτυο
υδροδότησης του λιμένα, συμπεριλαμβανομένων των
ελλιμενιζόμενων πλοίων και συναφώς η διεκπεραίωση
των αναγκαίων διαδικασιών βεβαίωσης των σχετικών
χρεώσεων.
• Η τήρηση σχετικού αρχείου.
• Κάθε αρμοδιότητα που του ανατίθεται με απόφαση
αρμοδίου οργάνου διοίκησης της εταιρείας.
2.2. Τμήμα Ηλεκτρομηχανολογικών Έργων και Εξοπλισμού
• Η μέριμνα και η διεκπεραίωση κάθε αναγκαίας διαδικασίας για την εκπόνηση μελετών αναγκαίων για την
κατασκευή ή/και τη συντήρηση των αντίστοιχων έργων
και την προμήθεια, συντήρηση και αναβάθμισης του
ηλεκτρομηχανολογικού εξοπλισμού της εταιρείας.
• Η μέριμνα, η εισήγηση και η διεκπεραίωση κάθε αναγκαίας διαδικασίας για τη διαρκή λειτουργία και συνεπώς
την επιχειρησιακή ετοιμότητα του ηλεκτρομηχανολογικού εξοπλισμού του λιμένα, συμπεριλαμβανομένης
ιδιαίτερα της αντίστοιχης μέριμνας για την ύπαρξη
ανταλλακτικών, αναλωσίμων και καυσίμων.
• Η διεκπεραίωση διαδικασιών δημοπράτησης, παρακολούθησης-επίβλεψης, παραλαβής, αντίστοιχων έργων.
• Μέριμνα τήρησης αρχείου για τη συντήρηση/επισκευή/αναβάθμιση του ηλεκτρομηχανολογικού εξοπλι-
σμού του λιμένα.
• Η τήρηση μητρώου ηλεκτρομηχανολογικού εξοπλισμού.
• Η εισήγηση προμήθειας ηλεκτρομηχανολογικού
εξοπλισμού.
• Η μέριμνα και διεκπεραίωση κάθε αναγκαίας διαδικασίας ενώπιον αρμοδίων Διοικητικών Αρχών για τη λήψη
αναγκαίων Αδειών, συναφών με τη χρήση του ηλεκτρομηχανολογικού εξοπλισμού.
• Η εκπόνηση οδηγιών χρήσης του ηλεκτρομηχανολογικού εξοπλισμού της εταιρείας.
• Η τήρηση κοστολογικών στοιχείων συντήρησης/
αναβάθμισης του ηλεκτρομηχανολογικού εξοπλισμού
της εταιρείας.
• Η μέριμνα και διεκπεραίωση διαδικασιών σύνδεσης
ενδιαφερομένων δικαιούχων στο εσωτερικό δίκτυο ηλεκτροδότησης του λιμένα.
• Η τήρηση σχετικού αρχείου.
• Κάθε αρμοδιότητα που του ανατίθεται με απόφαση
αρμοδίου οργάνου διοίκησης της εταιρείας.
2.2.1. Γραφείο Μηχανολογικής Συντήρησης
• Η διενέργεια τακτικών και έκτακτων εργασιών επισκευής και συντήρησης του μηχανολογικού εξοπλισμού
της εταιρείας.
• Η διενέργεια επιθεωρήσεων στο μηχανολογικό εξοπλισμό της εταιρείας.
• Η τήρηση σχετικού αρχείου.
• Κάθε αρμοδιότητα που του ανατίθεται με απόφαση
αρμοδίου οργάνου διοίκησης της εταιρείας.
2.2.2. Γραφείο Ηλεκτρολογικής Συντήρησης
• Η διενέργεια εργασιών επισκευής και συντήρησης
του ηλεκτρολογικού εξοπλισμού της εταιρείας.
• Η διενέργεια επιθεωρήσεων στον ηλεκτρολογικού
εξοπλισμού της εταιρείας.
• Η διεκπεραίωση των αναγκαίων διαδικασιών βεβαίωσης των σχετικών, με την ηλεκτροδότηση από το αντί-
στοιχο εσωτερικό δίκτυο του λιμένα, χρεώσεων.
• Η τήρηση σχετικού αρχείου.
• Κάθε αρμοδιότητα που του ανατίθεται με απόφαση
αρμοδίου οργάνου διοίκησης της εταιρείας.
2.2.3. Γραφείο Μηχανοργάνωσης και Πληροφορικής
• Η γνωμοδότηση-εισήγηση αναφορικά με προμήθεια
υλικού (hardware) ή λογισμικού (software), αναγκαίου
για τη μηχανοργάνωση/μηχανογράφηση διαδικασιών
της εταιρείας, πλην αυτού που σχετίζεται με την ασφάλεια της λιμενικής εγκατάστασης.
• Η διεκπεραίωση κάθε διαδικασίας που σχετίζεται με
τη δικτύωση (networking) των υπηρεσιών του λιμένα
και την οργάνωση των παρεχόμενων υπηρεσιών ηλεκτρονικού ταχυδρομείου.
• Η μέριμνα και η διεκπεραίωση κάθε σχετικής διαδικασίας με την οργάνωση, αναβάθμιση, διαχείριση του
ιστοτόπου της εταιρείας.
• Η εισήγηση και διεκπεραίωση κάθε αναγκαίας διαδικασίας, για τη διαπίστωση της τρωτότητας του συστήμα-
τος της εταιρείας και τη διασφάλιση του απαραβίαστου
της εσωτερικής αντίστοιχης δικτύωσης της εταιρείας.
• Η μέριμνα-εισήγηση για την εγκατάσταση, λειτουργία
και συντήρηση εσωτερικού τηλεφωνικού δικτύου της
εταιρείας, επιλογή παρόχου τηλεφωνικών υπηρεσιών
και υπηρεσιών διαδικτύου.
• Η τήρηση σχετικού αρχείου.
• Κάθε αρμοδιότητα που του ανατίθεται με απόφαση
αρμοδίου οργάνου διοίκησης της εταιρείας.
2.3. Τμήμα Λιμενικών Εξυπηρετήσεων Εμπορικού Λιμένα
• Η μέριμνα για τη διάθεση κρηπιδωμάτων, προσωπικού, μέσων και την εν γένει οργάνωση και εποπτεία της
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
εργασίας για την εξυπηρέτηση των εργασιών φορτοεκφόρτωσης πλοίων στον εμπορικό λιμένα.
• Η μέριμνα και η εποπτεία ορθής λειτουργίας των γεφυροπλαστιγγών του λιμένα.
• Η μέριμνα για την επάνδρωση των μηχανημάτων και
η οργάνωση πλάνου φορτοεκφόρτωσης πλοίων.
• Η μέριμνα και η διεκπεραίωση των διαδικασιών
για τον προγραμματισμό εργασίας του πάσης φύσεως
προσωπικού της εταιρείας, που απασχολείται σε θέσεις
εργασίας του εμπορικού λιμένα.
• Η διεκπεραίωση διαδικασιών βεβαίωσης δικαιωμάτων από την παροχή υπηρεσιών σε πλοία που ελλιμενί-
ζονται στα κρηπιδώματα του εμπορικού λιμένα και στα
φορτία τους, συμπεριλαμβανομένης της αποθήκευσης
των τελευταίων σε υπαίθριους ή στεγασμένους χώρους
που τελούν υπό τη διαχείριση της εταιρείας.
• Η διεκπεραίωση της παρακολούθησης και της βεβαίωσης λοιπών δικαιωμάτων της εταιρείας, που σχετί-
ζονται με τις εν γένει δραστηριότητες που λαμβάνουν
χώρα στον εμπορικό λιμένα.
• Η τήρηση μέτρων ασφάλειας στην εργασία και η εποπτεία χρήσης των μέσων ατομικής προστασίας (Μ.Α.Π.).
• Η τήρηση στατιστικών στοιχείων διακίνησης φορτίων
προς υποβοήθηση του έργου του Γραφείου Συλλογής/
Επεξεργασίας/Τήρησης Στατιστικών Στοιχείων.
• Η επίβλεψη των εργασιών καθαριότητας του εμπορικού λιμένα.
• Η τήρηση σχετικού αρχείου.
• Κάθε αρμοδιότητα που του ανατίθεται με απόφαση
αρμοδίου οργάνου διοίκησης της εταιρείας.
3. Ανεξάρτητες Υπηρεσίες
3.1. Υπηρεσία Ασφάλειας Λιμενικής Εγκατάστασης
(οργανωτικού επιπέδου Τμήματος)
• Η εισήγηση και διεκπεραίωση κάθε διαδικασίας σχετικής με την έγκριση και επικαιροποίηση του Σχεδίου
Ασφάλειας της Λιμενικής Εγκατάστασης (Σ.Α.Λ.Ε.).
• Η εφαρμογή του Κώδικα Ασφάλειας Πλοίων και Λιμενικών Εγκαταστάσεων (I.S.P.S.), κατά τις προβλέψεις
του Σ.Α.Λ.Ε.
• Η μέριμνα για την εν γένει ασφάλεια στους χώρους
του λιμένα, σε συνεργασία με τις αρμόδιες Υπηρεσίες
της οικείας Λιμενικής Αρχής.
• Η εισήγηση επί σχετικών ζητημάτων στα αρμόδια
όργανα διοίκησης της εταιρείας.
• Η συνεργασία με άλλους φορείς και Αρχές που σχετίζονται με το αντικείμενο του Τμήματος.
• Η εκπαίδευση του προσωπικού που ανήκει στο Τμήμα
και η διενέργεια ασκήσεων ενδοεταιρικών ή και με τη
συμμετοχή λοιπών φορέων/Αρχών που σχετίζονται με
το αντικείμενο του Τμήματος.
• Η μέριμνα-εισήγηση, σε συνεργασία με τα λοιπά αρμόδια, κατά περίπτωση Δ/νσεις/Τμήματα/Γραφεία της
εταιρείας, για την προμήθεια, επισκευή, συντήρηση και
αναβάθμιση ηλεκτρονικού ή/και μηχανολογικού εξοπλισμού αναγκαίου για τη λειτουργία του Τμήματος.
• Την τήρηση σχετικού αρχείου.
• Κάθε αρμοδιότητα που του ανατίθεται με απόφαση
αρμοδίου οργάνου διοίκησης της εταιρείας.
3.1.1. Γραφείο Πολιτικού Σχεδιασμού Έκτακτης Ανάγκης (Π.Σ.Ε.Α.-οργανωτικού επιπέδου Γραφείου)
• Αρμοδιότητες που απορρέουν από τις εκάστοτε ισχύουσες ειδικές διατάξεις περί Π.Σ.Ε.Α.
• Τήρηση σχετικού αρχείου.
3.2. Υπηρεσία Εσωτερικού Ελέγχου (κατά τις προβλέψεις της παρ. 2, του άρθρου 4, του ν.3429/2005-
οργανωτικού επιπέδου Γραφείου)
• Η παρακολούθηση της εφαρμογής του εσωτερικού
κανονισμού λειτουργίας και του καταστατικού των προαναφερόμενων φορέων, καθώς και της εν γένει νομοθε-
σίας που τους αφορά.
• Η παρακολούθηση και αναφορά στο Διοικητικό Συμβούλιο, καθώς και στη γενική συνέλευση των μετόχων
της εταιρείας και την Γ.Δ.Ο.Υ. του εποπτεύοντος Υπουργείου Ναυτιλίας και Νησιωτικής Πολιτικής, περιπτώσεις
σύγκρουσης των ιδιωτικών συμφερόντων των μελών
του διοικητικού συμβουλίου ή των οργάνων διοίκησής
της με τα συμφέροντα της εταιρείας ή παράβασης των
διατάξεων του νόμου αυτού από μέλη του διοικητικού
συμβουλίου ή οργάνου διοίκησης, συμπεριλαμβανομένου του προέδρου και του διευθύνοντος συμβούλου.
• Η έγγραφη ενημέρωση, μία φορά τουλάχιστον κάθε
τρίμηνο, του Διοικητικού Συμβουλίου, καθώς και της
γενική συνέλευση των μετόχων εταιρείας ή/και της αρμόδιας υπηρεσίας του Υπουργείου Οικονομικών και την
Γ.Δ.Ο.Υ. του εποπτεύοντος Υπουργείου, για τους ελέγχους
που διενεργεί.
• Είναι υπεύθυνη για την παροχή και την ακρίβεια
οποιασδήποτε πληροφορίας ζητηθεί από τις αρμόδιες
υπηρεσίες του Υπουργείου Οικονομικών και του εποπτεύοντος τη λειτουργία της εταιρείας, Υπουργείου Ναυ-
τιλίας και Νησιωτικής Πολιτικής και διευκολύνει με κάθε
πρόσφορο μέσο το έργο παρακολούθησης, ελέγχου και
εποπτείας που αυτές ασκούν.
3.3. Υπηρεσία Συλλογής/Επεξεργασίας/Τήρησης Στατιστικών Στοιχείων (οργανωτικού επιπέδου Γραφείου)
• Η συλλογή, κατάλληλη επεξεργασία και εξαγωγή σχετικών αναφορών/εκθέσεων, που αφορούν σε στοιχεία
διακίνησης φορτίων και επιβατών δια του λιμένα.
• Η συνεργασία με λοιπούς φορείς/πρόσωπα, που
εμπλέκονται στη λειτουργία του λιμένα, προς εξεύρεση
ή διασταύρωση των στατιστικών στοιχείων αναφοράς.
• Η τήρηση σχετικού αρχείου.
• Κάθε αρμοδιότητα που της ανατίθεται με απόφαση
οργάνου διοίκησης της εταιρείας.
3.4. Υπηρεσία Γραμματειακής Υποστήριξης Οργάνων
Διοίκησης και Δημοσίων Σχέσεων (οργανωτικού επιπέδου Τμήματος)
• Η εν γένει γραμματειακή υποστήριξη των οργάνων
διοίκησης της εταιρείας.
• Η εισήγηση αρμοδίως ή/και διεκπεραίωση ενεργειών που άπτονται της ευρύτερης έννοιας των δημοσίων
σχέσεων της εταιρείας.
• Η τήρηση και ενημέρωση των προβλεπόμενων από
τη νομοθεσία βιβλίων πρακτικών.
• Η ανάρτηση, διανομή και ενημέρωση των Αποφάσεων των οργάνων διοίκησης, κατά τις σχετικές προ-
βλέψεις της νομοθεσίας ή/και εσωτερικών κανονισμών/
διαδικασιών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
• Η διεκπεραίωση κάθε διαδικασίας σχετιζόμενης με
το Γ.Ε.ΜΗ. ή/και Αρχές που εκάστοτε εμπλέκονται με την
εποπτεία της λειτουργία της εταιρείας.
• Η επικοινωνία με τον/-ους μέτοχο/-χους.
• Η μέριμνα και διεκπεραίωση κάθε διαδικασίας που
αφορούν στην προβολή της εταιρείας και του λιμένα
του Βόλου.
• Η έκδοση Δελτίων Τύπου.
• Η παρακολούθηση δημοσιευμάτων που αφορούν
την εταιρεία.
• Η οργάνωση εκδηλώσεων της εταιρείας.
• Η τήρηση σχετικού αρχείου.
• Κάθε αρμοδιότητα που της ανατίθεται με απόφαση
οργάνου διοίκησης της εταιρείας.
3.5. Υπηρεσία Παρακολούθησης Όρων Α.Ε.Π.Ο. (οργανωτικού επιπέδου Γραφείου)
• Η εποπτεία και η παρακολούθηση των όρων που
περιλαμβάνονται στις εκάστοτε ισχύουσες Αποφάσεις
Έγκρισης Περιβαλλοντικών Όρων (Α.Ε.Π.Ο.) και αφορούν
σε δραστηριότητες/λειτουργίες του λιμένα.
• Η εισήγηση αρμοδίως επί ζητημάτων που άπτονται
της εν γένει περιβαλλοντικής διαχείρισης του λιμένα και
η ανάληψη σχετικών πρωτοβουλιών.
• Η διενέργεια ελέγχων για τη διαπίστωση τήρησης
των εγκεκριμένων περιβαλλοντικών όρων λειτουργίας
του λιμένα.
• Η μέριμνα ενημέρωσης των αρμοδίων οργάνων διοίκησης επί σχετικών ζητημάτων που ανακύπτουν, ενημέ-
ρωσής τους αναφορικά με τα αποτελέσματα μετρήσεων.
• Η μέριμνα τυχόν δημοσίευσης αποτελεσμάτων μετρήσεων.
• Η αναφορά κάθε δυσμενούς σχετικού συμβάντος
αρμοδίως.
• Η συνεργασία με φορείς και Αρχές που σχετίζονται
με το αντικείμενο της Υπηρεσίας.
• Η τήρηση σχετικού αρχείου.
• Κάθε αρμοδιότητα που της ανατίθεται με απόφαση
οργάνου Διοίκησης της Εταιρείας.
Άρθρο 4ο
Ορισμός των σχέσεων των Υπηρεσιών της
εταιρείας
1. Μεταξύ τους:
1.1. Η οργανωτική δομή των Υπηρεσιών της εταιρείας,
όπως προεκτέθηκε, ενέχει δύο (02) οργανωτικές μονάδες επιπέδου Διεύθυνσης και ειδικότερα τις Διευθύν-
σεις Διοικητικού, Οικονομικού και Εκμετάλλευσης (Δ/
νση Δ.Ο.Ε.) και Τεχνικών Υπηρεσιών (Δ/νση Τ.Υ.). Των
Διευθύνσεων αυτών προΐστανται υπάλληλοι της εταιρείας, που τους έχει ανατεθεί αρμοδίως, αντίστοιχη θέση
ευθύνης, κατά τις σχετικές προβλέψεις του Γενικού Κανονισμού Προσωπικού (Γ.Κ.Π.).
1.1.1. Στη Διεύθυνση Διοικητικού, Οικονομικού και
Εκμετάλλευσης (Δ/νση Δ.Ο.Ε.), υπάγονται ιεραρχικά
τα ομώνυμα Τμήματα, καθώς και το Τμήμα Λιμενικών
Εξυπηρετήσεων Εμπορικού Λιμένα. Των Τμημάτων αυτών προΐστανται υπάλληλοι της εταιρείας, που τους έχει
ανατεθεί αρμοδίως, αντίστοιχη θέση ευθύνης, κατά τις
σχετικές προβλέψεις του Γενικού Κανονισμού Προσωπικού (Γ.Κ.Π.) και οι οποίοι/-ες αναφέρονται ιεραρχικά στον
οικείο Προϊστάμενο/-η Διεύθυνσης.
1.1.1.1. Στο Οικονομικό Τμήμα, της εν λόγω Διεύθυνσης, υπάγονται ιεραρχικά τα Γραφεία (i) Αποθήκης και
(ii) Προμηθειών. Την ευθύνη λειτουργίας των Γραφείων
αυτών κατέχουν υπάλληλοι της εταιρείας, που τους έχει
ανατεθεί αρμοδίως, αντίστοιχη θέση ευθύνης, κατά τις
σχετικές προβλέψεις του Γενικού Κανονισμού Προσωπικού (Γ.Π.Σ.) και οι οποίοι/-ες αναφέρονται ιεραρχικά
στον οικείο Προϊστάμενο/-η.
1.1.2. Στη Διεύθυνση Τεχνικών Υπηρεσιών (Δ/νση Τ.Υ.),
υπάγονται ιεραρχικά τα Τμήματα Έργων Υποδομής και
Συντήρησης και Ηλεκτρομηχανολογικών Έργων και Εξοπλισμού. Των Τμημάτων αυτών προΐστανται υπάλληλοι
της εταιρείας, που τους έχει ανατεθεί αρμοδίως, αντίστοιχη θέση ευθύνης, κατά τις σχετικές προβλέψεις του
Γενικού Κανονισμού Προσωπικού (Γ.Κ.Π.) και οι οποίοι/ες αναφέρονται ιεραρχικά στον οικείο Προϊστάμενο/-η
Διεύθυνσης.
1.1.2.1 Στο Τμήμα Ηλεκτρομηχανολογικών Έργων και
Εξοπλισμού υπάγονται ιεραρχικά τα Γραφεία (i) Μηχανολογικής Συντήρησης, (ii) Ηλεκτρολογικής Συντήρησης
και (iii) Μηχανοργάνωσης και Πληροφορικής. Την ευθύνη
λειτουργίας των Γραφείων αυτών κατέχουν υπάλληλοι
της εταιρείας, που τους έχει ανατεθεί αρμοδίως, αντίστοιχη θέση ευθύνης κατά τις σχετικές προβλέψεις του
Γενικού Κανονισμού Προσωπικού (Γ.Κ.Π.) και οι οποίοι/ες αναφέρονται ιεραρχικά στον οικείο Προϊστάμενο/-η.
1.2. Η οργανωτική δομή των Υπηρεσιών της εταιρείας
περιλαμβάνει επίσης και πέντε (05) ανεξάρτητες Υπηρεσίες, δύο (02) εκ των οποίων οργανωτικής διαβάθμισης
επιπέδου Τμήματος και τριών (03), επιπέδου Γραφείου.
Ειδικότερα περιλαμβάνονται οι Υπηρεσίες Ασφάλειας
Λιμενικής Εγκατάστασης και η Υπηρεσία Γραμματειακής
Υποστήριξης Οργάνων Διοίκησης και Δημοσίων Σχέσεων, που κατέχουν οργανωτική διαβάθμιση επιπέδου
Τμήματος και υπάγονται ιεραρχικά στο Διοικητικό Συμβούλιο της εταιρείας ή σε αντιστοίχως εξουσιοδοτημέ-
νο/εντεταλμένο από τούτο, πρόσωπο. Των Υπηρεσιών
αυτών προΐστανται υπάλληλοι της εταιρείας, που τους
έχει ανατεθεί αρμοδίως, αντίστοιχη θέση ευθύνης, κατά
τις σχετικές προβλέψεις του Γενικού Κανονισμού Προσωπικού (Γ.Κ.Π.) και οι οποίοι/-ες αναφέρονται ιεραρχικά
στο Διοικητικό Συμβούλιο της εταιρείας ή σε αντιστοίχως
εξουσιοδοτημένο/εντεταλμένο από τούτο, πρόσωπο.
1.2.1. Στην Υπηρεσία Ασφάλειας Λιμενικής Εγκατάστασης υπάγεται ιεραρχικά το Γραφείο Πολιτικού Σχεδια-
σμού Έκτακτης Ανάγκης (Π.Σ.Ε.Α.). Την ευθύνη λειτουργίας του Γραφείου αυτού κατέχει υπάλληλος της εταιρείας,
που του/-ης έχει ανατεθεί αρμοδίως, αντίστοιχη θέση
ευθύνης κατά τις σχετικές προβλέψεις του Γενικού Κανονισμού Προσωπικού (Γ.Κ.Π.) και ο/η οποίος/-α αναφέ-
ρεται ιεραρχικά στον οικείο Προϊστάμενο/-η.
1.2.2. Οι τρεις (03) ανεξάρτητες Υπηρεσίες οργανωτικού επιπέδου Γραφείου, δηλαδή (i) η Υπηρεσία Εσωτε-
ρικού Ελέγχου, (ii) η Υπηρεσία Συλλογής/Επεξεργασίας/
Τήρησης Στατιστικών Στοιχείων και (iii) η Υπηρεσία Παρακολούθησης Όρων Α.Ε.Π.Ο. υπάγονται ιεραρχικά στο
Διοικητικό Συμβούλιο της εταιρείας ή σε αντιστοίχως
εξουσιοδοτημένο/εντεταλμένο από τούτο, πρόσωπο.
Την ευθύνη λειτουργίας των Γραφείων αυτών κατέχουν,
είτε υπάλληλοι της εταιρείας, είτε εξωτερικοί συνεργάΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
τες που τους έχει ανατεθεί αρμοδίως, αντίστοιχη θέση
ευθύνης και οι οποίοι/-ες αναφέρονται ιεραρχικά στο
Διοικητικό Συμβούλιο της εταιρείας ή σε αντιστοίχως
εξουσιοδοτημένο/εντεταλμένο από τούτο, πρόσωπο.
1.3. Το σύνολο των Υπηρεσιών της οργανωτικής διάρθρωσης της εταιρείας δύνανται να επικοινωνούν και
να συνεργάζονται, προς αντιμετώπιση ζητημάτων που
άπτονται των αρμοδιοτήτων τους, μέσω της προαναφερόμενης ιεραρχικής δομής και των διαύλων επικοινωνίας
που αυτή δημιουργεί.
2. Με τα όργανα Διοίκησης της εταιρείας:
2.1. Οι Προϊστάμενοι των δύο (02) Διευθύνσεων της
οργανωτικής διάρθρωσης της εταιρείας, αναφέρονται
ιεραρχικά στο Διοικητικό Συμβούλιο της εταιρείας ή σε
αντιστοίχως εξουσιοδοτημένο/εντεταλμένο από τούτο,
πρόσωπο.
2.2. Δεδομένου ότι, τόσο οι Προϊστάμενοι των δύο
(02) Διευθύνσεων της οργανωτικής διάρθρωσης της
εταιρείας, όσο και οι Προϊστάμενοι του συνόλου των
ανεξάρτητων Υπηρεσιών της εταιρείας, αναφέρονται
ιεραρχικά στο Διοικητικό Συμβούλιο της εταιρείας ή σε
αντιστοίχως εξουσιοδοτημένο/εντεταλμένο από τούτο,
πρόσωπο, αλλά και της πρόβλεψης της υποπ. 4.2., του
παρόντος κανονισμού, διασφαλίζεται (i) η αμφίπλευρη
επικοινωνία, μεταξύ των Υπηρεσιών της εταιρείας και του
καταστατικά αρμοδίου οργάνου διοίκησης της εταιρείας,
(ii) η αμφίδρομη ενημέρωση περί των ζητημάτων που
αφορούν την εταιρεία και (iii) η εμπεριστατωμένη εισήγηση για την επίλυση των τελευταίων, δια Αποφάσεων
του αρμοδίου οργάνου διοίκησης της εταιρείας.
ΚΕΦΑΛΑΙΟ Β΄
Γενικός Κανονισμός Προσωπικού
Β.1. Γενικές ρυθμίσεις
Άρθρο 5ο
Σκοπός και περιεχόμενο του Κανονισμού
5.1. Σκοπός αυτού του Γενικού Κανονισμού Προσωπικού (εφεξής επί του παρόντος «ο κανονισμός») είναι
η ρύθμιση των εργασιακών σχέσεων με βάση την αρχή
της ισότητας και της διαφάνειας, για την ομαλή και αποδοτική λειτουργία των υπηρεσιών της εταιρείας και την
προαγωγή του κοινού συμφέροντος της εταιρείας και
των εργαζομένων σε αυτή. Ο παρών κανονισμός, με φροντίδα του αρμόδιου Διοικητικού Τμήματος, της Δ/νσης
Δ.Ο.Ε., της εταιρείας, κοινοποιείται σε όλο το προσωπικό
και στους νεοπροσλαμβανόμενους χορηγείται με την
υπογραφή της σύμβασης εργασίας οι οποίοι δηλώνουν
εγγράφως ότι αποδέχονται το περιεχόμενό του, το οποίο
συμπληρώνει την ατομική τους σύμβαση.
5.2. Ο παρών κανονισμός και οι προβλέψεις του δεν
ισχύει/-ουν αντίστοιχα, για ζητήματα που ρυθμίζονται
από νομοθέτημα υπέρτερης νομικής ισχύος που εκάστοτε ισχύει.
Άρθρο 6ο
Έκταση εφαρμογής
6.1. Στις προβλέψεις του παρόντος Κανονισμού υπάγονται όλοι οι εργαζόμενοι που συνδέονται με την εταιρεία
με σχέση εξαρτημένης εργασίας. Ειδικότερα:
6.1.1. Οι εργαζόμενοι που απασχολούνταν στην εταιρεία την 27/6/2001 (ημερομηνία έναρξης ισχύος του
ν.2932/2001) και οι οποίοι διατηρούν την εργασιακή
τους σχέση σύμφωνα με τα οριζόμενα στον Κανονισμό
αυτό και το άρθρο εικοστό έκτο, του ν. 2932/2001 (ΦΕΚ
145 Α΄).
6.1.2. Οι εργαζόμενοι, που προσλήφθηκαν έπειτα
από την 27/6/2001 (ημερομηνία έναρξης ισχύος του
ν.2932/2001) και θα προσληφθούν εφεξής ως τακτικό
ή έκτακτο προσωπικό, σύμφωνα με τα οριζόμενα στον
Κανονισμό αυτό και την ισχύουσα νομοθεσία.
6.2. Δεν υπάγονται στο καθεστώς που διαμορφώνεται
με τον παρόντα Κανονισμό οι:
6.2.1. O Διευθύνων Σύμβουλος ή άλλα εντεταλμένα
όργανα διοίκησης.
6.2.2. Οι ειδικοί σύμβουλοι των οργάνων της Διοίκησης.
6.2.3. Δικηγόροι με έμμισθη εντολή.
Άρθρο 7ο
Λοιπές γενικές διατάξεις
7.1. Το Διοικητικό Συμβούλιο ή εξουσιοδοτημένο από
τούτο όργανο διοίκησης της εταιρείας μεριμνά για την
εφαρμογή του Κανονισμού αυτού και λαμβάνει κάθε
αναγκαίο μέτρο για τον σκοπό αυτό.
Β.2. Εργασιακές σχέσεις προσωπικού
Άρθρο 8ο
Μορφές εργασιακών σχέσεων
8.1. Όλο το προσωπικό, που υπάγεται στον Κανονισμό
αυτό, συνδέεται με την εταιρεία με σχέση εξαρτημένης
εργασίας ιδιωτικού δικαίου, πλην των εργαζομένων που
απασχολούνταν στην εταιρεία την 27/6/2001 (ημερομηνία έναρξης ισχύος του ν.2932/2001), των οποίων η
εργασιακή τους σχέση ορίζεται από τα προβλεπόμενα
στον παρόντα Κανονισμό και το άρθρο εικοστό έκτο,
του ν. 2932/2001 (ΦΕΚ 145 Α΄).
8.2. Η ατομική σύμβαση εργασίας κάθε εργαζόμενου
καταρτίζεται εγγράφως και περιέχει τα στοιχεία, που
προβλέπονται στην εκάστοτε ισχύουσα σχετική νομοθεσία. Εξαίρεση αποτελούν εργαζόμενοι που απασχολού-
νταν στην εταιρεία την 27/6/2001 (ημερομηνία έναρξης
ισχύος του ν.2932/2001), λόγω του ιδιότυπου εργασιακού καθεστώτος που τους διέπει βάσει του άρθρου 26,
του ν.2932/2001 (ΦΕΚ 145 Α΄).
8.3. Η σύμβαση εργασίας είναι άκυρη, εάν διαπιστωθεί
ότι ο προσλαμβανόμενος δεν διέθετε κατά τον χρόνο
της πρόσληψής του τα τυπικά προσόντα της θέσης στην
οποία προσλήφθηκε.
8.4. Ως χρόνος έναρξης της εργασιακής σχέσης λογίζεται η ημέρα υπογραφής της ατομικής σύμβασης ερ-
γασίας ή η ημερομηνία διορισμού τους στην περίπτωση των μονίμων υπαλλήλων, που απασχολούνταν στην
εταιρεία την 27/6/2001 (ημερομηνία έναρξης ισχύος του
ν.2932/2001). Η καταβολή των αποδοχών του εργαζομένου αρχίζει από την ημέρα ανάληψης καθηκόντων, η
οποία πιστοποιείται με έγγραφο, που υπογράφεται από
αρμόδιο όργανο διοίκησης της εταιρίας και τον εργαζόμενο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
Άρθρο 9ο
Διάκριση προσωπικού
9.1. Οι εργαζόμενοι που υπάγονται στον Κανονισμό
αυτό διακρίνονται σε τακτικό και έκτακτο προσωπικό
ως εξής:
9.1.1. Τακτικό είναι το προσωπικό, που καλύπτει πάγιες και διαρκείς υπηρεσιακές ανάγκες της εταιρείας. Το
τακτικό προσωπικό προσλαμβάνεται σε κενές οργανικές
θέσεις.
9.1.2. Έκτακτο είναι το προσωπικό, που προσλαμβάνεται για να καλύψει αποκλειστικά έκτακτες, εποχικές ή
πρόσκαιρες και επείγουσες υπηρεσιακές ανάγκες της
εταιρείας ή για την εκτέλεση συγκεκριμένου έργου.
Άρθρο 10ο
Κατάταξη οργανικών θέσεων σε κατηγορίες και
κλάδους
10.1. Οι οργανικές θέσεις του προσωπικού που υπάγεται στις διατάξεις του παρόντος κατατάσσονται στις
εξής κατηγορίες:
• κατηγορία θέσεων Πανεπιστημιακής Εκπαίδευσης
(ΠΕ). Οι κλάδοι της εν λόγω κατηγορίας είναι:
- Διοικητικού/Οικονομικού
- Μηχανικών
• κατηγορία θέσεων Τεχνολογικής Εκπαίδευσης (ΤΕ).
Οι κλάδοι της εν λόγω κατηγορίας είναι:
- Διοικητικού/Λογιστικού
- Πληροφορικής
- Μηχανικών
- Ναυτικών
• κατηγορία θέσεων Δευτεροβάθμιας Εκπαίδευσης
(ΔΕ). Οι κλάδοι της εν λόγω κατηγορίας είναι:
- Διοικητικού/Λογιστικού
- Τεχνικών
• κατηγορία θέσεων Υποχρεωτικής Εκπαίδευσης (ΥΕ).
- Γενικών Καθηκόντων
Άρθρο 11ο
Οργανικές θέσεις – Κατανομή οργανικών θέσεων
11.1. Οι οργανικές θέσεις του τακτικού προσωπικού
της εταιρείας ορίζονται ως κάτωθι:
• ΠΕ Διοικητικού/Οικονομικού: 6
• ΠΕ Μηχανικών: 5
• ΤΕ Διοικητικού/Λογιστικού: 4
• ΤΕ Πληροφορικής: 2
• ΤΕ Μηχανικών: 4
• ΤΕ Ναυτικών: 1
• ΔΕ Διοικητικού/Λογιστικού: 7
• ΔΕ Τεχνικών: 37
• YE Γενικών Καθηκόντων: 4
Σύνολο: 70
11.2. Οι ανωτέρω οργανικές θέσεις κατανέμονται στις
υπηρεσίες της εταιρείας, κατά τα αναφερόμενα στον παρακάτω πίνακα:
• Διεύθυνση Διοικητικού, Οικονομικού και Εκμετάλλευσης (Δ/νση Δ.Ο.Ε.)
 Τμήμα Διοικητικό:
- ΠΕ Διοικητικού/Οικονομικού: 1
- TE Διοικητικού/Λογιστικού: 1
- ΔΕ Διοικητικού/Λογιστικού: 1
 Τμήμα Οικονομικό:
- ΠΕ Διοικητικού/Οικονομικού: 1
- ΤΕ Διοικητικού/Λογιστικού: 1
- ΔΕ Διοικητικού/Λογιστικού: 1
Γραφείο Αποθήκης
- ΔΕ Διοικητικού/Λογιστικού: 1
Γραφείο Προμηθειών
- ΔΕ Διοικητικού/Λογιστικού: 1
 Τμήμα Εκμετάλλευσης Λιμένος
- ΠΕ Διοικητικού/Οικονομικού: 2
- ΤΕ Διοικητικού/Λογιστικού: 1
- ΔΕ Διοικητικού/Λογιστικού: 2
• Διεύθυνση Τεχνικών Υπηρεσιών (Δ/νση Τ.Υ.)
 Τμήμα Έργων Υποδομής και Συντήρησης
- ΠΕ Μηχανικών (Πολιτικών Μηχανικών): 2
- ΤΕ Μηχανικών (Δομικών Έργων): 1
- YE Γενικών Καθηκόντων: 4
 Τμήμα Ηλεκτρομηχανολογικών Έργων και Εξοπλισμού
- ΠΕ Μηχανικών (Ηλεκτρολόγος Μηχανικός): 1
- ΠΕ Μηχανικών (Μηχανολόγος Μηχανικός): 1
Γραφείο Μηχανολογικής Συντήρησης
- ΤΕ Μηχανολογίας: 2
- ΔΕ Τεχνικών (Μηχανολογίας): 5
- ΔΕ Τεχνικών (Οξυγονοκολλητών-Ηλεκτροσυγκολλητών): 1
Γραφείο Ηλεκτρολογικής Συντήρησης
- ΤΕ Ηλεκτρολογίας: 1
- ΔΕ Τεχνικών (Ηλεκτρολογίας): 6
Γραφείο Μηχανοργάνωσης και Πληροφορικής
- ΤΕ Πληροφορικής: 1
 Τμήμα Λιμενικών Εξυπηρετήσεων Εμπορικού Λιμένα
- TE Διοικητικού/Λογιστικού: 1
- TE Ναυτικών: 1
- ΔΕ Χειριστής ηλεκτροκίνητων μηχανημάτων έργου:
- ΔΕ Χειριστής μηχανοκίνητων μηχανημάτων έργου: 12
• Ανεξάρτητες Υπηρεσίες
 Υπηρεσία Ασφάλειας Λιμενικής Εγκατάστασης (οργανωτικού επιπέδου Τμήματος)
- ΠΕ Διοικητικού/Οικονομικού: 1
 Γραφείο Πολιτικού Σχεδιασμού Έκτακτης Ανάγκης
(Π.Σ.Ε.Α.-οργαν. επιπέδου Γραφείου)
- -(στελεχώνεται από το προσωπικό του Τμήματος
όπου ανήκει οργανωτικά)
 Υπηρεσία Εσωτερικού Ελέγχου (οργανωτικού επιπέδου Γραφείου)
- -(στελεχώνεται από τον εσωτερικό ελεγκτή που διορίζεται από αρμόδιο όργανο διοίκησης)
 Υπηρεσία Συλλογής/Επεξεργασίας/Τήρησης Στατιστικών Στοιχείων (οργανωτικού επιπέδου Γραφείου)
- ΤΕ Πληροφορικής: 1
 Υπηρεσία Γραμματειακής Υποστήριξης Οργάνων
Διοίκησης και Δημοσίων Σχέσεων (οργ. επιπ. Τμήματος)
- ΠΕ Διοικητικού/Οικονομικού: 1
- ΔΕ Διοικητικού/Λογιστικού: 1
 Υπηρεσία Παρακολούθησης Όρων Α.Ε.Π.Ο. (οργανωτικού επιπέδου Γραφείου)
- ΠΕ Μηχανικών (Μηχανικών Περιβάλλοντος ή Χημικός
Μηχανικός): 1
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
11.3. Η ανωτέρω (στην υποπαρ. 11.2.) κατανομή είναι
ιδανική και προϋποθέτει ευλόγως την πλήρωση του συνόλου των οργανικών θέσεων του προσωπικού. Επίσης
είναι επιτρεπτές οι διαφοροποιήσεις αναφορικά με τις
προβλεπόμενες ειδικότητες των θέσεων, μεταξύ των οργανικών μονάδων, προς κάλυψη λειτουργικών αναγκών.
Άρθρο 12ο
Προϋποθέσεις πρόσληψης – απαιτούμενα
πιστοποιητικά
12.1. Για να προσληφθεί κάποιος ως υπάλληλος πρέπει:
• Να έχει τις νομίμως προβλεπόμενες προϋποθέσεις
και τα απαιτούμενα γενικά ή/και ειδικά προσόντα που
προβλέπονται από την εκάστοτε ισχύουσα νομοθεσία
ως προσόντα διορισμού σε θέσεις φορέων του Δημόσιου
Τομέα (προσοντολόγιο). Επίσης πρέπει να έχει και τυχόν
πρόσθετα προσόντα, εφόσον για τη συγκεκριμένη θέση
ή απασχόληση απαιτούνται και πρόσθετα προσόντα τα
οποία καθορίζονται κάθε φορά με την προκήρυξη πλήρωσης θέσης.
• Να έχει, εφόσον υπάγεται σε υποχρεωτική στράτευση, εκπληρώσει τις στρατιωτικές του υποχρεώσεις ή να
έχει νόμιμα απαλλαγεί απ’ αυτές.
• Η ηλικία του να βρίσκεται εντός του ορίου που εκάστοτε τίθεται από την νομοθεσία ή/και την προκήρυξη.
Η προϋπόθεση του ορίου της ηλικίας πρέπει να υπάρχει
κατά την τελευταία ημέρα υποβολής αιτήσεων, σύμφωνα
με τη σχετική προκήρυξη για τη συμμετοχή στο διαγωνισμό ή την πλήρωση θέσεων με τα κριτήρια που θέτει
ο νόμος. Ειδικά για την προϋπόθεση του ορίου ηλικίας,
ως μέρα γέννησης θεωρείται η 1η Ιανουαρίου του έτους
γέννησης για το κατώτατο όριο και η 31η Δεκεμβρίου
του αντίστοιχου έτους για το ανώτατο όριο. Η ηλικία αποδεικνύεται από το δελτίο αστυνομικής ταυτότητας ή με
βεβαίωση ληξιαρχικής πράξης γέννησης.
• Να είναι σωματικά, πνευματικά και ψυχικά ικανός
προς εκπλήρωση των καθηκόντων του, όπως τούτο
ορίζεται από την εκάστοτε ισχύουσα νομοθεσία.
• Να μην έχει καταδικασθεί ή να μην διώκεται για κακούργημα ή πλημμέλημα που συνεπάγεται στέρηση των
πολιτικών του δικαιωμάτων. Να μην έχει καταδικασθεί
τελεσίδικα σε οποιαδήποτε ποινή για αδικήματα κλοπής,
υπεξαίρεσης, απάτης, εκβίασης, πλαστογραφίας, απιστίας, δωροδοκίας ή δωροληψίας, παράβασης καθήκοντος,
χρήσης ή εμπορίας ναρκωτικών ουσιών ή για εγκλήματα
κατά των ηθών ή περί το νόμισμα. Επίσης να μην τελεί
υπό απαγόρευση ή δικαστική αντίληψη.
• Να μην έχει απολυθεί, κατά την προηγούμενη της
πρόσληψης πενταετία, από θέση δημόσιας υπηρεσίας
ή Ο.Τ.Α. ή άλλου νομικού προσώπου του δημόσιου τομέα, Ν.Π.Δ.Δ. ή Ν.Π.Ι.Δ., λόγω επιβολής της ποινής της
οριστικής παύσης ή λόγω καταγγελίας της σύμβασης
εργασίας για σπουδαίο λόγο, οφειλόμενο σε υπαιτιότητα
του εργαζομένου.
12.2. Εκτός από τα ειδικά πιστοποιητικά ή άλλα έγγραφα που ειδικώς απαιτούνται στη σχετική προκήρυξη, σε
κάθε περίπτωση οφείλουν οι υποψήφιοι να υποβάλλουν
μαζί με την αίτηση για την πρόσληψή τους, τα παρακάτω
πιστοποιητικά σε ευκρινή φωτοαντίγραφα:
• Πιστοποιητικό Στρατολογικής κατάστασης Τύπου Α
(για τους άνδρες).
• Πιστοποιητικά στα οποία να βεβαιώνεται η οικογενειακή κατάστασή τους.
• Άδεια/-ες άσκησης επαγγέλματος/-ων, όταν απαιτείται.
• Πιστοποιητικά προϋπηρεσίας, εφόσον απαιτείται η
απόδειξη προϋπηρεσίας, στα οποία να φαίνεται η διάρκεια, η ειδικότητα και η σχέση εργασίας, καθώς και
το ασφαλιστικό ιστορικό για την απόδειξη της προϋπηρεσίας αυτής.
• Υπεύθυνη δήλωση του ν.1599/1986, με την οποία να
δηλώνεται η συναίνεση των υποψηφίων στη συλλογή και
επεξεργασία δεδομένων τους, που κατέχουν προσωπικό
χαρακτήρα, από αρμόδιους υπαλλήλους και στελέχη
της εταιρείας, καθώς επίσης και τη συναίνεσή τους στην
τήρηση ατομικού/προσωπικού μητρώου υπαλλήλου, το
οποίο θα τηρείται με σχετικό φάκελο που θα περιέχει τα
αναγκαία δεδομένα προσωπικού χαρακτήρα, σε περίπτωση πρόσληψής τους.
Άρθρο 13ο
Διαδικασία πρόσληψης
13.1. Το Δ.Σ. της Εταιρείας, με απόφασή του καθορίζει
τον αριθμό των απαιτούμενων προσλήψεων και τα ιδιαίτερα χαρακτηριστικά αυτών, βάσει των υφιστάμενων και
των προβλεπόμενων υπηρεσιακών αναγκών.
13.2. Το. προσωπικό προσλαμβάνεται κατά τα οριζόμενα στις διατάξεις του ν. 2190/1994, όπως κάθε φορά
ισχύουν.
13.3. Η σύμβαση εργασίας είναι έγγραφη, υπογράφεται από αρμόδιο όργανο διοίκησης της εταιρείας ή από
εξουσιοδοτημένο, προς τούτο, εκπρόσωπό του και τον
υπό πρόσληψη εργαζόμενο και περιέχει τους γενικούς
όρους παροχής της εργασίας δευτέρου, σύμφωνα με
τα οριζόμενα στην εκάστοτε ισχύουσα αντίστοιχη νομοθεσία.
13.4. Για την κατάρτιση της σύμβασης εργασίας ο, υπό
πρόσληψη, εργαζόμενος καλείται εγγράφως, με απόδειξη παραλαβής της σχετικής πρόσκλησης, να προσέλθει
για την υπογραφή της σύμβασής του και την ανάληψη
των καθηκόντων του, μέσα σε ορισμένη προθεσμία.
Εφόσον ο, υπό πρόσληψη, εργαζόμενος δεν προσέλθει
στο συγκεκριμένο χρόνο για την υπογραφή της σύμβασης και την ανάληψη καθηκόντων του, θα τεκμαίρεται
η άρνησή του, για τη σύναψη εργασιακής σχέσης με
την εταιρείας, εκτός εάν συντρέχουν λόγοι ανωτέρας
βίας, τους οποίους εγκαίρως (προ της τιθέμενης προθεσμίας) θα πρέπει να γνωστοποιήσει ο ίδιος. Με από-
φαση αρμοδίου οργάνου διοίκησης της εταιρείας ή από
εξουσιοδοτημένο, προς τούτο, εκπρόσωπό του, έπειτα
από εκτίμηση των κωλυμάτων που επικαλείται ο υπό
πρόσληψη εργαζόμενος, καθώς και των υπηρεσιακών
αναγκών, είναι δυνατό να προσδιοριστεί άλλος χρόνος
για την κατάρτιση της σύμβασης εργασίας και την ανάληψη υπηρεσιακών καθηκόντων.
13.5. Εφόσον πρόκειται για πρόσληψη αλλοδαπού
εκτός χώρας της Ευρωπαϊκής Ένωσης, μεταξύ των τυπικών και ουσιαστικών προσόντων περιλαμβάνεται και
η κατάλληλη άδεια εργασίας σύμφωνα με την ισχύουσα
νομοθεσία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
Άρθρο 14ο
Αστική ευθύνη
14.1. Η εταιρεία είναι αποκλειστικά υπεύθυνη έναντι
τρίτων για αποζημίωση από υλικές ζημιές, πρόκληση
σωματικών βλαβών, ηθική βλάβη ή ψυχική οδύνη που
προξενήθηκαν σε αυτούς από πράξεις (παράνομες ή αυθαίρετες) ή παραλείψεις του προσωπικού της, κατά την
εκτέλεση της υπηρεσίας του. Το προσωπικό καμία ευθύνη δεν έχει έναντι τρίτων, αλλά μόνο έναντι της εταιρίας.
14.2. Υλικές ζημιές που γίνονται σε βάρος της εταιρίας
από υπαίτια πράξη ή παράλειψη του προσωπικού, των
οποίων το ποσό αποζημίωσης δεν αποτιμάται αρμοδίως μεγαλύτερο των δίμηνων αποδοχών του υπαιτίου,
είναι δυνατόν να καταλογίζονται σε αυτόν, με απόφαση
αρμοδίου οργάνου διοίκησης, είτε στο συνολικά είτε
τμηματικά , άσχετα με την κίνηση πειθαρχικής ή ποινικής
δίωξής του. Της αναφερόμενης απόφασης προηγείται η
κλήση σε απολογία του υπαιτίου.
14.3. Το δικαίωμα για καταλογισμό δεν μπορεί να
ασκηθεί μετά την παρέλευση ενός (1) έτους, από τότε
που αυτή διαπιστώθηκε αρμοδίως.
Β.3. Τήρηση Μητρώων
Άρθρο 15ο
Τήρηση μητρώων προσωπικού
15.1.Η εταιρεία τηρεί τα παρακάτω μητρώα/φακέλους
του προσωπικού:
15.1.1. Γενικό Μητρώο προσωπικού, στο οποίο αναγράφονται κατά σειρά πρόσληψης όλοι όσοι προσλαμ-
βάνονται με οποιαδήποτε ειδικότητα και με οποιοδήποτε τρόπο.
15.1.2. Ατομικό Μητρώο προσωπικού (τηρείται επί
ατομικού/προσωπικού φακέλου), στο οποίο καταχωρείται κάθε πληροφορία που αφορά την πρόσληψη, τις
υπηρεσιακές μεταβολές που πραγματοποιούνται κατά
τη διάρκεια του εργασιακού βίου του υπαλλήλου, όπως
και κάθε λοιπό στοιχείο που αφορά την υπηρεσιακή του
κατάσταση.
15.1.3. Αρμόδια υπηρεσιακή μονάδα είναι υπεύθυνη
για την τήρηση, ασφαλή φύλαξη και τη σχετική ενημέρωση με τα σχετικά στοιχεία των ανωτέρω Μητρώων. Το
περιεχόμενο του ατομικού/προσωπικού μητρώου κάθε
εργαζομένου είναι απολύτως προσωπικό και απόρρητο
έναντι παντός τρίτου, εκτός απ’ τον ίδιο τον εργαζόμενο,
ο οποίος δικαιούται, μετά την υποβολή σχετικής αίτησης,
να λαμβάνει γνώση αυτού και του υπευθύνου τήρησης/
επεξεργασίας αυτού, που υποχρεούται σε απόλυτη εχεμύθεια.
15.1.4. Απαγορεύεται η καταχώρηση στοιχείων στο
Μητρώο ή η τήρηση εγγράφων που αφορούν τις πολιτικές και θρησκευτικές πεποιθήσεις ή την πολιτική και
συνδικαλιστική δραστηριότητα των εργαζομένων ή και
στοιχεία που άπτονται της σεξουαλικής τους ταυτότητας
και προσανατολισμού.
15.1.5. Το Ατομικό Μητρώο προσωπικού περιλαμβάνει
τα ακόλουθα στοιχεία:
• Τα στοιχεία της ταυτότητας του υπαλλήλου και της
οικογενειακής κατάστασης αυτού, τα οποία πιστοποιούνται με αντίστοιχα έγγραφα (π.χ. ληξιαρχικές πράξεις
γέννησης, γάμου, γέννησης τέκνων).
• Τους τίτλους σπουδών, επιμόρφωσης, μετεκπαίδευσης κ.λπ.
• Πιστοποιητικά προϋπηρεσίας, στα οποία να φαίνεται
η διάρκεια, η ειδικότητα και η σχέση εργασίας.
• Στοιχεία που αφορούν την υπηρεσιακή εξέλιξη του
εργαζομένου.
• Τις εκθέσεις αξιολόγησής του.
• Στοιχεία για ηθικές αμοιβές ή επιβληθείσες ποινές.
• Στοιχεία των πάσης φύσεως αδειών που έχουν χορηγηθεί στον εργαζόμενο (κανονικές, αναρρωτικές, εκπαι-
δευτικές, μητρότητας, γονικές, συνδικαλιστικές κ.λπ.).
• Κάθε στοιχείο που καταθέτει ο ίδιος ο εργαζόμενος
και ζητά να περιληφθεί στο ατομικό του μητρώο.
• Κάθε λοιπό στοιχείο που ορίζεται από την εκάστοτε
ισχύουσα νομοθεσία.
15.1.6. Το προσωπικό οφείλει να δηλώνει εντός τριάντα
(30) ημερών από την ημερομηνία τυπικής ισχύος κάθε
μεταβολής των προϋποθέσεων πρόσληψής του (μεταβολή ποινικού μητρώου, επαγγελματικών αδειών κ.λπ.),
καθώς και κάθε μεταβολή της προσωπικής ή οικογενειακής του κατάστασης (γάμος, διάζευξη, γέννηση τέκνων,
γάμος τέκνων, σπουδές τέκνων μετά την ενηλικίωση,
απόκτηση πτυχίου, θάνατος προστατευόμενου μέλους
κ.λπ.), προσκομίζοντας εγκαίρως και τα αντίστοιχα επίσημα έγγραφα (σε φωτ/φα), απ’ τα οποία πιστοποιείται
η μεταβολή. Επίσης πρέπει να αναφέρει έγκαιρα κάθε
μεταβολή της στρατολογικής του κατάστασης, καθώς
και την πρόσκλησή του στις ένοπλες δυνάμεις με μνεία
της ημέρας που πρέπει να καταταγεί.
15.1.7. Οποιαδήποτε μισθολογική αξίωση του μισθωτού που στηρίζεται στην μεταβολή των ανωτέρω στοιχεί-
ων, δεν γεννάται παρά από την 1η ημέρα του επομένου,
της γνωστοποίησης, μήνα. Σε περίπτωση παράλειψης
του εργαζομένου να γνωστοποιήσει στην Υπηρεσία
μεταβολή που θεμελιώνει μισθολογική αξίωση, δεν
γεννάται καμία μισθολογική αξίωση. Τα αναγκαία κάθε
φορά στοιχεία για τη διενέργεια οποιασδήποτε πράξης
υπηρεσιακής μεταβολής τίθενται υπόψη των αρμόδιων
οργάνων με μέριμνα του προϊσταμένου της αρμόδιας
υπηρεσιακής μονάδας.
Β.4. Υπηρεσιακό Συμβούλιο
Άρθρο 16ο
Αρμοδιότητες
16.1. Στην εταιρεία συγκροτείται και λειτουργεί Υπηρεσιακό Συμβούλιο με τις παρακάτω αρμοδιότητες:
16.1.1. Γνωμοδοτικές (με έκδοση σχετικής απόφασής
του)
• Την επιλογή και κάλυψη των θέσεων όλων των βαθμίδων της ιεραρχίας που αναφέρονται στον Κανονισμό
Εσωτερικής Οργάνωσης και Λειτουργίας.
• Θέματα υπηρεσιακής κατάστασης και επί μεταβολών
αυτής.
• Τη χορήγηση άδειας άσκησης ιδιωτικού έργου ή απασχόλησης σε οποιαδήποτε, άλλη αμειβόμενη εργασία
υπαλλήλου, εάν τούτο προβλέπεται από την εκάστοτε
ισχύουσα νομοθεσία.
• Τη χορήγηση αδειών σε υπαλλήλους, χωρίς αποδοχές.
• Τη χορήγηση αδειών σε υπαλλήλους, για εκπαιδευτικούς λόγους.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
• Όταν υφίσταται ζήτημα να τεθεί υπάλληλος σε αργία
και διαθεσιμότητα.
• Τον καταλογισμό ζημιών σε υπαλλήλους.
• Για κάθε θέμα που του ανατίθεται ειδικά, με απόφαση
του Διοικητικού Συμβουλίου ή άλλου οργάνου διοίκησης
της εταιρείας.
16.1.2. Πειθαρχικές (με έκδοση απόφασής του)
• Το Υπηρεσιακό Συμβούλιο συνεδριάζει και λειτουργεί
και ως Πειθαρχικό Συμβούλιο, με την ίδια σύνθεση.
• Το Υπηρεσιακό Συμβούλιο δύναται να επικυρώνει ή
να αναιρεί οποιαδήποτε προβλεπόμενη πειθαρχική ποινή, σχηματίζοντας αντίστοιχη κρίση σε δεύτερο βαθμό,
μετά από άσκηση ένστασης, κατά αποφάσεων πειθαρχικώς προϊσταμένων.
Άρθρο 17ο
Σύνθεση – Συγκρότηση
17.1. Το Υπηρεσιακό Συμβούλιο είναι πενταμελές, συγκροτείται με απόφαση του Διοικητικού Συμβουλίου και
αποτελείται από:
• Τον Προϊστάμενο Διεύθυνσης Διοικητικού, Οικονομικού και Εκμετάλλευσης της εταιρίας, ως Πρόεδρο αυ-
τού, με αναπληρωτή του, τον Προϊστάμενο Διεύθυνσης
Τεχνικών Υπηρεσιών.
• Τον Προϊστάμενο Διεύθυνσης Τεχνικών Υπηρεσιών
της εταιρείας, ως μέλος αυτού, με αναπληρωτή του, τον
Προϊστάμενο του Τμήματος Έργων Υποδομής και Συντήρησης της Διεύθυνσης Τεχνικών Υπηρεσιών.
• Ένα Προϊστάμενο Τμήματος οργανικής μονάδας της
εταιρείας, ως μέλος αυτού, με αναπληρωτή του επίσης
κάποιον εκ των Προϊσταμένων Τμημάτων οργανικής
μονάδας της εταιρείας, έπειτα από διενέργεια σχετικής
κλήρωσης.
• Δύο (2) αιρετούς εκπροσώπους των υπαλλήλων, ως
μέλη, με τους αναπληρωτές τους, οι οποίοι αναδεικνύονται από εκλογική διαδικασία μεταξύ των υπαλλήλων της
εταιρείας. Οι εκλογές για την ανάδειξη των εκπροσώπων
των εργαζομένων και των αντίστοιχων αναπληρωτών
τους γίνονται κάθε τρία (03) έτη. Η εκλογή των εκπροσώπων των υπαλλήλων γίνεται με μυστική ψηφοφορία
μεταξύ όλων των υπαλλήλων που έχουν συμπληρώσει
υπηρεσία δύο (02) ετών στην εταιρεία. Τη διοργάνωση
των εκλογών επιμελείται η αρμόδια οργανική μονάδα.
Άρθρο 18ο
Θητεία
18.1. Η θητεία του Υπηρεσιακού Συμβουλίου είναι τριετής και αρχίζει την 1η Ιανουαρίου.
Άρθρο 19ο
Λειτουργία
19.1. Συγκρότηση και ανασυγκρότηση σε Σώμα: Το
Υπηρεσιακό Συμβούλιο συγκροτείται και ανασυγκροτείται κατά τα οριζόμενα στο άρθρο 17ο του παρόντος
κανονισμού, προκειμένου να ισχύουν εκάστοτε, τα οριζόμενα στο ίδιο άρθρο (17ο).
19.2. Σύγκλιση: Το Υπηρεσιακό Συμβούλιο συγκαλείται
με πρόσκληση του Προέδρου του, σε τόπο και χρόνο
που ορίζεται από αυτόν. Η πρόσκληση στην οποία αναγράφεται η ημερήσια διάταξη, επιδίδεται με απόδειξη
παραλαβής από υπάλληλο της εταιρείας στα τακτικά και
αναπληρωματικά μέλη, δύο (2) τουλάχιστον ημέρες πριν
από την ημέρα της συνεδρίασης.
19.3. Εισηγητής: Ως εισηγητής των θεμάτων αρμοδιότητας του Υπηρεσιακού Συμβουλίου ορίζεται ο/η
Προϊστάμενος του Διοικητικού Τμήματος της Διεύθυνσης Διοικητικού, Οικονομικού και Εκμετάλλευσης της
εταιρείας.
19.4. Γραμματέας: Χρέη γραμματέα και του αναπληρωτή αυτού, ασκεί υπάλληλος της Διεύθυνσης Διοικητι-
κού, Οικονομικού και Εκμετάλλευσης της εταιρείας, που
ορίζεται με την απόφαση του Διοικητικού Συμβουλίου
της εταιρείας περί της συγκρότησης του Υπηρεσιακού
Συμβουλίου.
19.5. Αναπλήρωση μέλους: Μέλος του Υπηρεσιακού
Συμβουλίου που κωλύεται ή αδυνατεί πρόσκαιρα να
συμμετάσχει σε συνεδρία αυτού, αναπληρώνεται από
τον ορισθέντα ως αναπληρωτή του.
19.6. Απαρτία: Το Υπηρεσιακό Συμβούλιο βρίσκεται σε
απαρτία, εφόσον είναι παρόντα τουλάχιστον τρία μέλη
του, μεταξύ των οποίων υποχρεωτικά ο Πρόεδρος ή ο
αναπληρωτής του.
19.7. Αναπλήρωση και συμπλήρωση σύνθεσης: Σε περίπτωση οριστικής αδυναμίας συμμετοχής τακτικών ή
αναπληρωματικών μελών στις συνεδριάσεις του Υπηρεσιακού Συμβουλίου λόγω παραίτησης, αποχώρησης από
την υπηρεσία, θανάτου ή για οποιοδήποτε άλλο λόγο, η
σύνθεση του συμπληρώνεται για το υπόλοιπο της θητείας με μέλη, που ορίζονται με τον ίδιο τρόπο ορισμού ή
ανάδειξη του ελλείποντος μέλους. Η οριστική αδυναμία
συμμετοχής τακτικών ή αναπληρωματικών μελών κατά
τα ανωτέρω, δεν εμποδίζει τις εργασίες του Υπηρεσιακού
Συμβουλίου και τη λήψη αποφάσεων μέχρι τον ορισμό
του ελλείποντος μέλους, εφόσον τα εναπομείναντα μέλη
μπορούν να σχηματίσουν απαρτία.
19.8. Λήψη αποφάσεων: Τα μέλη του Υπηρεσιακού
Συμβουλίου αποφασίζουν ελεύθερα κατά συνείδηση
σύμφωνα με το νόμο και τις διατάξεις του κανονισμού
αυτού. Oι αποφάσεις λαμβάνονται με την απόλυτη πλειοψηφία των παρόντων.
19.9. Τήρηση πρακτικών: Οι εισηγήσεις, οι απόψεις των
μελών και οι αποφάσεις του Υπηρεσιακού Συμβουλίου
καταχωρούνται στο Βιβλίο Πρακτικών Συνεδριάσεων
του Συμβουλίου, που τηρείται από το Γραμματέα και
υπογράφονται από τον Πρόεδρο ή των Προεδρεύοντα
και τα παρόντα μέλη. Στα Πρακτικά αναγράφονται τα
ονόματα των παρόντων και των απόντων καθώς και το
τυχόν κώλυμα για τη συμμετοχή τους στη συνεδρίαση
και η αντικατάσταση του τακτικού μέλους από το αναπληρωματικό. Οι αποφάσεις διατυπώνονται με πλήρη
αιτιολογία, περιλαμβανομένων και των απόψεων της
μειοψηφίας. Τα αποσπάσματα των Πρακτικών φέρουν
την υπογραφή του Προέδρου ή του Προεδρεύοντα της
συνεδρίασης και του Γραμματέα.
19.10. Αποζημίωση: Στα μέλη του Υπηρεσιακού Συμβουλίου, στον εισηγητή και τον γραμματέα, δύναται να
καταβάλλεται κατά συνεδρίαση αμοιβή, η οποία καθορίζεται με απόφαση του Διοικητικού Συμβουλίου. Η κα-
ταβολή αυτή τελεί υπό την προϋπόθεση ότι οι συνεδριάσεις πραγματοποιούνται εκτός του νόμιμου ωραρίου και
εφόσον η εκάστοτε ισχύουσα νομοθεσία το επιτρέπει.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
B.5. Υποχρεώσεις εργαζομένων και εταιρείας-Ιεραρχία
Άρθρο 20ο
Καθήκοντα προσωπικού - Γενικά
20.1. Όλο το προσωπικό οφείλει, εντός των κειμένων
νόμων και κανονισμών, να προάγει και να προασπίζεται
τα συμφέροντα της εταιρείας, υπηρετώντας ευσυνείδητα
αυτά.
20.2. Για κάθε αμφιβολία περί την ορθή εκτέλεση της
υπηρεσίας, πρέπει να ζητείται έγκαιρα η γνώμη των προϊσταμένων.
20.3. Το προσωπικό οφείλει κατά την υπηρεσία να εμφανίζεται με αξιοπρέπεια.
20.4. Όλο το προσωπικό υποχρεούται σε εχεμύθεια,
για όλα τα θέματα που αφορούν την εταιρία και χαρακτηρίζονται ως απόρρητα ή εμπιστευτικά, τόσο κατά τη
διάρκεια της απασχόλησής του, όσο και μετά την αποχώρησή του από την εταιρεία.
Άρθρο 21ο
Υποχρεώσεις εργαζομένων
21.1. Το προσωπικό οφείλει ιδιαίτερα:
21.1.1. Να τηρεί τον παρόντα Κανονισμό καθώς και τις
οδηγίες, εγκυκλίους και εντολές της Διοίκησης.
21.1.2. Να προσφέρει τις γνώσεις και την εμπειρία του
με επιμέλεια κατά την άσκηση των εργασιακών καθηκόντων του.
21.1.3. Να προσέρχεται εμπρόθεσμα στον τόπο εργασίας για την έγκαιρη ανάληψη υπηρεσίας και να τηρεί
πιστά το εκάστοτε εφαρμοζόμενο ωράριο εργασίας,
μεριμνώντας παράλληλα για τη σχετική καταγραφή της
παρουσίας του (είσοδο/έξοδο) με τον εκάστοτε επιλεχθέντα, από την εταιρεία, τρόπο και μέσα. Επίσης να
μην απομακρύνεται κατά τη διάρκεια της εργασίας από
την υπηρεσία του, χωρίς άδεια του αρμόδιου οικείου
Προϊσταμένου Διεύθυνσης ή του αρμοδίου οργάνου
διοίκησης ή άλλου εξουσιοδοτημένου προς τούτο υπηρεσιακού οργάνου.
21.1.4. Να ενημερώνει τον άμεσο Προϊστάμενό του,
με κάθε πρόσφορο μέσο, για το κώλυμα (ασθένεια ή
άλλο προσωπικό λόγο), που καθιστά αδύνατη την προσέλευσή του στην εργασία και γενικά για κάθε γεγονός
που δυσχεραίνει ή καθιστά αδύνατη την εκτέλεση των
καθηκόντων του.
21.1.5. Να απέχει από κάθε υπηρεσιακή ενέργεια, είτε
ατομικά είτε με συμμετοχή του σε συλλογικό όργανο
της εταιρείας, εφόσον από αυτή έχει συμφέρον ο ίδιος
ή συγγενής του εξ αίματος ή εξ αγχιστείας μέχρι και δευτέρου βαθμού.
21.1.6. Να αναφέρει εγγράφως στην αρμόδια οργανική
μονάδα κάθε μεταβολή που άπτεται του προσωπικού
του μητρώου/φακέλου και επηρεάζει την οικονομική
και πιθανά μισθολογική του κατάσταση.
21.1.7. Να φροντίζει για την τήρηση της τάξης και των
κανόνων ασφαλούς και αβλαβούς, για την υγεία, εργασίας, αποφεύγοντας και προλαμβάνοντας ότι θα ήταν
δυνατό να προκαλέσει ζημία στα νόμιμα συμφέροντα
της εταιρείας ή να προξενήσει ατύχημα. Ειδικότερα, έχει
υποχρέωση να αναφέρει ιεραρχικώς, χωρίς καθυστέρηση, κάθε γεγονός το οποίο υπέπεσε στην αντίληψή
του και το οποίο προκάλεσε ζημία στην Εταιρεία ή προξένησε ατύχημα στο προσωπικό ή σε τρίτο πρόσωπο
εξ αφορμής συναφούς, προς την υπηρεσιακή δράση,
δραστηριότητας.
21.1.8. Να υποβάλλεται σε γενική προληπτική υγειονομική εξέταση εφόσον τούτο προβλέπεται από την
ισχύουσα νομοθεσία.
21.1.9. Να τηρεί τις διατάξεις περί υγιεινής και ασφαλείας που εκάστοτε ισχύουν και τις σχετικές υποδείξεις
αρμοδίων οργάνων της εταιρείας.
21.1.10. Να συμπεριφέρεται με ευγένεια και πνεύμα
συναδελφικής συνεργασίας για την εξυπηρέτηση και
προαγωγή των συμφερόντων της Εταιρείας. Η συμπεριφορά αυτή αφορά στις σχέσεις προς τους ανωτέρους,
τους υφισταμένους, γενικά κάθε συνάδελφο, αλλά και
κάθε τρίτο που συναλλάσσεται ή έρχεται σε επικοινωνία
με τις υπηρεσίες της εταιρείας.
21.1.11. Να καταθέτει με ειλικρίνεια στοιχεία και γεγονότα, τα οποία γνωρίζει λόγω της θέσης εργασίας του,
όταν κληθεί για τον σκοπό αυτό από τα αρμόδια όργανα
της εταιρείας, ή σε εφαρμογή των κανόνων αυτού του
Κανονισμού.
21.1.12. Να εργάζεται κατά το καθορισμένο ημερήσιο
και εβδομαδιαίο ωράριο εργασίας, αλλά και πέραν αυτού
(υπερωρία, Σάββατο, Κυριακές, εξαιρέσιμες), εφόσον οι
υπηρεσιακές ανάγκες το απαιτούν, σύμφωνα με τις σχετικές προβλέψεις της ισχύουσας εργατικής νομοθεσίας.
21.1.13. Να εκτελεί ευσυνείδητα τα καθήκοντα που
του ανατίθενται αρμοδίως.
21.1.14. Να εκτελεί την εργασία του σεβόμενο τα περιουσιακά στοιχεία της εταιρείας των οποίων η χρήση,
η λειτουργία ή/και η φύλαξη, του έχει ανατεθεί. Ειδικότερα, οφείλει να διατηρεί με επιμέλεια και σε τάξη τα
οποιασδήποτε φύσης ή χαρακτήρα υπηρεσιακά έγγραφα, ευθύνεται δε, αστικά, πειθαρχικά και τυχόν ποινικά,
για την απώλεια, εξαφάνιση, απόκρυψη, καταστροφή ή
παραποίηση αυτών.
21.1.15. Να διατηρεί σε καλή κατάσταση και λειτουργία
τα χορηγούμενα σ’ αυτό εργαλεία και μέσα για την εκτέλεση της υπηρεσίας. Τα εργαλεία και λοιπά μέσα χρεώ-
νονται στο εντεταλμένο για τη χρήση τους προσωπικό,
το οποίο είναι υπεύθυνο για την τυχόν απώλειά τους ή
μη φυσιολογική φθορά τους.
21.1.16. Να συμμετέχει στα προγράμματα επαγγελματικής επιμόρφωσης ή μετεκπαίδευσης που οργανώνει η
εταιρεία ή άλλοι φορείς του δημόσιου ή ιδιωτικού τομέα.
21.1.17. Να φέρει, κατά τις ώρες εργασίας, τον προβλεπόμενο εξοπλισμό και την υπηρεσιακή ταυτότητα, με την
οποία εφοδιάζει η εταιρία τους εργαζόμενους σε αυτή.
21.2. Το προσωπικό ευθύνεται για κάθε υλική ή ηθική
ζημία που θα προκαλέσει στην εταιρεία, με αποδεδειγμένη δική του υπαιτιότητα (από δόλο ή βαριά αμέλεια).
21.3. Στην ατομική σύμβαση εργασίας, που συνάπτεται
κατά τη διαδικασία της πρόσληψης, είναι δυνατόν να
προβλέπονται περαιτέρω υποχρεώσεις του προσωπικού,
οι οποίες συνδέονται με τη φύση της θέσης εργασίας.
Άρθρο 22ο
Γενικές υποχρεώσεις Προϊσταμένων
22.1. Κάθε εργαζόμενος, που κατέχει θέση ευθύνης,
είναι υπεύθυνος, σύμφωνα με την οργανωτική και ιεΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
ραρχική δομή της εταιρείας, για την τήρηση της τάξης
και πειθαρχίας στο χώρο εργασίας και την εποπτεία της
εκπλήρωσης των καθηκόντων των εργαζομένων σύμφωνα με τον παρόντα Κανονισμούς της εταιρείας και τις
αντίστοιχες αποφάσεις αρμοδίων οργάνων διοίκησης
της εταιρείας.
22.2. Πέραν των γενικών καθηκόντων, που έχει ως εργαζόμενος, έχει και τα ακόλουθα επιπλέον καθήκοντα:
22.2.1. Να κατατοπίζει και να καθοδηγεί τους υφισταμένους του στο αντικείμενο της εργασίας τους και για
κάθε γενικό θέμα που έχει σχέση με την εργασία τους,
καθώς και να μεριμνά ώστε οι υφιστάμενοί του να λαμβάνουν πάντοτε γνώση των αποφάσεων και οδηγιών
των αρμοδίων οργάνων διοίκησης.
22.2.2. Να εποπτεύει την τήρηση της πειθαρχίας από
τους υφισταμένους του, καθώς και για την κανονική
εκτέλεση των εργασιακών καθηκόντων που τους έχουν
ανατεθεί.
22.2.3. Να συμπεριφέρεται με ευγένεια σε κάθε συνεργάτη ή υφιστάμενό του, να σέβεται την προσωπικότητα
και αξιοπρέπειά του και να καλλιεργεί θετικό εργασιακό
κλίμα με στόχο την υψηλή απόδοση της εργασίας.
22.2.4. Να καθοδηγεί, να συμβουλεύει, να επιβλέπει, να
εκπαιδεύει και να ελέγχει τους υφισταμένους του, ώστε
να εκτελούν την εργασία τους με ασφάλεια και άριστη
ποιότητα στο πλαίσιο του προβλεπόμενου χρονοδιαγράμματος.
22.2.5. Να ελέγχει τους υφισταμένους του, ώστε να
τηρούν με ακρίβεια τους κανόνες υγιεινής και ασφάλειας
στην εργασίας και να χρησιμοποιούν με επιμέλεια τα
μέσα ατομικής προστασίας (μ.α.π.), που τους παρέχονται.
22.2.6. Να εφαρμόζει με συνέπεια την ισχύουσα εργατική νομοθεσία και τις διατάξεις του παρόντος Κα-
νονισμού.
22.2.7. Να μεριμνά με κάθε πρόσφορο μέσο για τη
διαρκή βελτίωση της παραγωγικότητας στον τομέα ευθύνης του.
22.2.8. Να εισηγείται στα όργανα διοίκησης της εταιρείες, για ζητήματα που άπτονται της αρμοδιότητάς του.
22.2.9. Να μεριμνά για την διαρκή ενημέρωση των
αρμοδίων οργάνων διοίκησης επί των ζητημάτων αρμοδιότητάς του.
22.2.10. Να εισηγείται την προμήθεια εξοπλισμού ή/
και υπηρεσιών που αποσκοπούν στον εκσυγχρονισμό
και την αναβάθμιση των λειτουργιών της οργανωτικής
μονάδας που προΐσταται.
22.2.11. Να συμμετέχει σε συλλογικά όργανα που συστήνονται με αποφάσεις αρμοδίων οργάνων διοίκησης
της εταιρείας διεπόμενοι από συνεργατικό πνεύμα.
Άρθρο 23ο
Ιεραρχική αναφορά προσωπικού
23.1. Δεν επιτρέπεται η απασχόληση υφισταμένου από
ιεραρχικά ανώτερο σε εργασίες ξένες προς την υπηρεσία, κατά τη διάρκεια του ωραρίου εργασίας ή και μετά
από τη λήξη αυτού.
23.2. Εφόσον ο εργαζόμενος θεωρεί ότι του ανατίθενται καθήκοντα ή εργασίες που δεν συμπεριλαμβάνονται
στις υποχρεώσεις του, προχωρεί στην εκτέλεση αυτών,
αναφέροντας ιεραρχικώς τις αντιρρήσεις του προκειμένου όπως επιληφθούν αρμόδια όργανα διοίκησης της
εταιρείας. Η μη συμμόρφωση σε εντολή ανωτέρου επιτρέπεται μόνο εάν απ’ την ενέργεια αυτή είναι δυνατόν
να τεθούν σε άμεσο κίνδυνο πρόσωπα ή πράγματα ή
είναι δυνατόν αυτή να επισύρει ποινική ή αστική ευθύνη του εργαζομένου, οπότε και πάλι θα πρέπει χωρίς
καθυστέρηση να αναφερθούν ιεραρχικώς οι λόγοι για
τους οποίους δεν εκτελείται η εντολή. Πάντως από υπηρεσιακής πλευράς την ευθύνη της εντολής έχει αυτός
που τη δίνει.
23.3. Το προσωπικό είναι υποχρεωμένο να αναφέρεται
ιεραρχικά, εγγράφως ή προφορικώς, μέσω του άμεσου
Προϊσταμένου του, υποβάλλοντας σ’ αυτόν κάθε αίτηση, ένσταση, αναφορά ή παράπονο για κάθε θέμα. Εάν
παρέλθει χρονικό διάστημα μεγαλύτερο από δεκαπέντε
(15) ημερολογιακές ημέρες από την ημερομηνία υποβολής της αναφοράς και ο ενδιαφερόμενος δεν λάβει
απάντηση, μπορεί να απευθυνθεί απευθείας στο αρμόδιο όργανο διοίκησης της εταιρείας.
23.4. Εάν πρόκειται για παράπονο κατά ανωτέρου, η
αναφορά απευθύνεται εγγράφως προς το αρμόδιο όργανο διοίκησης, προκειμένου όπως επιληφθεί σχετικώς.
23.5. Είναι δυνατή η αναφορά του εργαζομένου προς
ανώτερο, του άμεσου προϊσταμένου του, ιεραρχικό
κλιμάκιο, εφόσον υφίσταται περίπτωση κατεπείγουσας
ανάγκης ή δικαιολογείται προφανώς από ειδικές περιστάσεις.
23.6. Σε περίπτωση δικαιολογημένης υπέρβασης της
ιεραρχίας, ο αναφέρων οφείλει να κοινοποιεί αντίγραφο
της αναφοράς του στον ιεραρχικώς άμεσο προϊστάμενό
του.
23.7. Σε περίπτωση παραπτωμάτων που μπορούν να
επισύρουν πειθαρχικό έλεγχο, ο άμεσος προϊστάμενος
οφείλει να αναφερθεί ιεραρχικώς για περαιτέρω ενέργειες, σύμφωνα με τον παρόντα Κανονισμό.
Άρθρο 24ο
Γενικές υποχρεώσεις της εταιρείας
Η εταιρεία, ως εργοδότης, έχει τις ακόλουθες υποχρεώσεις:
24.1. Να τηρεί όλους τους κανόνες της εργατικής νομοθεσίας, του κανονισμού αυτού και της οικείας Ε.Σ.Σ.Ε.,
όπως ισχύουν κάθε φορά.
24.2. Να τηρεί την αρχή της ισότητας στις εργασιακές
σχέσεις, σε όλες τις εκφάνσεις της, περιλαμβανομένης
της ισότητας μεταξύ ανδρών και γυναικών.
24.3. Να λαμβάνει όλα τα ενδεδειγμένα μέτρα για την
προστασία της υγείας και της ασφάλειας των εργαζομένων, κατά την άσκηση των εργασιακών καθηκόντων
τους.
24.4. Να εξασφαλίζει στους εργαζόμενους, μέσα στα
πλαίσια των δυνατοτήτων της, την απόκτηση των αναγκαίων επαγγελματικών γνώσεων και να προσφέρει δυ-
νατότητες που προωθούν την ανάπτυξη των ικανοτήτων
και της αποδοτικότητάς τους.
24.5. Να φροντίζει για την τακτική πληροφόρηση των
συνδικαλιστικών οργανώσεων των εργαζομένων για θέματα προσωπικού και γενικότερα για τις επιχειρησιακές
δραστηριότητες και λοιπές δράσεις της εταιρείας, εφόσον αυτές έχουν επιπτώσεις στις εργασιακές σχέσεις ή
στο εργασιακό περιβάλλον.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
24.6. Να μην παρεμβαίνει με οποιοδήποτε τρόπο στη
νόμιμη συνδικαλιστική δραστηριότητα των εργαζομένων.
24.7. Να προάγει το διάλογο με τους εκπροσώπους
των εργαζομένων και τις αντιπροσωπευτικές συνδικαλιστικές οργανώσεις τους, στο πλαίσιο των αρχών του
καλόπιστου και τεκμηριωμένου διαλόγου.
Άρθρο 25ο
Είδη Ένδυσης - Υπόδησης
25.1. Στους εργαζόμενους στην εταιρία χορηγούνται,
για τη διασφάλιση της υγείας και της ασφάλειάς τους,
καθώς και την κάλυψη αναγκών παρουσίας σε συνέδρια και εκθέσεις, χειμερινά και θερινά είδη ένδυσης
και υπόδησης σύμφωνα με τις σχετικές προβλέψεις της
εκάστοτε ισχύουσας Σ.Σ.Ε. ή/και αποφάσεων αρμοδίων
οργάνων διοίκησης της εταιρείας.
25.2. Το προσωπικό, εφόσον έχει κριθεί από την εταιρεία αναγκαίο, υποχρεούται να φέρει, κατά τις ώρες ερ-
γασίας του, τα είδη ιματισμού και εξοπλισμού (κράνη,
ειδικά υποδήματα, φόρμες, ζώνες ασφαλείας κ.λπ.) και
οποιαδήποτε άλλη εξάρτηση που προμηθεύεται σε αυτό
από την εταιρεία και σκοπεύει στην ευπρεπή εμφάνιση
ή στην ασφαλή εκτέλεση της εργασίας, στα πλαίσια των
ισχυουσών διατάξεων περί υγιεινής και ασφάλειας των
εργαζομένων.
Β.6. Αντιμετώπιση πειθαρχικών παραπτωμάτων
Άρθρο 26ο
Πειθαρχικά Παραπτώματα
26.1. Πειθαρχικό παράπτωμα αποτελεί κάθε υπαίτια
πράξη ή παράλειψη υπηρεσιακού καθήκοντος, που μπορεί να καταλογισθεί στον υπάλληλο.
26.2. Η έννοια του υπηρεσιακού καθήκοντος προσδιορίζεται από:
• τις διατάξεις της κείμενης νομοθεσίας,
• τις διατάξεις του παρόντος κανονισμού,
• τις υποχρεώσεις που προκύπτουν από την ατομική
σύμβαση εργασίας,
• τους ειδικούς κανονισμούς εργασίας, τις οδηγίες,
εντολές και εγκυκλίους που εκδίδονται με απόφαση αρμοδίου οργάνου διοίκησης, καθώς και τη συμπεριφορά
και γενικά διαγωγή του εργαζόμενου κατά την εκτέλεση
της εργασίας του.
26.3. Πειθαρχικά παραπτώματα είναι ιδίως τα ακόλουθα:
• Η παράβαση καθήκοντος, κατά τον Ποινικό Κώδικα
ή άλλους ειδικούς ποινικούς νόμους.
• Η παράβαση της αρχής της αμεροληψίας.
• Η αδικαιολόγητη αποχή από την εκτέλεση των καθηκόντων.
• Η άρνηση ή παρέλκυση εκτέλεσης υπηρεσίας.
• Η αμέλεια καθώς και η ατελής ή μη έγκαιρη εκτέλεση
της οφειλόμενης υπηρεσίας.
• Η άρνηση εκτέλεσης ή η αδικαιολόγητη παρέκκλιση από την εκτέλεση των υπηρεσιακών εντολών και
οδηγιών των Προϊσταμένων ή οργάνων διοίκησης της
εταιρείας.
• Η παραβίαση των Κανονισμών, των γενικών και ειδικών εγκυκλίων διαταγών και οδηγιών, η άρνηση εκτέλε-
σής τους ή μη εκτέλεση των εντολών Προϊσταμένων ή
αρμοδίων οργάνων διοίκησης της εταιρείας, για έκτακτες
εργασίες που ανατίθενται στο προσωπικό.
• Η παράλειψη εκτέλεσης υπηρεσιακού καθήκοντος.
• Η απασχόληση κατά τις ώρες εργασίας σε προσωπικές ή ξένες προς το εργασιακό καθήκον του ασχολίες.
• Η χρησιμοποίηση υπηρεσιακών πληροφοριών, στοιχείων και υλικών, για την αποκόμιση προσωπικού οφέ-
λους ή προς όφελος τρίτου.
• Η επιδίωξη ή αποδοχή από τον εργαζόμενο οποιασδήποτε αμοιβής, ανταλλάγματος ή εύνοιας από πρόσω-
πο του οποίου διαχειρίζεται ή πρόκειται να διαχειριστεί
τις υποθέσεις, κατά την ενάσκηση του υπηρεσιακού του
καθήκοντος.
• Η ανάρμοστη, απρεπής, εριστική ή βάναυση συμπεριφορά προς τα όργανα διοίκησης της εταιρείας, προς
τους συναδέλφους ή προς τους συναλλασσόμενους με
την εταιρεία.
• Η άσκηση κριτικής των πράξεων ή των αποφάσεων
των προϊσταμένων ή/και των συναδέλφων, που γίνεται,
εγγράφως ή προφορικώς, με σκόπιμη χρησιμοποίηση
ανακριβών στοιχείων ή με προδήλως απρεπείς εκφράσεις.
• Η παραβίαση του απόρρητου πληροφοριών της εταιρείας και η διενέργεια πράξεων σε βάρος των νομίμων
συμφερόντων της εταιρείας.
• Κάθε ενέργεια που επιφέρει δυσφήμιση σε βάρος της
εταιρείας, οργάνων διοίκησής της, στελεχών και οργάνων της, του υπαλληλικού προσωπικού της ή μεμονω-
μένου εργαζόμενου.
• Κάθε φθορά υλικού της εταιρείας από ασυνήθιστη
ή κακή χρήση ή διαπιστωμένη αμέλεια στη φύλαξη και
συντήρηση αυτού, όπως και η χρησιμοποίηση αυτού
για σκοπούς διάφορους με τα εργασιακά καθήκοντα.
• Κάθε πράξη που συνιστά κατάχρηση εξουσίας ή υπηρεσιακής εμπιστοσύνης.
• Η άμεση ή δια τρίτου προσώπου συμμετοχή σε δημοπρασία, που διενεργείται από την εταιρεία.
• Κάθε αναληθής βεβαίωση ή δήλωση του υπαλλήλου
προς την Υπηρεσία και ιδίως σε ό,τι αφορά την ύπαρξη
των γενικών ή ειδικών προσόντων και απαιτούμενων
στοιχείων για την κατάρτιση του προσωπικού του μητρώου/φακέλου.
• Κάθε παράβαση των εγκυκλίων, οδηγιών και τυχόν
ειδικών κανονισμών για την πρόληψη ατυχημάτων καθώς γενικότερα η παραβίαση των κανόνων ασφάλειας
και υγιεινής της εργασίας.
• Σε περίπτωση ατυχήματος, η μη δήλωση αυτού, η άρνηση υποβολής έγγραφης απολογίας, η άρνηση παροχής
πληροφοριών σε περίπτωση μαρτυρίας, για τις οποίες
αποδεδειγμένα τελούσε σε γνώση, η ψευδής κατάθεση,
η αποσιώπηση της αλήθειας.
• Κάθε αδικαιολόγητη άρνηση προσέλευσης για εξέταση ή κατάθεση ενώπιον υπηρεσιακού οργάνου, που
ενεργεί στα πλαίσια της πειθαρχικής διαδικασίας.
• Η εξαφάνιση ή παραποίηση οποιουδήποτε εγγράφου, ιδίως όταν συνδέεται με το συμφέρον της εταιρεί-
ας ή με διαπραχθείσα κατάχρηση ή οποιαδήποτε άλλη
ποινικώς κολάσιμη πράξη.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
• Η παράνομη εξαγωγή από τις εγκαταστάσεις της Εταιρείας υλικών ή οποιουδήποτε αντικειμένου, που ανήκει
στην ιδιοκτησία, νομή ή κατοχή της Εταιρείας.
• Οποιαδήποτε πράξη η οποία ταυτόχρονα αποτελεί
και ποινικό αδίκημα, εφόσον διαπραχθεί κατά την εκτέλεση της εργασίας, εντός ή και εκτός των χρονικών και
χωρικών ορίων αυτής.
• Η απασχόληση εργαζόμενου, κατ’ εντολή ιεραρχικά
ανωτέρου, σε εργασίες ξένες προς την υπηρεσία κατά
τη διάρκεια του ωραρίου εργασίας.
• Η κατανάλωση οποιωνδήποτε ποτών που περιέχουν
οινόπνευμα, ανεξάρτητα από το είδος και την περιεκτικότητά τους, κατά το χρόνο άσκησης των καθηκόντων του.
• Η αδικαιολόγητη άρνηση προσέλευσης για ιατρική
εξέταση, εφόσον αυτή αφορά σε αμιγώς υπηρεσιακούς
λόγους (ενδεικτικά: ασφάλειας στην εργασία, χρήση δικαιώματος αναρρωτικής άδειας) και επιβάλλεται από
αρμόδιο όργανο της εταιρείας.
• Η παράλειψη δίωξης και τιμωρίας πειθαρχικού παραπτώματος.
• Κάθε υπαίτια πράξη ή παράλειψη που μπορεί να
επιφέρει ζημιά, υλική ή ηθική στην εταιρεία ή σε εργαζόμενο αυτής.
• Κάθε πράξη ή παράλειψη, που συνιστά ατασθαλία
στη διαχείριση.
Άρθρο 27ο
Πειθαρχικές ποινές
27.1. Οι επιβαλλόμενες στο τακτικό, δόκιμο και έκτακτο προσωπικό πειθαρχικές ποινές είναι οι εξής:
• Έγγραφη παρατήρηση: Ορίζεται ως η απλή υπόδειξη
του παραπτώματος στον εργαζόμενο, με τη σύσταση να
μην επαναληφθεί.
• Έγγραφη επίπληξη: Ορίζεται ως η υπόδειξη του παραπτώματος στον εργαζόμενο συνοδευόμενη με επί-
πληξη, λόγω των συνεπειών του συμβάντος στην ομαλή
λειτουργία της εταιρείας ή λόγω της παραβίασης των
συμβατικών υποχρεώσεών του.
• Πρόστιμο: Ορίζεται ως η χρηματική ποινή που επιβάλλεται στον εργαζόμενο.
• Προσωρινή παύση: Ορίζεται ως η υποχρεωτική αποχή από την εργασία, χρονικής διάρκειας από τρεις (3),
έως έξι (6) μήνες και αποτελεί ουσιαστικά την προσωρινή
διακοπή της εργασιακής σχέσης με πλήρη στέρηση αποδοχών, λόγω της διατάραξης της σχέσεως εμπιστοσύνης
μεταξύ εργαζομένου και εταιρείας.
• Οριστική παύση-απόλυση: Ορίζεται ως η οριστική
διακοπή της εργασιακής σχέσης, λόγω ανεπανόρθωτης
διατάραξης της σχέσεως εμπιστοσύνης μεταξύ εργαζόμενου και εταιρείας και αποτελεί ουσιαστικά την καταγ-
γελία της σύμβασης. Η ποινή της οριστικής παύσης μπορεί να επιβληθεί μόνο για το ακόλουθα παραπτώματα:
o Παράβαση καθήκοντος κατά τον Ποινικό Κώδικα ή
άλλους ειδικούς νόμους.
o Αποδοχή οποιασδήποτε αμοιβής, ανταλλάγματος
από πρόσωπο του οποίου διαχειρίζεται ή πρόκειται να
διαχειριστεί τις υποθέσεις κατά την ενάσκηση του υπηρεσιακού καθήκοντος.
o Χαρακτηριστικώς αναξιοπρεπή ή ανάξια για υπάλληλο διαγωγή εντός ή εκτός της εταιρείας.
o Παραβίαση των απορρήτων της εταιρείας κατά τις
κείμενες διατάξεις.
o Εξαιρετικώς σοβαρή απείθεια.
o Εμμονή σε άρνηση προσέλευσης για εξέταση από
υγειονομική επιτροπή.
o Αδικαιολόγητη αποχή από την εργασία πέραν των
είκοσι δύο (22) εργασίμων ημερών συνέχεια ή των τριάντα (30) ημερών σε διάρκεια ενός έτους.
o Για οποιοδήποτε παράπτωμα αν: α) κατά την προηγούμενη της διάπραξης του διετία του είχαν επιβληθεί
τρεις (3) τουλάχιστον πειθαρχικές ποινές ανώτερες του
προστίμου αποδοχών ενός (1) μηνός ή β) κατά το προηγούμενο της διάπραξης του έτος είχε τιμωρηθεί για το
ίδιο αδίκημα με ποινή ανώτερη του προστίμου αποδοχών ενός (1) μηνός.
27.2. Κατά τη διάρκεια της υποχρεωτικής αποχής, ο
εργαζόμενος οφείλει να απέχει από την άσκηση των κυρίων και παρεπόμενων καθηκόντων του, χωρίς να δικαι-
ούται μισθολογικές απολαβές. Η διάρκεια της ποινής της
υποχρεωτικής αποχής από την εργασία δεν θεωρείται
χρόνος εργασίας για όλες τις μισθολογικές και λοιπές
υπηρεσιακές συνέπειες.
27.3. Ως υποτροπή ορίζεται η τέλεση διαφόρων πειθαρχικών παραπτωμάτων από τον ίδιο εργαζόμενο. Για
την επιβολή οποιασδήποτε ποινής δεν λαμβάνονται
υπόψη παραπτώματα για τα οποία είχε επιβληθεί η ίδια
ή υποδεέστερη ποινή παλαιότερα των έξι (6) μηνών
προκειμένου για την επιβολή ποινής έγγραφης παρατήρησης, ενός (1) έτους προκειμένου για την επιβολή
ποινής έγγραφης επίπληξης, δύο (2) ετών για την επιβολή ποινής προστίμου, πέντε (5) ετών για την επιβολή
της ποινής της υποχρεωτικής αποχής από την εργασία
έως τριάντα (30) ημερών και έξι (6) ετών για την επιβολή
ποινής υποχρεωτικής αποχής από την εργασία μεγαλύτερης των τριάντα (30) ημερών.
27.4. Οι πειθαρχικές ποινές επιμετρούνται ανάλογα
με τη βαρύτητα του παραπτώματος που διαπράχθηκε,
αφού ληφθούν υπόψη η προσωπικότητα του κρινόμενου, οι συνέπειες που προκλήθηκαν, καθώς και οι συν-
θήκες κάτω από τις οποίες αυτό διαπράχθηκε.
27.5. Δεν μπορεί πειθαρχική δίωξη για δεύτερη φορά
επί του ιδίου πειθαρχικού παραπτώματος, για το οποίο
έχει ήδη σχηματιστεί αντίστοιχη κρίση.
Άρθρο 28ο
Σχέση πειθαρχικού παραπτώματος και ποινής
28.1. Για κάθε πειθαρχικό παράπτωμα επιβάλλεται μία
μόνο πειθαρχική ποινή, ανά υπαίτιο.
28.2. Αν το πειθαρχικό όργανο επιλαμβάνεται για περισσότερα πειθαρχικά παραπτώματα, με την πειθαρχική
απόφαση επιβάλλεται μία μόνο ποινή σε κάθε υπαίτιο.
Κατά την επιμέτρηση της ποινής αυτής λαμβάνεται υπόψη ο αριθμός και η βαρύτητα όλων των παραπτωμάτων.
28.3. Η υποτροπή αποτελεί ιδιαιτέρως επιβαρυντική
περίπτωση για την επιμέτρηση της ποινής.
Άρθρο 29ο
Εφαρμογή κανόνων και αρχών του ποινικού
δικαίου
29.1. Κατά την επιβολή της ποινής λαμβάνονται αναΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
λόγως υπόψη οι γενικοί κανόνες και αρχές του ποινικού
δικαίου και της ποινικής δικονομίας που αφορούν ιδίως:
• την απαγόρευση αναδρομικότητας,
• τις ελαφρυντικές ή επιβαρυντικές περιστάσεις για την
επιμέτρηση της πειθαρχικής ποινής,
• την έμπρακτη μετάνοια,
• την πραγματική ή νομική πλάνη,
• την επιείκεια υπέρ του πειθαρχικώς διωκομένου,
• την προστασία δικαιολογημένων συμφερόντων ως
λόγο που αίρει τον πειθαρχικώς διωκόμενο χαρακτήρα
της πράξης,
• τη διακοπή, αναστολή, επανάληψη και συμπλήρωση
της παραγραφής.
Άρθρο 30ο
Παραγραφή πειθαρχικών παραπτωμάτων
30.1. Τα πειθαρχικά παραπτώματα παραγράφονται
μετά από παρέλευση δύο (2) ετών από την ημερομηνία
που διαπράχτηκαν.
30.2. Πειθαρχικό παράπτωμα το οποίο αποτελεί ποινικό αδίκημα, δεν παραγράφεται πριν παραγραφεί το
ποινικό αδίκημα. Για τα παραπτώματα αυτά, οι πράξεις
της ποινικής διαδικασίας διακόπτουν την παραγραφή
του πειθαρχικού παραπτώματος.
30.3. Η κλήση σε απολογία ή η παραπομπή στο Υπηρεσιακό Συμβούλιο, που εν προκειμένου λειτουργεί ως πει-
θαρχικό, διακόπτουν την παραγραφή. Στις περιπτώσεις
αυτές, ο συνολικός χρόνος παραγραφής ως την έκδοση
της πρωτοβάθμιας πειθαρχικής απόφασης, δεν μπορεί
να υπερβεί τα τρία (3) έτη.
30.4. Η παραγραφή του πειθαρχικού παραπτώματος
διακόπτεται επίσης από την τέλεση νέου πειθαρχικού παραπτώματος, το οποίο αποσκοπεί στην απόκρυψη ή την
παρεμπόδιση της πειθαρχικής δίωξης του πρώτου. Στην
περίπτωση αυτή το πρώτο παράπτωμα παραγράφεται
όταν παραγραφεί το δεύτερο, εφόσον η παραγραφή του
δεύτερου συντελείται σε χρόνο μεταγενέστερο της παραγραφής του πρώτου.
30.5. Δεν παραγράφεται το πειθαρχικό παράπτωμα για
το οποίο εκδόθηκε πειθαρχική απόφαση που επιβάλλει
πειθαρχική ποινή σε πρώτο βαθμό.
Άρθρο 31ο
Λήξη πειθαρχικής ευθύνης
31.1. Ο εργαζόμενος, ο οποίος απώλεσε την υπαλληλική ιδιότητα με οποιονδήποτε τρόπο, δεν διώκεται πει-
θαρχικώς, η πειθαρχική όμως διαδικασία, η οποία τυχόν
έχει αρχίσει, συνεχίζεται και μετά τη λύση της εργασιακής σχέσης, με εξαίρεση την περίπτωση του θανάτου.
Η τυχόν καταδικαστική απόφαση που εκδίδεται στην
περίπτωση αυτή παραμένει ανεκτέλεστη.
Άρθρο 32ο
Σχέση πειθαρχικής και ποινικής διαδικασίας
32.1. Οι πειθαρχικές ποινές επιβάλλονται στον διωκόμενο, που έχει υποπέσει σε αντίστοιχο παράπτωμα,
ανεξάρτητα από τις τυχόν ποινικές, αστικές και λοιπές
ευθύνες που έχει αυτός έναντι της εταιρείας ή έναντι
τρίτων.
32.2. Η ποινική διαδικασία δεν αναστέλλει την έναρξη
και εξέλιξη της πειθαρχικής διαδικασίας. Μπορεί όμως
το πειθαρχικό όργανο να αποφασίσει αιτιολογημένα την
αναστολή της πειθαρχικής διαδικασίας το ανώτερο για
ένα (1) έτος.
32.3. Το πειθαρχικό όργανο υποχρεούται να λαμβάνει
υπόψη του και δεσμεύεται από την τυχόν προϋπάρχουσα
κρίση, που περιέχεται σε αμετάκλητη απόφαση ποινικού
δικαστηρίου ή σε αμετάκλητο απαλλακτικό βούλευμα.
32.4. Εάν εκδοθεί πειθαρχική απόφαση, χωρίς να έχει
λάβει υπόψη της προϋπάρχουσα ποινική απόφαση, η
πειθαρχική διαδικασία πρέπει να επαναληφθεί, εφόσον
η εκτίμηση των πραγματικών περιστατικών επί των οποίων στηρίχθηκε το πειθαρχικό όργανο για να εξάγει την
απόφασή του είναι αντίθετη από την επί αυτών εκτίμηση
της προϋπάρχουσας ποινικής απόφασης.
32.5. Αν μετά την έκδοση πειθαρχικής απόφασης, με
την οποία απαλλάσσεται ο εργαζόμενος ή επιβάλλεται
ποινή κατώτερη από την οριστική παύση, εκδοθεί αμετάκλητη καταδικαστική απόφαση ποινικού δικαστηρίου με
την οποία διαπιστώνονται πραγματικά περιστατικά που
συνιστούν την αντικειμενική υπόσταση παραπτώματος,
το οποίο επισύρει την ποινή της οριστικής παύσης, η
πειθαρχική διαδικασία επαναλαμβάνεται.
32.6. Εάν μετά την έκδοση πειθαρχικής απόφασης,
με την οποία επιβλήθηκε οποιαδήποτε ποινή, εκδοθεί
αμετάκλητη αθωωτική ποινική απόφαση ή αμετάκλητο
απαλλακτικό βούλευμα για την πράξη ή την παράλειψη
για την οποία διώχθηκε πειθαρχικά ο εργαζόμενος, η πειθαρχική διαδικασία επαναλαμβάνεται, εφόσον η ποινική
απαλλαγή οφείλεται στο ανυπόστατο του αδικήματος
και γενικώς στην έλλειψη παράβασης του ποινικού νόμου και όχι όταν η απαλλαγή βασίζεται στην εξάλειψη
του αξιοποίνου (π.χ. απαλλαγή λόγω παραγραφής ή
έμπρακτης μετάνοιας).
32.7. Η επανάληψη της πειθαρχικής διαδικασίας μπορεί να ξεκινήσει εντός αποκλειστικής προθεσμίας ενός
(1) έτους από την έκδοση της αθωωτικής ή καταδικαστικής πειθαρχικής απόφασης.
32.8. Η αδυναμία παροχής υπηρεσίας για διάστημα
τριάντα (30) ημερών λόγω προφυλάκισης, δύναται να
αποτελέσει σπουδαίο λόγο καταγγελίας της σύμβασης
εργασίας.
Άρθρο 33ο
Πειθαρχικά όργανα
33.1. Την πειθαρχική εξουσία στο προσωπικό της εταιρείας ασκούν:
• Οι πειθαρχικώς προϊστάμενοι.
• Το Υπηρεσιακό Συμβούλιο που λειτουργεί εν προκειμένω ως πειθαρχικό όργανο.
Άρθρο 34ο
Πειθαρχικώς προϊστάμενοι
34.1. Ως πειθαρχικώς προϊστάμενοι ορίζονται:
• Τα όργανα διοίκησης της εταιρείας ή εξουσιοδοτημένα αντίστοιχα από αυτά πρόσωπα, για το σύνολο του
προσωπικού της εταιρείας.
• Ο προϊστάμενος της Διεύθυνσης στην οποία υπάγεται
ιεραρχικά η οργανική υπηρεσιακή μονάδα του πειθαρΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
χικώς ελεγχόμενου, κατά την τέλεση του παραπτώματος και στην περίπτωση των ανεξάρτητων Υπηρεσιών,
ο Προϊστάμενος Διεύθυνσης Διοικητικού, Οικονομικού
και Εκμετάλλευσης.
• Ο προϊστάμενος του Τμήματος, στο οποίο υπάγεται
ιεραρχικά, είτε η οργανική μονάδα, είτε ο πειθαρχικώς
ελεγχόμενος, μόνο στην περίπτωση εκτάκτου προσωπικού.
Άρθρο 35ο
Αρμοδιότητες πειθαρχικώς προϊσταμένων
35.1. Οι πειθαρχικώς προϊστάμενοι επιλαμβάνονται
αυτεπαγγέλτως.
35.2. Αν έχουν επιληφθεί αρμοδίως περισσότεροι πειθαρχικώς προϊστάμενοι, η πειθαρχική διαδικασία συνεχί-
ζεται μόνο από εκείνον που κάλεσε πρώτος σε απολογία
τον εργαζόμενο. Ανώτερος πειθαρχικώς προϊστάμενος
ή το Διοικητικό Συμβούλιο της εταιρείας έχουν, σε κάθε
περίπτωση, δικαίωμα να ζητήσουν την παραπομπή σ’
αυτούς της πειθαρχικής υπόθεσης, εφόσον δεν έχει εκδοθεί πειθαρχική απόφαση.
35.3. Αν ο πειθαρχικώς προϊστάμενος, ο οποίος έχει
επιληφθεί, κρίνει ότι το παράπτωμα επισύρει ποινή ανώτερη της αρμοδιότητάς του, παραπέμπει την υπόθεση
στο Υπηρεσιακό Συμβούλιο.
Άρθρο 36ο
Κατανομή αρμοδιοτήτων επιβολής πειθαρχικών
ποινών
36.1. Τα όργανα διοίκησης της εταιρείας ή εξουσιοδοτημένα αντίστοιχα από αυτά πρόσωπα δύνανται να
επιβάλλουν το σύνολο των πειθαρχικών ποινών.
36.2. Ο αρμόδιος, κατά τα οριζόμενα στο άρθρο 34ο,
παρ. 34.1., προϊστάμενος Διεύθυνσης, δύναται να επιβάλλει τις πειθαρχικές ποινές της/-ου (i) έγγραφης πα-
ρατήρησης, (ii) έγγραφης επίπληξης και (iii) προστίμου
αποδοχών έως και 1/6 των αντίστοιχων μηνιαίων.
36.3. Ο αρμόδιος, κατά τα οριζόμενα στο άρθρο 34ο,
παρ. 34.1., προϊστάμενος Τμήματος, δύναται να επιβάλλει τις πειθαρχικές ποινές της (i) έγγραφης παρατήρησης
και (ii) έγγραφης επίπληξης.
Άρθρο 37ο
Κρίση πειθαρχικών παραπτωμάτων
37.1. Περισσότερα του ενός πειθαρχικά παραπτώματα
του ίδιου εργαζομένου μπορεί, κατά την κρίση του αρμοδίου πειθαρχικού οργάνου, να κρίνονται ενιαία.
37.2. Περισσότεροι εργαζόμενοι, που διώκονται για το
ίδιο ή για συναφή πειθαρχικά παραπτώματα, μπορεί να
κρίνονται ενιαία, εφόσον συντρέχουν οι προϋποθέσεις
της προηγούμενης παραγράφου.
Άρθρο 38ο
Ένορκη διοικητική εξέταση
38.1. Ένορκη διοικητική εξέταση (Ε.Δ.Ε.) ενεργείται
κάθε φορά που όργανα διοίκησης της εταιρείας έχουν
σοβαρές υπόνοιες ή σαφείς ενδείξεις για τη διάπραξη
πειθαρχικού παραπτώματος. Η εξέταση αυτή αποσκοπεί
στη συλλογή στοιχείων για τη διαπίστωση της τέλεσης
πειθαρχικού παραπτώματος και των προσώπων που
τυχόν ευθύνονται, καθώς και στη διερεύνηση των συνθηκών κάτω από τις οποίες αυτό έχει τελεστεί. Η ένορ-
κη διοικητική εξέταση δεν συνιστά έναρξη πειθαρχικής
δίωξης.
38.2. Η διεξαγωγή διοικητικής εξέτασης, για πληρέστερη διερεύνηση της υπόθεσης, διατάσσεται με απόφαση
αρμοδίου οργάνου διοίκησης της εταιρείας Η διενέργεια
διοικητικής εξέτασης είναι υποχρεωτική για παραπτώματα που μπορούν να επισύρουν την ποινή της υπο-
χρεωτικής αποχής από την εργασία και την ποινή της
οριστικής παύσης. Η έρευνα ανατίθεται σε στέλεχος της
εταιρείας από το αρμόδιο όργανο διοίκησης που εντέλει
την ένορκη διοικητική εξέταση.
38.3. Ενώπιον των πειθαρχικών οργάνων ο εγκαλούμενος δικαιούται να παρίσταται με πληρεξούσιο δικηγόρο.
Η διεξαγωγή διοικητικής εξέτασης δεν μπορεί να ανατεθεί σε στέλεχος της εταιρείας, ο οποίος έχει αναμειχθεί
με οποιοδήποτε τρόπο στην τέλεση του πειθαρχικού
αδικήματος ή είναι ο προϊστάμενος που άσκησε την
πειθαρχική δίωξη ή είναι συγγενής εξ αίματος ή εξ αγχιστείας μέχρι τετάρτου βαθμού.
38.4. Για την αποτελεσματική διεξαγωγή της έρευνας,
το αντιστοίχως εντεταλμένο στέλεχος προχωρεί στην
συλλογή οποιουδήποτε χρήσιμου στοιχείου, μπορεί δε
να διενεργεί αυτοψία, να εξετάζει μάρτυρες, να προκαλεί
πραγματογνωμοσύνη, συντάσσοντας για κάθε μία από
τις ενέργειες αυτές ειδικό πρακτικό, όπου συνυπογράφουν οι τυχόν συμπράξαντες ή μνημονεύεται η άρνηση
προσέλευσης ή υπογραφής.
38.5. Κατά την ένορκη διοικητική εξέταση πρέπει
οπωσδήποτε να εξετάζεται αυτοπροσώπως και ο πειθαρχικώς ελεγχόμενος. Η μη προσέλευση ή η άρνηση
εξέτασης εκ μέρους του εν λόγω ελεγχομένου, δεν κωλύει την πρόοδο της διαδικασίας.
38.6. Ο πειθαρχικώς ελεγχόμενος έχει δικαίωμα να
προτείνει προς εξέταση μέχρι τρεις μάρτυρες. Ο διενεργών την εν λόγω ένορκη διοικητική εξέταση μπορεί
να δεχθεί, κατά την κρίση του, την εξέταση υπέρ του
ελεγχόμενου και πέραν των τριών μαρτύρων.
38.7. Το αρμόδιο, για τη διεξαγωγή της ένορκης διοικητικής εξέτασης, στέλεχος της εταιρείας συντάσσει σχε-
τικό πόρισμα το οποίο υποβάλλει στο όργανο διοίκησης
που του έδωσε τη σχετική εντολή. Στο εν λόγω πόρισμα
επισυνάπτονται όλα τα συλλεγέντα ως άνω έγγραφα και
στοιχεία.
Άρθρο 39ο
Άσκηση Πειθαρχικής Δίωξης
39.1. Η πειθαρχική δίωξη του εργαζόμενου αρχίζει
με την κλήση σε απολογία από το αρμόδιο πειθαρχικό
όργανο.
Άρθρο 40ο
Κλήση σε απολογία
40.1. Καμία πειθαρχική ποινή δεν επιβάλλεται χωρίς
την προηγούμενη έγγραφη κλήση σε απολογία του εργαζομένου.
40.2. Στην εν λόγω κλήση πρέπει να αναφέρεται σαφώς
το αποδιδόμενο πειθαρχικό παράπτωμα, καθώς και ο
χρόνος και ο τόπος τέλεσής του.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
40.3. Η κλήση σε απολογία κοινοποιείται στον υπάλληλο με απόδειξη και αν αυτός αρνείται να την παραλάβει
ή αγνοείται η διαμονή του, κοινοποιείται με δικαστικό
επιμελητή.
Άρθρο 41ο
Απολογία
41.1. Ο εγκαλούμενος υποχρεούται, μέσα σε προθεσμία δεκαπέντε (15) ημερολογιακών ημερών από την
επίδοση σ’ αυτόν της κλήσης σε απολογία, να υποβάλει,
με απόδειξη παραλαβής, έγγραφη απολογία, δικαιούμενος να προτείνει μάρτυρες για εξέταση. Η εν λόγω χρο-
νική προθεσμία μπορεί να παραταθεί μόνο για μία φορά
και μέχρι δεκαπέντε (15) ημέρες, με απόφαση του αρμοδίου πειθαρχικού οργάνου, εφόσον ο εγκαλούμενος
υποβάλει εντός του αρχικού δεκαπενθημέρου έγγραφη
αιτιολογημένη αίτηση.
41.2. Πριν από την απολογία ο εγκαλούμενος δικαιούται να ζητήσει και να λάβει γνώση της πειθαρχικής
δικογραφίας. Για τη γνωστοποίηση αυτή συντάσσεται
σχετική πράξη που υπογράφεται από το αρμόδιο πειθαρχικό όργανο, που τηρεί το σχετικό φάκελο και τον
εγκαλούμενο.
41.3. Η κλήση του εγκαλουμένου σε συμπληρωματική
απολογία δεν αποκλείεται, εφόσον κριθεί αναγκαίο από
το αρμόδιο πειθαρχικό όργανο.
41.4. Η άρνηση ή η μη εμπρόθεσμη υποβολή απολογίας δεν εμποδίζει την πρόοδο της πειθαρχικής διαδικα-
σίας και την έκδοση απόφασης.
Άρθρο 42ο
Πειθαρχική απόφαση
42.1. Η πειθαρχική απόφαση διατυπώνεται εγγράφως.
42.2. Στην εν λόγω απόφαση μνημονεύονται τουλάχιστον:
• Ο τόπος και ο χρόνος έκδοσής της.
• Το ονοματεπώνυμο και η ιδιότητα του αρμοδίου πειθαρχικού οργάνου.
• Το ονοματεπώνυμο και η ιδιότητα του κρινόμενου.
• Το αποδιδόμενο πειθαρχικό αδίκημα.
• Τα πραγματικά περιστατικά και στοιχεία που συνιστούν την αντικειμενική και υποκειμενική υπόσταση του
πειθαρχικού παραπτώματος, προσδιορισμένα κατά τόπο
και χρόνο.
• Η υποβολή ή όχι απολογίας και στη δεύτερη περίπτωση το περιεχόμενό της.
• Η αιτιολογία της απόφασης.
• Η γνώμη των μελών του πειθαρχικού οργάνου που
τυχόν μειοψήφησαν και
• Η ποινή που τυχόν επιβάλλεται.
42.3. Η πειθαρχική απόφαση υπογράφεται από το αρμόδιο όργανο που την εκδίδει. Όταν αυτή εκδίδεται από
συλλογικό όργανο, υπογράφεται από τον Πρόεδρο και
τον γραμματέα.
42.4. Η πειθαρχική απόφαση κοινοποιείται:
• Στον κρινόμενο, από την εταιρεία, με επίδοση αντιγράφου αυτής, γνωστοποιώντας του ταυτόχρονα, τα
ένδικα μέσα που δικαιούται να ασκήσει.
• Σε όργανα της εταιρείας που δύνανται να υποβάλλουν ένσταση.
• Στο Διοικητικό Τμήμα, της Διεύθυνσης Δ.Ο.Ε, της εταιρείας, για καταχώριση στο ατομικό μητρώο/φάκελο του
κριθέντος.
Άρθρο 43ο
Ένσταση
43.1. Οι αποφάσεις των πειθαρχικώς προϊσταμένων
υπόκεινται σε ένσταση ενώπιον του Υπηρεσιακού Συμβουλίου της εταιρείας, που εν προκειμένω λειτουργεί ως
πειθαρχικό όργανο (εφεξής «Πειθαρχικό Συμβούλιο»),
ως κάτωθι:
• Από τον υπάλληλο που τιμωρήθηκε, σε όλες τις περιπτώσεις επιβολής της πειθαρχικής ποινής, εκτός της
έγγραφης παρατήρησης και της έγγραφης επίπληξης.
• Από όργανα διοίκησης της εταιρείας, σε όλες τις περιπτώσεις επιβολής πειθαρχικής ποινής ή απαλλαγής.
43.2. Η ένσταση ασκείται μέσα σε αποκλειστική προθεσμία δέκα (10) ημερολογιακών ημερών, από την έγγρα-
φη γνωστοποίησή της ποινής στον πειθαρχικώς τιμωρηθέντα ή απαλλαγέντα. Αν περάσει άπρακτη η παραπάνω
προθεσμία, η απόφαση γίνεται τελεσίδικη.
43.3. Η άσκηση ένστασης, καθώς και η προθεσμία
άσκησής της αναστέλλει, τόσο την εκτέλεση της πειθαρχικής ποινής όσο και οποιαδήποτε μεταβολή της
υπηρεσιακής κατάστασης του εργαζόμενου, μέχρι την
τελεσιδικία της απόφασης.
43.4. Το Πειθαρχικό Συμβούλιο, όταν κρίνει επί ενστάσεως, δεν μπορεί να επιβάλλει δυσμενέστερη πειθαρχική
ποινή.
43.5. Οι τελεσίδικες αποφάσεις επιβολής πειθαρχικών
ποινών είναι άμεσα εκτελεστές.
Άρθρο 44ο
Συμμετοχή στο Πειθαρχικό ΣυμβούλιοΚωλύματα/Εξαιρέσεις
44.1. Κωλύονται συμμετοχής και εξαιρούνται αυτοδίκαια από συνεδρίαση του Πειθαρχικού Συμβουλίου και
λήψη σχετικής απόφασης οι παρακάτω:
• Οι πειθαρχικώς προϊστάμενοι που έχουν εκδώσει την
πειθαρχική απόφαση, η οποία συζητείται κατ’ ένσταση.
• Οι διενεργούντες την ένορκη διοικητική εξέταση
στην κρινόμενη υπόθεση.
• Όσοι έχουν συγγένεια εξ αίματος ή εξ αγχιστείας μέχρι β΄ βαθμού με τον κρινόμενο.
44.2. Ο διωκόμενος μπορεί, με έγγραφη αίτησή του η
οποία δύναται να γίνει αποδεκτή από το Σώμα του Πειθαρχικού Συμβουλίου, να ζητήσει την εξαίρεση μελών
του Πειθαρχικού Συμβουλίου, με την προϋπόθεση ότι με
τα υπόλοιπα μέλη διαπιστώνεται απαρτία. Η αίτηση αυτή
υποβάλλεται δύο τουλάχιστον ημέρες πριν τη συζήτηση
της υπόθεσης, πρέπει να περιέχει κατά τρόπο σαφή και
συγκεκριμένο τους λόγους της εξαίρεσης και να συνοδεύεται από τα στοιχεία με τα οποία αυτοί αποδεικνύο-
νται. Για την αίτηση εξαίρεσης το Πειθαρχικό Συμβούλιο
αποφασίζει αιτιολογημένα, με τη συμμετοχή σε αυτό των
νόμιμων αναπληρωτών των μελών, των οποίων ζητείται
η εξαίρεση, τα οποία δεν συμμετέχουν στην εν λόγω συνεδρίαση. Τα μέλη που εξαιρούνται αντικαθίστανται από
τα αναπληρωματικά τους. Αν εξαιρεθεί το τακτικό και το
αναπληρωματικό του μέλος, το συμβούλιο συνεδριάζει
με τα υπόλοιπα μέλη του, εφόσον έχει απαρτία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
Άρθρο 45ο
Διαδικασία ενώπιον του Πειθαρχικού Συμβουλίου
45.1. Μετά την άσκηση της πειθαρχικής ένστασης ο
Πρόεδρος του Πειθαρχικού Συμβουλίου προσδιορίζει
την ημέρα της πειθαρχικής δίκης με πράξη που κοινοποιείται με απόδειξη παραλαβής πριν τουλάχιστον πέντε
(05) ημερολογιακές ημέρες στον πειθαρχικώς διωκόμενο, ο οποίος καλείται ενώπιον του Συμβουλίου, σε
προφορική εξέταση.
45.2. Ο πειθαρχικώς διωκόμενος έχει δικαίωμα να
παραστεί αυτοπροσώπως ή να παραστεί δια ή μετά
πληρεξουσίου δικηγόρου ενώπιον του Πειθαρχικού
Συμβουλίου.
45.3. Επίσης δικαιούται να υποδείξει προς εξέταση δύο
(2) κατ’ ανώτατο όριο, μάρτυρες.
45.4. Το Συμβούλιο μπορεί να αναβάλει για εύλογο
χρόνο την εξέλιξη της διαδικασίας εξέτασης της ένστασης, εφόσον κρίνει ότι απαιτείται συμπληρωματική δι-
οικητική εξέταση ή υπάρχουν άλλοι σοβαροί λόγοι που
δικαιολογούν την αναβολή. Σε περίπτωση αναβολής, ο
επαναπροσδιορισμός της σχετικής συνεδρίασης γίνεται σύμφωνα με την παράγραφο 45.1., του παρόντος
άρθρου.
45.5. Εφόσον ο κρινόμενος, μολονότι κλήθηκε εγγράφως, δεν προσήλθε αναιτιολόγητα ενώπιον του Συμβου-
λίου, η σχετική απόφαση λαμβάνεται/εκδίδεται έγκυρα
και χωρίς την προφορική εξέτασή του.
45.6. Το Συμβούλιο μπορεί να προβεί σε οποιαδήποτε
νόμιμη ενέργεια την οποία κρίνει χρήσιμη, για την εξεύρεση της αλήθειας και το σχηματισμό γνώμης, σχετικά
με την ευθύνη ή όχι του προσφεύγοντα.
45.7. Τα Πρακτικά των Συνεδριάσεων συντάσσονται
από τον Γραμματέα αυτού και υπογράφονται από τον
Πρόεδρο και τα Μέλη του. Σε περίπτωση άρνησης μέλους να υπογράψει, αρκεί για το κύρος της απόφασης
η υπογραφή από τον Πρόεδρο και τον γραμματέα και η
σημείωση της άρνησης αυτής.
45.8. Η απόφαση του Πειθαρχικού Συμβουλίου είναι
πάντοτε έγγραφη και περιέχονται απαραίτητα σ’ αυτήν
τουλάχιστον
• Ο τόπος και ο χρόνος έκδοσής της.
• Τα ονόματα και η ιδιότητα των μελών του.
• Το όνομα και η ιδιότητα του πειθαρχικώς διωκομένου.
• Το αποδιδόμενο πειθαρχικό αδίκημα.
• Η απόφαση του αρμόδιου πειθαρχικού οργάνου και
η ένσταση που υποβλήθηκε επ’ αυτής.
• Η ομόφωνη ή κατά πλειοψηφία λήψη της.
• Εάν ο διωκόμενος απολογήθηκε ή όχι και εάν παρέστη και εξετάστηκε ή όχι προφορικά ενώπιον του
Συμβουλίου.
• Η επικύρωση της απόφασης του αρμόδιου πειθαρχικού οργάνου ή η απαλλαγή του διωκομένου.
45.9. Η απόφαση υπογράφεται από τον Πρόεδρο του
Πειθαρχικού Συμβουλίου και παραδίδεται, μαζί με το
σχετικό φάκελο, στην αρμόδια οργανική υπηρεσιακή
μονάδα της εταιρείας προς κοινοποίηση.
Άρθρο 46ο
Εκτέλεση των πειθαρχικών αποφάσεων
46.1. Η τελεσίδικη απόφαση εκτελείται υποχρεωτικά
από την αρμόδια, κατά περίπτωση, οργανική υπηρεσιακή μονάδα της εταιρείας και με ευθύνη του άμεσου
Προϊσταμένου της. Παράλειψη εκτέλεσης της ποινής
αποτελεί πειθαρχικό παράπτωμα του τελευταίου.
46.2. Στις τελεσίδικες πειθαρχικές αποφάσεις, με τις
οποίες επιβάλλονται πρόστιμα επί των αποδοχών του,
αυτά υπολογίζονται βάσει των αποδοχών που λαμβάνει
ο υπάλληλος κατά το χρόνο τελεσιδικίας των εν λόγω
αποφάσεων. Όταν το πρόστιμο ορίζεται ποσοστιαία έως
το 20% των αποδοχών του υπαλλήλου, παρακρατείται
εφάπαξ, από τις αποδοχές του πρώτου μήνα μετά την
τελεσιδικία της απόφασης. Όταν ποσοστιαία είναι μεγαλύτερο παρακρατείται τμηματικώς, από τις μηνιαίες
αποδοχές του υπαλλήλου, και η εν λόγω παρακράτηση
δεν μπορεί να υπερβαίνει το ποσοστό του 20% για κάθε
μήνα.
Άρθρο 47ο
Αυτοδίκαιη θέση σε αργία
47.1. Τίθεται αυτοδίκαια σε αργία ο εργαζόμενος στον
οποίο επιβλήθηκε η ποινή της οριστικής παύσης.
47.2. Ο εργαζόμενος επανέρχεται αυτοδίκαια στα καθήκοντά του, εφόσον εκλείψει ο λόγος για τον οποίο έχει
τεθεί σε αργία.
47.3. Κατά τη διάρκεια της ανωτέρω παύσης ο εργαζόμενος:
• Απέχει από την άσκηση των κύριων και παρεπόμενων
καθηκόντων του.
• Διατηρούνται όλα τα λοιπά δικαιώματα και υποχρεώσεις του εργαζομένου που πηγάζουν απ’ την εργασιακή
του σχέση και τον παρόντα Κανονισμό, ενώ δικαιούται
μόνο το ήμισυ των αποδοχών του. Οι υπόλοιπες αποδοχές της εκτός υπηρεσίας χρονικής περιόδου αποδίδονται
μόνο εφόσον ο εργαζόμενος απαλλαγεί με τελεσίδικη
πειθαρχική απόφαση ή τιμωρηθεί με ποινή μικρότερη
της οριστικής παύσης, άλλως το τμήμα τους, που έχει
καταβληθεί, αναζητάται.
• Ο χρόνος της αργίας δεν αποτελεί χρόνο πραγματικής
υπηρεσίας για οποιαδήποτε συνέπεια.
Άρθρο 48ο
Δυνητική θέση σε αργία
48.1. Σε περιπτώσεις σοβαρών παραπτωμάτων, που
επισύρουν την ποινή της υποχρεωτικής αποχής από την
εργασία, της οριστικής παύσης καθώς και όταν υπάρχει βάσιμη υπόνοια για μη χρηστή διαχείριση, η οποία
βασίζεται σε έκθεση της αρμόδιας Αρχής, ή αρμοδίου
ελεγκτή ή επιθεωρητή, αρμόδιο όργανο διοίκησης,
μετά από γνώμη του Πειθαρχικού Συμβουλίου, μπορεί
σε οποιοδήποτε στάδιο της πειθαρχικής διαδικασίας και
μέχρι την τελεσιδικία της πειθαρχικής απόφασης να θέτει
προσωρινώς, εκτός υπηρεσίας, τον εργαζόμενο, εφόσον
απ’ τη φύση του παραπτώματος, τις λοιπές συνθήκες ή
χάριν της απρόσκοπτης διεξαγωγής της πειθαρχικής ή
της τυχόν παραλλήλως συντρέχουσας διοικητικής εξέτασης, κριθεί ότι επιβάλλεται η απομάκρυνσή του μέχρι
την περάτωση της διαδικασίας. Κατά τη διάρκεια της
κατά τα ανωτέρω απομάκρυνσης:
• Ο εργαζόμενος απέχει από την άσκηση των κύριων
και παρεπόμενων καθηκόντων του.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
• Διατηρούνται όλα τα λοιπά δικαιώματα και υποχρεώσεις του εργαζομένου, ενώ ο τελευταίος δικαιούται μόνο
το ήμισυ των αποδοχών του. Οι υπόλοιπες αποδοχές
της εκτός υπηρεσίας χρονικής περιόδου αποδίδονται
μόνο εφόσον ο εργαζόμενος απαλλαγεί με τελεσίδικη
πειθαρχική απόφαση ή τιμωρηθεί με ποινή μικρότερη
της οριστικής παύσης, άλλως το τμήμα τους, που έχει
καταβληθεί, αναζητάται.
Β.7. Χρόνος εργασίας – Άδειες
Άρθρο 49ο
Γενικές διατάξεις περί χρόνου εργασίας
49.1. Με τις διατάξεις του παρόντος κεφαλαίου καθορίζονται οι ώρες εργασίας, οι ημέρες ανάπαυσης, οι
περίοδοι εργασίας, η απασχόληση κατά τη νύκτα καθώς
και η ημερήσια και εβδομαδιαία διάρκεια εργασίας, η
ετήσια άδεια ανάπαυσης και οι λοιπές άδειες του τακτικού, δόκιμου και έκτακτου προσωπικού.
49.2. Για όλες τις κατηγορίες εργαζομένων ως χρόνος
ημερήσιας εργασίας θεωρείται:
• Ο χρόνος εργασίας για την εκτέλεση της οποίας υπάρχει εντολή της εταιρείας.
• Ο χρόνος παράστασης των εργαζομένων στις συνεδριάσεις του Υπηρεσιακού και Πειθαρχικού Συμβουλίου
ή σε οποιαδήποτε λοιπά τυχόν συλλογικά όργανα της
εταιρείας.
• Ο χρόνος παράστασης των εργαζομένων σε ποινικά
ή/και πολιτικά δικαστήρια ως κατηγορουμένου, εναγομένου ή μάρτυρα, εφόσον η δίκη αφορά την εταιρεία.
• Ο χρόνος συμμετοχής σε σεμινάρια, ημερίδες, και
ανάλογες εκδηλώσεις, εφόσον πραγματοποιείται κατ’
εντολήν ή με την έγκριση αρμοδίου οργάνου διοίκησης
της εταιρείας
• Ο χρόνος της νόμιμης συνδικαλιστικής δραστηριότητας, κατά τις προβλέψεις τις εκάστοτε ισχύουσας
νομοθεσίας.
49.3. Ο χρόνος προσέλευσης και αποχώρησης των
εργαζομένων από τους χώρους εργασίας της εταιρείας
καταγράφεται με κατάλληλο νόμιμο μέσο.
49.4. Η εταιρεία, δια των αρμοδίων οργάνων ή/και
στελεχών της, είναι η μόνη αρμόδια να κρίνει τη σκοπιμότητα ή όχι της εκτέλεσης υπερωριακής ή άλλης
πρόσθετης εργασίας. Τυχόν παροχή τέτοιας εργασίας
χωρίς την προηγούμενη εντολή και έγκριση του αρμόδιου προϊσταμένου δεν γεννά αξίωση, για οιασδήποτε
φύσης πρόσθετη αμοιβή ή αποζημίωση.
49.5. Ο χρόνος εργασίας που πραγματοποιείται κατά
το χρονικό διάστημα, μεταξύ 22.00 μ.μ. και 06.00 π.μ.,
θεωρείται ως νυκτερινή εργασία.
Άρθρο 50ο
Κανονική εργασία – οργάνωση του χρόνου
εργασίας
50.1. Το προσωπικό εργάζεται με σύστημα πενθήμερης εβδομαδιαίας εργασίας.
50.2. Η εργασία οργανώνεται σε πενθήμερη βάση, βάσει των εκάστοτε ισχυουσών αντίστοιχων νομοθετικών
προβλέψεων.
50.3. Οι ώρες κανονικής ημερήσιας εργασίας του προσωπικού ορίζονται σε επτά και μισή (7,5) και κανονικής
εβδομαδιαίας εργασίας σε τριανταεπτά και μισή (37,5).
50.4. Το προσωπικό της Εταιρείας είναι δυνατόν να εργάζεται υπερωριακά, κατά την ημέρα του Σαββάτου, την
ημέρα της Κυριακής και σε λοιπές εξαιρέσιμες ημέρες
για την εξυπηρέτηση των εταιρικών σκοπών, σύμφωνα
με τις σχετικές προβλέψεις της εργατικής νομοθεσίας.
50.5. Η έναρξη και λήξη του κανονικού ωραρίου του
προσωπικού ορίζεται κάθε φορά με κριτήριο την εξασφάλιση της ομαλής λειτουργίας του Λιμένα Βόλου, με
απόφαση αρμοδίου οργάνου διοίκησης της εταιρείας.
50.6. Το ημερήσιο ωράριο εφαρμόζεται με σταθερές
ή, εφόσον αυτό επιβάλλει η ομαλή λειτουργία του Λιμένα και οι ανάγκες της εταιρείας, με εναλλασσόμενες
βάρδιες εργασίας.
50.7. Για τον προγραμματισμό της εργασίας στην περίπτωση των βαρδιών υπεύθυνος ορίζεται ο οικείος άμε-
σος Προϊστάμενος της οργανικής υπηρεσιακής μονάδας.
Άρθρο 51ο
Μειωμένα ωράρια
51.1. Στην εταιρεία εφαρμόζονται τα μειωμένα ωράρια
που προβλέπονται από την εκάστοτε ισχύουσα εργατική
νομοθεσία.
Άρθρο 52ο
Αργίες-ημιαργίες
52.1. Οι ημέρες αργίας και ημιαργίας του προσωπικού
ορίζονται ως εξής:
• Ημέρες αργίας: Η πρώτη ημέρα εκάστου έτους, τα
Θεοφάνια, η Καθαρή Δευτέρα, η 25η Μαρτίου, η Μεγάλη
Παρασκευή, το Μεγάλο Σάββατο, η Δευτέρα του Πάσχα,
η 1η Μαΐου, η ημέρα εορτασμού του Αγίου Πνεύματος,
της Κοιμήσεως της Θεοτόκου, του Αγίου Νικολάου, η
28η Οκτωβρίου, τα Χριστούγεννα, η δεύτερη ημέρα των
Χριστουγέννων.
• Ημέρες ημιαργίας: Η παραμονή των Χριστουγέννων
και η παραμονή της Πρωτοχρονιάς. Κατά τις ημέρες αυτές η εργασία διακόπτεται την 12η μεσημβρινή ώρα.
52.2. Σε περίπτωση σύμπτωσης αργίας με ημέρα Σάββατο ή Κυριακή, η αργία δεν μετατίθεται σε εργάσιμη
ημέρα.
52.3. Οι ανωτέρω ημέρες αργιών και ημιαργιών δύνανται να επικαιροποιηθούν / τροποποιηθούν, εφόσον
τούτο επιτάσσεται από νομοθέτημα υπέρτερης νομικής
ισχύος.
Άρθρο 53ο
Υπερωρίες – εργασία Σαββάτου/Κυριακών και
αργιών
53.1. Σχετικά με την υπερωριακή εργασία και γενικά
την πέραν του κανονικού ημερήσιου και εβδομαδιαίου
ωραρίου, απασχόληση, καθώς και κάθε είδους πρόσθετη εργασία, εφαρμόζονται συνδυαστικά οι εκάστοτε
ισχύουσες διατάξεις της νομοθεσίας, των Συλλογικών
Συμβάσεων Εργασίας και του παρόντος Κανονισμού.
Άρθρο 54ο
Κανονική άδεια
54.1. Το προσωπικό δικαιούται ετήσιας κανονικής
άδειας με αποδοχές σύμφωνα με τις σχετικές προβλέψεις του ν. 3528/2007 (ΦΕΚ 26 Α΄), όπως εκάστοτε ισχύει.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
54.2. Η κανονική άδεια χορηγείται σύμφωνα με τις εκάστοτε ισχύουσες αντίστοιχες διατάξεις της νομοθεσίας
και δύναται να ανακληθεί βάσει των προβλέψεων αυτής.
54.3. Στις ημέρες ετήσιας κανονικής άδειας που δικαιούται ο εργαζόμενος, δεν συμψηφίζονται οι ημέρες
αποχής απ’ την εργασία λόγω βραχείας ασθένειας (όπως
αυτή ορίζεται και προβλέπεται επί της εκάστοτε ισχύουσας νομοθεσίας), στράτευσης, συμμετοχής σε νόμιμη
απεργία ή λόγω ανώτερης βίας ή σπουδαίου λόγου κατά
το άρθρο 657 ΑΚ ή οι ημέρες μη παροχής της εργασίας
σύμφωνα με τους όρους του άρθρου 656 ΑΚ.
54.4. Εφόσον κατά τη διάρκεια της ετήσιας αδείας ο
εργαζόμενος ασθενήσει, οι ημέρες ασθένειας δεν υπολογίζονται στην εν λόγω άδεια, αλλά μετά την επιστροφή
αυτού από την άδεια στην υπηρεσία γίνεται νέος προγραμματισμός για να χορηγηθούν οι απολεσθείσες αυτές
ημέρες, σύμφωνα με τις υφιστάμενες υπηρεσιακές ανάγκες. Η ασθένεια πρέπει να αποδεικνύεται από επίσημα
ιατρικά πιστοποιητικά, τα οποία πρέπει να προσκομίζονται το συντομότερο και πάντως όχι πέραν του χρόνου
της επιστροφής του εργαζομένου στην υπηρεσία.
54.5. Σε περίπτωση λύσης της σχέσης εργασίας χωρίς
να έχει ληφθεί η ετήσια άδεια με αποδοχές, εφαρμόζονται οι σχετικές διατάξεις της νομοθεσίας.
Άρθρο 55ο
Άδεια κύησης και λοχείας
55.1. Γενικότερα ως προς τη χορήγηση της άδειας αυτής και την αμοιβή της ισχύουν τα εκάστοτε προβλεπό-
μενα, για το θέμα αυτό, από την εργατική νομοθεσία.
Άρθρο 56ο
Άδεια γάμου
56.1. Στους εργαζομένους που συνάπτουν γάμο χορηγείται άδεια γάμου με αποδοχές πέντε (5) εργασίμων
ημερών, η οποία δεν συμψηφίζεται με την ετήσια κανονική τους άδεια. Η άδεια αυτή θα πρέπει να ακολουθεί
αμέσως την ημέρα τέλεσης του γάμου με δυνατότητα
μέρος αυτής να προηγείται αμέσως της ημέρας αυτής
και δεν είναι δυνατόν να δίνεται κατατμημένη.
Άρθρο 57ο
Λοιπές άδειες οικογενειακών διευκολύνσεων
57.1. Στους εργαζόμενους της εταιρείας χορηγούνται
οι άδειες οικογενειακών διευκολύνσεων που προβλέπονται στο ν. 3528/2007 (ΦΕΚ 26 Α΄), όπως εκάστοτε ισχύει
ή την εκάστοτε ισχύουσα αντίστοιχη νομοθεσία.
57.2. Οι ανωτέρω άδειες χορηγούνται σύμφωνα με
τους όρους και προϋποθέσεις που ορίζονται από τη διάταξη που τις προβλέπει.
Άρθρο 58ο
Άδεια χωρίς αποδοχές
58.1. Το προσωπικό μπορεί να ζητήσει άδεια χωρίς
αποδοχές σε όλως εξαιρετικές περιπτώσεις και υπό
την προϋπόθεση εξάντλησης της κανονικής άδειας ή
οποιασδήποτε άλλης άδειας, που ο εργαζόμενος θα
μπορούσε να ζητήσει για το λόγο τον οποίο επικαλείται.
58.2. Προκειμένου να χορηγηθεί η άδεια χωρίς αποδοχές, ο εργαζόμενος οφείλει να υποβάλλει έγγραφη
αίτηση για τη χορήγηση αυτής, στην οποία πρέπει να
εκθέτει τους σοβαρούς προσωπικούς ή οικογενειακούς
λόγους οι οποίοι κατά τη γνώμη του επιβάλλουν τη χορήγηση της άδειας, καθώς και την αιτούμενη διάρκεια
και χρονική περίοδο χορήγησής της.
58.3. Η αίτηση εξετάζεται από αρμόδιο όργανο διοίκησης της εταιρείας. Όταν η άδεια χωρίς αποδοχές υπερ-
βαίνει τις τριάντα (30) ημέρες {είκοσι δύο (22) εργάσιμες},
απαιτείται και γνώμη του Υπηρεσιακού Συμβουλίου.
58.4. Σε κάθε περίπτωση, ανεξάρτητα απ’ τους προβαλλόμενους λόγους, η έγκριση ή η απόρριψη της αι-
τουμένης άδειας χωρίς αποδοχές, απόκειται στην αποκλειστική εκτίμηση του αρμοδίου για τη χορήγησή της
οργάνου, λαμβανομένων ιδίως υπόψη των υπηρεσιακών
αναγκών της εταιρείας. Το αρμόδιο όργανο μπορεί, κατ΄
εκτίμησή του και με βάση τις ανάγκες της εταιρείας, να
εγκρίνει μικρότερης, της αιτουμένης διάρκειας, άδεια
ή και τη χορήγησή της κατά διαφορετική περίοδο απ’
την αιτουμένη.
58.5. Ο συνολικός χρόνος αδείας χωρίς αποδοχές που
δικαιούται το προσωπικό δεν δύναται να ξεπεράσει τα
δύο (02) έτη, για το σύνολο της υπηρεσιακής του θητείας.
Άρθρο 59ο
Λοιπές άδειες
59.1. Χορηγούνται επίσης οι άδειες που προβλέπονται
για ειδικούς λόγους ή για ειδικές περιπτώσεις μισθωτών
από ειδικές διατάξεις ή διατάξεις της εργατικής νομοθεσίας ή από τον παρόντα Κανονισμό και ειδικότερα :
• Αμειβόμενη Συνδικαλιστική άδεια, κατά τις εκάστοτε
ισχύουσες αντίστοιχες προβλέψεις της εργατικής νομοθεσίας.
• Εκπαιδευτική άδεια, για τη συμμετοχή σε εξετάσεις
δευτεροβάθμιας και τριτοβάθμιας εκπαίδευσης, με διάρκεια δύο (2) ημερών για κάθε ημέρα εξετάσεων.
• Άδεια διευκόλυνσης εκλεγμένων/αιρετών εργαζομένων στην Τοπική και Περιφερειακή Αυτοδιοίκηση και σε
Επιμελητήρια, για τις ημέρες συνεδριάσεων των οικείων
οργάνων, στα οποία συμμετέχουν.
• Άδεια για άσκηση εκλογικού δικαιώματος, κατά τις
ισχύουσες αντίστοιχες διατάξεις της νομοθεσίας.
• Άδεια ασθενείας, κατά τις ισχύουσες αντίστοιχες διατάξεις της νομοθεσίας.
• Άδεια εθελοντικής αιμοδοσίας, κατά τις ισχύουσες
αντίστοιχες διατάξεις της νομοθεσίας.
59.2. Οι ανωτέρω άδειες χορηγούνται σύμφωνα με
τους όρους και προϋποθέσεις που ορίζονται από τις διατάξεις που τις προβλέπουν.
Άρθρο 60ο
Γενικές διατάξεις περί αδειών
60.1. Οιαδήποτε άδεια εκ των προβλεπόμενων στην
ισχύουσα νομοθεσία ή/και στον παρόντα Κανονισμό
ισχύει εφόσον εγκριθεί προηγουμένως, εκτός αν άλλως
προβλέπεται ρητά.
60.2. Εφόσον πρόκειται για θέση για την οποία είναι
απαραίτητη η ύπαρξη αντικαταστάτη, θα πρέπει ο αναχωρών σε άδεια να παραδώσει σ’ αυτόν, πριν την ανα-
χώρησή του.
60.3. Υπέρτατο κριτήριο για την έγκριση των προβλεπόμενων αδειών στο προσωπικό αποτελούν οι υπηρε-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
σιακές ανάγκες και οι περί αυτών εκτιμήσεις αρμοδίων
οργάνων της εταιρείας.
60.4. Ανάκληση άδειας επιτρέπεται μόνο για ιδιαίτερα
σοβαρούς υπηρεσιακούς λόγους.
60.5. Η υπέρβαση του χρόνου άδειας, εάν δεν δικαιολογείται από σπουδαίο λόγο που αποδεικνύεται δε-
όντως, συνιστά αυθαίρετη απουσία του μισθωτού, με
όλες τις σχετικές συνέπειες. Σε κάθε όμως περίπτωση, ο
εργαζόμενος οφείλει να ειδοποιήσει έγκαιρα και με τον
δέοντα ιεραρχικό τρόπο την υπηρεσία του, σχετικά με
το λόγο και το χρόνο της καθυστέρησης επανόδου του.
Αδικαιολόγητη παράλειψη ειδοποίησης συνιστά σοβαρό
πειθαρχικό παράπτωμα.
60.6. Ανεξάρτητα από τις πειθαρχικές ή άλλες συνέπειες, για τις ημέρες υπέρβασης της άδειας δεν οφείλονται
αποδοχές, εκτός εάν η υπέρβαση είναι δικαιολογημένη
και από ειδική διάταξη προβλέπεται το αντίθετο.
Β.8. Ασθένεια εργαζομένων
Άρθρο 61ο
Αποχή από την εργασία λόγω ασθένειας
61.1. Εάν ο εργαζόμενος δεν μπορεί, λόγω ασθένειας,
να προσέλθει στην εργασία του, οφείλει να ενεργήσει
ως εξής:
• Ειδοποιεί, κατά το δυνατόν πριν την έναρξη της εργασίας του, σχετικά με την αδυναμία του αυτή τον άμεσο
προϊστάμενό του ή σε περίπτωση απουσίας αυτού, τον
αντικαταστάτη του ή σε περίπτωση μη εύρεσης αυτών,
το Διοικητικό Τμήμα της Δ/νσης Δ.Ο.Ε. της εταιρείας.
• Αποδεικνύει, εφόσον απαιτείται, την ασθένειά του,
με την προσκόμιση, το αργότερο εντός 48 ωρών, στον
άμεσο προϊστάμενό του ή τον αντικαταστάτη του ή
στο Διοικητικό Τμήμα της Δ/νσης Δ.Ο.Ε. της εταιρείας,
βεβαίωσης αρμοδίου ιατρού, όπου θα αναγράφονται
και οι ημέρες της επιβεβλημένης αποχής αυτού απ’ την
εργασία. Τις ίδιες υποχρεώσεις έχει και στην περίπτωση
επιμήκυνσης της ασθένειάς του και παράτασης της αδυναμίας του προς παροχή εργασίας.
• Κατά τη διάρκεια της ασθένειάς του, ο εργαζόμενος
οφείλει να μην απουσιάζει από την κατοικία του, παρά
μόνο εξ αιτίας εντελώς απόλυτης ανάγκης και να παρέχει
οποιαδήποτε σχετική πληροφορία για την εξέλιξη της
υγείας του, καθώς και πλήρη στοιχεία της διαμονής του
για παροχή πληροφοριών υπηρεσιακής φύσης.
• Την ημέρα επανόδου στα εργασιακά του καθήκοντα,
υποχρεούται να καταθέσει στο Διοικητικό Τμήμα, της
Δ/νσης Δ.Ο.Ε. της εταιρείας, κάθε αναγκαίο δικαιολογητικό και έγγραφο που θα του ζητηθεί σχετικά με την
ασθένειά του.
61.2. Τις ίδιες παραπάνω υποχρεώσεις έχει και ο εργαζόμενος που αδυνατεί να εργασθεί λόγω εργατικού
ατυχήματος.
61.3. Εφόσον ο εργαζόμενος δεν προσκομίσει τα
απαιτούμενα δικαιολογητικά, θεωρείται ότι απουσίασε
αυθαίρετα και αδικαιολόγητα, με τις συνέπειες που αυτό
συνεπάγεται.
61.4. Εφόσον ο εργαζόμενος έχει λόγω της ασθενείας
κριθεί μερικώς ή ολικώς ανίκανος προς εργασία με οριστική απόφαση των αρμοδίων υγειονομικών οργάνων
(Υγειονομικές Επιτροπές), εφαρμόζονται οι εκάστοτε
ισχύουσες αντίστοιχες διατάξεις της κείμενης νομοθεσίας.
Άρθρο 62ο
Υγειονομικές Επιτροπές
62.1. Τα κατά τις οικείες διατάξεις καθήκοντα υγειονομικών επιτροπών επί του προσωπικού της εταιρείας
ασκούν οι αρμόδιες υγειονομικές επιτροπές αρμόδιου
ασφαλιστικού φορέα.
Β.9. Εκπαίδευση προσωπικού
Άρθρο 63ο
Εκπαίδευση προσωπικού
63.1. Η εκπαίδευση αποτελεί αναπτυξιακό στόχο της
εταιρείας, για τη βελτίωση των υπηρεσιών της και την
αύξηση της παραγωγικότητάς της. Στο πλαίσιο αυτό η
εταιρεία δύναται να σχεδιάζει προγράμματα εκπαίδευσης των εργαζομένων, στα οποία αυτοί καλούνται να
συμμετάσχουν με δαπάνη αυτής.
63.2. Κατά το σχεδιασμό των προγραμμάτων λαμβάνονται υπόψη ιδίως τα εξής:
• Οι υπηρεσιακές ανάγκες της εταιρείας για απόκτηση, εκ μέρους των εργαζομένων της, νέων απαραίτητων
δεξιοτήτων.
• Η βελτίωση των συνθηκών υγιεινής και ασφάλειας
στους χώρους εργασίας.
63.3. Η συμμετοχή σε εκπαιδευτικό πρόγραμμα της
εταιρείας αποτελεί δικαίωμα και υποχρέωση των εργαζομένων.
63.4. Οι εκπαιδεύσεις στοχεύουν στο να καταστήσουν
το προσωπικό ικανό να προσφέρει τις υπηρεσίες του
στο μεγαλύτερο δυνατό φάσμα των λειτουργιών και των
δραστηριοτήτων της εταιρείας.
63.5. Για την κάλυψη των εκπαιδευτικών αναγκών και
τη βελτίωση των ουσιαστικών και των τυπικών προσόντων των εργαζομένων η εταιρεία σχεδιάζει προγράμ-
ματα κατάρτισης ως εξής:
• Οργανώνει προγράμματα εσωτερικής εκπαίδευσης
ή επιμόρφωσης αυτοδύναμα ή και σε συνεργασία με
κατάλληλους εκπαιδευτικούς φορείς του δημόσιου και
του ιδιωτικού τομέα (ΑΕΙ, ΤΕΙ, ΙΕΚ, Υπουργεία, κ.λπ.).
• Εγκρίνει την εκπαίδευση, μετεκπαίδευση, επιμόρφωση ή ενημέρωση των εργαζομένων σε εκπαιδευτικά,
επιστημονικά και ενημερωτικά προγράμματα ή άλλες
εκδηλώσεις στο εσωτερικό ή εξωτερικό (σπουδές, σεμινάρια, συνέδρια, κ.λπ.).
63.6. Τα έξοδα συμμετοχής στην εκπαίδευση – επιμόρφωση, καλύπτονται από την εταιρία, εφόσον έχουν
εγκριθεί προηγουμένως με απόφαση αρμοδίου οργάνου
διοίκησης αυτής.
Β.10. Όροι εργασίας – Αμοιβές και Παροχές
Άρθρο 64ο
Γενικά περί αμοιβής
64.1. Οι όροι καταβολής των αποδοχών και οι λοιποί
όροι εργασίας του προσωπικού της εταιρείας καθορίζονται, από τις εκάστοτε ισχύουσες αντίστοιχες διατάξεις
της νομοθεσίας ή/και από τον παρόντα κανονισμό, τις
εκάστοτε ισχύουσες συλλογικές συμβάσεις εργασίας και
τις τυχόν αντίστοιχες διαιτητικές αποφάσεις.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
64.2. Οι κάθε φύσης αποδοχές του προσωπικού καταβάλλονται δεδουλευμένες καθ’ έκαστον μήνα. Ο τρόπος
και ο ακριβής χρόνος καταβολής ορίζονται σε νομοθετικές διατάξεις ή/και διατάξεις που περιέχονται σε Σ.Σ.Ε.ή/
και σε διαιτητικές αποφάσεις.
64.3. Η εταιρεία δύναται να χορηγεί, με απόφαση
αρμοδίου οργάνου διοίκησής της ή εντεταλμένου από
τούτο λοιπού οργάνου, στο προσωπικό προκαταβολές
έναντι αποδοχών, μέχρι του ποσού των μεικτών αποδοχών δύο μηνών, και να καθορίζει τους όρους εξόφλησής
τους. Προκαταβολές πέραν των προαναφερόμενων ορίων λογίζονται ως δάνειο και δύνανται χορηγούνται κατά
περίπτωση, με απόφαση αρμοδίου οργάνου διοίκησης,
που ορίζει τους όρους χορήγησης και αποπληρωμής
του, εκτιμώντας τις ιδιαιτερότητες κάθε υποβαλλόμενου
αντίστοιχου αιτήματος.
64.4. Η αξίωση του εργαζομένου για λήψη των αποδοχών του αρχίζει από την ημέρα ανάληψης υπηρεσίας και
λήγει με τη λύση με οποιοδήποτε τρόπο της εργασιακής
σχέσης, εκτός εάν προβλέπεται διαφορετικά επί του παρόντος Κανονισμού.
64.5. Σε περίπτωση μισθολογικής μεταβολής, οι αποδοχές που αντιστοιχούν στο νέο μισθολογικό κλιμάκιο
οφείλονται από την ημέρα της μεταβολής εκτός των
περιπτώσεων που ορίζεται διαφορετικά στον παρόντα
κανονισμό.
64.6. Σε περίπτωση μη παροχής εργασίας δεν οφείλονται αποδοχές. Εξαιρούνται οι περιπτώσεις κατά τις
οποίες μολονότι δεν παρέχεται εργασία, η εργατική νομοθεσία προβλέπει την καταβολή του συνόλου ή μέρους
του μισθού.
64.7. Για την παραγραφή των αξιώσεων των εργαζομένων επί των αποδοχών, αποζημιώσεων και λοιπών πα-
ροχών ισχύουν οι οικείες διατάξεις του Αστικού Κώδικα.
Άρθρο 65ο
Κρατήσεις επί των αποδοχών
65.1. Κρατήσεις επί των αποδοχών των εργαζομένων
επιτρέπονται μόνο:
• Για την παρακράτηση προκαταβολών έναντι αποδοχών, καθώς και των μηνιαίων δόσεων για τα τυχόν
χορηγηθέντα δάνεια εκ μέρους της εταιρείας προς τον
εργαζόμενο, με βάση τον προκαθορισμένο τρόπο εξόφλησης, καθώς και δάνεια που χορηγούν τραπεζικά
ιδρύματα, βάσει ειδικών συμφωνιών με την εταιρεία,
στο προσωπικό της τελευταίας.
• Για την παρακράτηση προστίμων που επιβλήθηκαν,
σύμφωνα με τον παρόντα κανονισμό.
• Για ποσά που έχουν καταλογισθεί στον εργαζόμενο
υπέρ της εταιρείας για ζημιές, καταστροφές ή αδικαιολόγητες φθορές που προκάλεσε αυτός με δόλο ή βαρεία
αμέλεια στις εγκαταστάσεις, σε εξοπλισμό, υλικά κ.λπ.
της εταιρείας, κατά τα οριζόμενα σχετικώς επί του παρόντος Κανονισμού.
• Για τα τυχόν ασφάλιστρα για προσωπικές καλύψεις
που συνάπτονται με μεσολάβηση της εταιρείας, καθώς
και κάθε άλλη δαπάνη που πραγματοποιείται για λογαριασμό του εργαζόμενου, ύστερα από αίτηση ή/και με
σύμφωνη γνώμη αυτού.
• Για εισφορές υπέρ ασφαλιστικού οργανισμού κύριας και επικουρικής κοινωνικής ασφάλισης ή/και υπέρ
οποιουδήποτε άλλου οργανισμού ή φορέα ή λογαριασμού, που προβλέπεται από την εκάστοτε ισχύουσα
νομοθεσία.
• Για φόρο μισθωτών υπηρεσιών, χαρτόσημο, κ.λπ.που είναι σε βάρος του εργαζόμενου, κατά τις σχετικές
προβλέψεις της εκάστοτε ισχύουσας νομοθεσίας.
• Για κατάσχεση που έχει επιβληθεί (εις χείρας τρίτων),
σύμφωνα με τις κείμενες διατάξεις της νομοθεσίας.
• Για συνδρομές σε συνδικαλιστικές οργανώσεις, εφόσον έχει ρητά συγκατατεθεί ο εργαζόμενος.
65.2. Η εκχώρηση του συνόλου ή μέρους των αποδοχών σε τρίτους είναι δυνατή και έγκυρη μόνο εφόσον
προβλέπεται από Νόμο ή παρέχεται η σχετική έγγραφη
συγκατάθεση του εργαζομένου.
65.3. Μισθοί, επιδόματα, προσαυξήσεις, αποζημιώσεις
και λοιπές αποδοχές κάθε είδους, που καταβλήθηκαν
αχρεώστητα από λάθος της Υπηρεσίας, θεωρούνται ως
προκαταβολή αποδοχών και κρατούνται με μηνιαίες δόσεις απ’ τις αποδοχές των επομένων μηνών, οι οποίες δεν
μπορεί να υπερβαίνουν το 1/10 των μηνιαίων αποδοχών.
Σε περίπτωση λύσης της εργασιακής σχέσης το αχρεωστήτως καταβληθέν ποσό παρακρατείται ολόκληρο,
από τυχόν σχετικώς καταβαλλόμενα, από την εταιρεία
σε αυτόν, ποσά και για οποιαδήποτε αιτία.
65.4. Σε περίπτωση λύσης της εργασιακής σχέσης παρακρατούνται ή συμψηφίζονται, άπαξ και εις ολόκληρο,
κάθε οφειλή του εργαζομένου έναντι της εταιρείας (ενδεικτικά αναφέρονται προκαταβολές μισθών ή δάνεια),
από ή με αντιστοίχως, τυχόν σχετικώς καταβαλλόμενα,
από την εταιρεία σε αυτόν, ποσά.
Άρθρο 66ο
Πρόσθετες αμοιβές και αποζημιώσεις
66.1. Στο προσωπικό καταβάλλονται πρόσθετες
αμοιβές και αποζημιώσεις σύμφωνα με τα ειδικότερα
προβλεπόμενα στις εκάστοτε ισχύουσες αντίστοιχες διατάξεις της νομοθεσίας ή/και Συλλογικών Συμβάσεων
Εργασίας ή διαιτητικών αποφάσεων.
Άρθρο 67ο
Λοιπές παροχές
67.1. Με απόφαση αρμοδίου οργάνου διοίκησης της
εταιρείας δύνανται να ενισχύονται οικονομικά, οι εορταστικές – ψυχαγωγικές εκδηλώσεις που πραγματοποι-
ούνται από τον οικείο Σύλλογο Εργαζομένων.
Άρθρο 68ο
Ηθικές και υλικές αμοιβές
68.1. Η εταιρεία, έπειτα από απόφαση αρμοδίου οργάνου διοίκησής της δύναται να προβαίνει στην απονομή
ηθικών και υλικών αμοιβών, έναντι των εργαζομένων
της, όπως αυτές περιγράφονται παρακάτω:
• Έπαινος.
• Έπαινος, συνοδευόμενος με χρηματική αμοιβή.
• Τιμητική άδεια με αποδοχές
68.2. Οι ηθικές και υλικές αμοιβές χορηγούνται, πέραν
των προβλεπόμενων τακτικών αμοιβών και παροχών,
στις περιπτώσεις κατά τις οποίες ο εργαζόμενος διαΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
κρίθηκε λόγω της διαγωγής του, κατά την εκτέλεση της
εργασίας του ή των εξαίρετων πράξεών του, εντός ή/και
εκτός υπηρεσίας.
68.3. Η απόφαση με την οποία απονέμεται ηθική ή/
και υλική αμοιβή καταχωρίζεται στο προσωπικό μητρώο
του εργαζομένου.
68.4. Η χρηματική αμοιβή μπορεί να φθάσει στο ύψος
του ήμισυ (1/2) των τακτικών μηνιαίων αποδοχών του
εργαζομένου.
68.5. Ο αριθμός των ημερών της χορηγούμενης τιμητικής άδειας δεν μπορεί να ξεπερνά τις δέκα (10) εργά-
σιμες.
Β.11. Ανάθεση θέσεων ευθύνης στην υπηρεσιακή
ιεραρχία της εταιρείας
Άρθρο 69ο
Ανάθεση θέσης
69.1. Η ανάθεση θέσης ευθύνης στην υπηρεσιακή ιεραρχία, όπως η τελευταία αποτυπώνεται στις προβλέ-
ψεις του πρώτου κεφαλαίου, του παρόντος Κανονισμού,
ενεργείται με βάση τα τυπικά και ουσιαστικά προσόντα
μόνον του προσωπικού της εταιρείας, κατά τα οριζόμενα
παρακάτω.
69.2. Οι αναθέσεις θέσεων ευθύνης προκηρύσσονται
(με ενδοεταιρική πρόσκληση εκδήλωσης ενδιαφέροντος, που απευθύνεται στο σύνολο των δικαιούχων εκ
του προσωπικού της εταιρείας) από αρμόδιο όργανο
διοίκησης, με ανάρτηση σχετικής ανακοίνωσης, η οποία
θα αναφέρει ονομαστικά τους δικαιούχους. Στη διαδικασία επιλογής μετέχουν μόνον όσοι εκ των δικαιούχων
εκδηλώσουν εγγράφως, το αντίστοιχο ενδιαφέρον τους.
69.3. Οι αναθέσεις θέσεων ευθύνης ισχύουν για τρία
(03) έτη ή/και μέχρι την επανεκλογή ή αντικατάσταση
των προσώπων που τις κατέχουν.
69.4. Οι αναθέσεις θέσεων ευθύνης της υπηρεσιακής
ιεραρχίας υλοποιούνται με προηγούμενο σχηματισμό
κρίσης και λήψη σχετικής απόφασης των παρακάτω οργάνων της εταιρείας:
• Για τους Υπεύθυνους οργανικών υπηρεσιακών μονάδων επιπέδου Γραφείου, αποφασίζει αρμόδιο όργανο
διοίκησης της εταιρείας ή εξουσιοδοτημένο αντιστοίχως
απ’ αυτό, πρόσωπο, κατόπιν γνωμοδοτικής εισήγησης
του οικείου Προϊσταμένου Τμήματος.
• Για τους Προϊσταμένους οργανικών υπηρεσιακών μονάδων επιπέδου Τμήματος, αποφασίζει αρμόδιο όργανο
διοίκησης της εταιρείας ή εξουσιοδοτημένο αντιστοίχως
απ’ αυτό, πρόσωπο, έπειτα από γνωμοδοτική απόφαση
του Υπηρεσιακού Συμβουλίου της εταιρείας.
• Για τους Προϊσταμένους οργανικών υπηρεσιακών
μονάδων επιπέδου Διεύθυνσης, αποφασίζει αρμόδιο όργανο διοίκησης της εταιρείας, έπειτα από γνωμοδοτική
απόφαση του Υπηρεσιακού Συμβουλίου της εταιρείας.
69.5. Για το σχηματισμό κρίσης, που προϋποθέτει η
ανάθεση θέσεων ευθύνης της υπηρεσιακής ιεραρχίας
της εταιρείας και την έκδοση Αποφάσεων τα αρμόδια
όργανα (γνωμοδοτικά και αποφασιστικά), που κατονομάζονται στην αμέσως προηγούμενη παράγραφο, οφεί-
λουν να λαμβάνουν υποχρεωτικά υπόψη τουλάχιστον
τα παρακάτω:
• Βαθμολογία αξιολογήσεων των υποψηφίων. Ιδιαιτέρως τη βαθμολογία κατά το χρόνο τυχόν άσκησης
καθηκόντων θέσης/-ων ευθύνης.
• Γνώσεις, δεξιότητες και λοιπές πιστοποιήσεις εκ του
τηρούμενου προσωπικού/ατομικού μητρώου/φακέλου
του υποψηφίου.
• Εμπειρία και πρότερη γνώση των αρμοδιοτήτων και
των αντικειμένων εργασίας της οργανικής υπηρεσιακής
μονάδας, η θέση ευθύνης της οποίας προκηρύσσεται.
• Εκτιμώμενες δυνατότητες διοίκησης και ανάπτυξης
ανθρώπινου δυναμικού, του υποψηφίου.
• Εκτιμώμενες δυνατότητες στρατηγικού σχεδιασμού,
οργάνωσης, προγραμματισμού και ελέγχου των δραστηριοτήτων μίας οργανικής υπηρεσιακής μονάδας, εκ
μέρους του υποψηφίου.
• Προσωπικότητα του υποψηφίου και ιδιαίτερα ηγετικά
χαρακτηριστικά αυτής.
Δεν λαμβάνονται οπωσδήποτε υπόψη για το σχηματισμό σχετικής κρίσης τα παρακάτω:
• Η φυσική ηλικία του.
• Το φύλο του.
• Η υπηρεσιακή του αρχαιότητα.
69.6. Για την ανάθεση θέσης στην ιεραρχία απαιτείται
όπως προηγουμένως πληρούνται απαραίτητα και οι παρακάτω προϋποθέσεις:
69.6.1. H συμπλήρωση, εκ μέρους του υποψηφίου, της
παρακάτω ελάχιστης προϋπηρεσίας στην εταιρεία:
• Εξαετής, για τους κατόχους πτυχίου Πανεπιστημιακής
και Τεχνολογικής Εκπαίδευσης (κατηγορία ΠΕ και ΤΕ),
προκειμένου για θέσεις Προϊσταμένων Διεύθυνσης και
4ετής υπηρεσία στον ΟΛΒ για τις λοιπές θέσεις της ιεραρχίας. Η προαναφερόμενη προϋπηρεσία μειώνεται κατά
ένα έτος αντίστοιχα, όταν ο υποψήφιος είναι κάτοχος
διδακτορικού διπλώματος.
• Δεκαετής, για τους κατόχους τίτλου σπουδών Δευτεροβάθμιας Εκπαίδευσης (κατηγορία ΔΕ), μόνον για τις
λοιπές θέσεις της ιεραρχίας, πλην των θέσεων Προϊσταμένων Διεύθυνσης.
Επισημαίνεται ότι στους ανωτέρω χρόνους προϋπηρεσίας δεν υπολογίζονται τα χρονικά διαστήματα: (i) της
υποχρεωτικής αποχής από την εργασία (προσωρινή παύση), (ii) της αργίας και (iii) ο χρόνος της αδικαιολόγητης
αποχής από την εργασία, ακόμα κι αν δεν επιβλήθηκε
πειθαρχική ποινή για την αποχή αυτή.
69.6.2. Η επιλογή υποψηφίου για θέση Προϊσταμένου
Διεύθυνσης, προϋποθέτει την προηγούμενη συμπλήρωση πλήρη (3ετούς τουλάχιστον διάρκειας) θητεία,
έπειτα από αντίστοιχη επιλογή, σε θέση Προϊσταμένου
Τμήματος της εταιρείας.
69.7. Υπάλληλοι/στελέχη που επιλέγονται, έπειτα από
σχηματισμό κρίσης και απόφαση αρμοδίου οργάνου, για
τρίτη φορά σωρευτικά, ως Προϊστάμενοι Διεύθυνσης,
Προϊστάμενοι Τμήματος και Υπεύθυνοι Γραφείου δεν
επανακρίνονται και είτε διατηρούν τη θέση ευθύνης που
τους έχει ήδη ανατεθεί, μέχρι την αποχώρησή τους από
την εταιρεία, είτε τους ανατίθεται άλλη θέση ευθύνης του
ιδίου ή ανώτερου ιεραρχικού επιπέδου, εφόσον καταργηθεί αυτή που υφισταμένως κατέχουν.
69.8. Πρόωρη ανάκληση απόφασης, αρμοδίου οργάνου της εταιρείας περί ανάθεσης θέσης ευθύνης στην
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
ιεραρχία, δύναται να λάβει χώρα ύστερα από αιτιολογημένη εισήγηση των οικείων ιεραρχικά προϊσταμένων, με
αιτιολογημένη απόφαση αρμοδίου οργάνου διοίκησης
της εταιρείας και έπειτα από την έκφραση της γνώμης
του Υπηρεσιακού Συμβουλίου.
69.9. Εφόσον ο Διευθύνων Σύμβουλος της εταιρείας
προέρχεται από την ιεραρχία της τελευταίας, ο χρόνος
που έχει διανύσει στη θέση του αυτή λογίζεται ως χρόνος κανονικής υπηρεσίας, ως προς οποιαδήποτε έννομη
συνέπεια που απορρέει από την εργασιακή του σχέση με
την εταιρεία. Μετά την ολοκλήρωση την καθ’ οιονδήποτε
τρόπο ολοκλήρωση της θητείας του στην εν λόγω θέση
επανέρχεται σε θέση ευθύνης της ιεραρχίας, επιπέδου
τουλάχιστον Προϊσταμένου Τμήματος, ακόμη και προσωποπαγή θέση στελέχους.
Άρθρο 70ο
Αναπλήρωση Προϊσταμένων
70.1. Οι Προϊστάμενοι Διεύθυνσης και Τμήματος προτείνουν, ως αναπληρωτή τους, έναν από τα πρόσωπα
που κατέχουν θέσης ευθύνης του ιδίου ή του αμέσως
κατώτερου ιεραρχικού επιπέδου. Η πρόταση λαμβάνει
χώρα έναντι αρμοδίου οργάνου διοίκησης της εταιρείας
ή εξουσιοδοτημένου από τούτο πρόσωπο, το οποίο και
εκδίδει σχετική απόφαση.
Β.12. Αξιολόγηση προσωπικού
Άρθρο 71ο
Διαδικασία αξιολόγησης απόδοσης στελεχών
71.1. Οι κατέχοντες θέσεις ευθύνης στην ιεραρχία της
εταιρείας, επιπέδου Προϊσταμένου Διεύθυνσης και Προϊσταμένου Τμήματος, λογίζονται και θα αναφέρονται έτσι,
για τις ανάγκες εφαρμογής της παρούσας ενότητας (Β.11.
Αξιολόγηση προσωπικού), ως στελέχη.
71.2. Η απόκτηση της ιδιότητας του στελέχους σε
οποιαδήποτε στιγμή του ημερολογιακού έτους στο
οποίο αναφέρεται η αξιολόγηση, γεννά αντίστοιχη υποχρέωση του αξιολογούμενου όπως ακολουθήσει τη δια-
δικασία αξιολόγησης απόδοσης στελεχών.
71.3. Τα στελέχη αξιολογούνται κατ’ έτος βάσει ετήσιας
εκθέσεως αξιολόγησης, κατά το επισυναπτόμενο στο
παρόν υπόδειγμα (ΠΑΡΑΡΤΗΜΑ ΙΙ), που συμπληρώνουν,
κατά τα οριζόμενα επί του εντύπου και υποβάλλουν οι
ίδιοι, από 02/01 έως 31/03 εκάστου έτους, σε αρμόδιο
όργανο διοίκησης της εταιρείας ή εξουσιοδοτημένου
από τούτο πρόσωπο για την περίπτωση των Προϊσταμένων Διεύθυνσης και τον ιεραρχικό τους Προϊστάμε-
νο Διεύθυνσης, για την περίπτωση των Προϊσταμένων
Τμημάτων. Η αξιολόγηση λαμβάνει χώρα απολογιστικά
και αφορά στο περασμένο έτος, σε σχέση με το έτος
υποβολής της σχετικής έκθεσης, ανεξαρτήτως εάν δεν
κατείχαν καθ’ όλη τη διάρκειά του, την ίδια ή διαφορετική
θέση ευθύνης των ανωτέρω επιπέδων (Προϊσταμένου
Διεύθυνσης ή Τμήματος).
71.4. Η αξιολόγηση πραγματοποιείται με βαθμολόγηση, στην κλίμακα από 01 έως και 10, των κριτηρίων
αξιολόγησης που αναφέρονται στο σχετικό έντυπο και
η βαθμολογία της ετήσιας αξιολόγησης εκφράζεται ως
μέσος όρος, της επιμέρους αυτής βαθμολογίας.
71.5. Οι εκθέσεις αξιολόγησης και τα διαλαμβανόμενα
επ’ αυτών προορίζονται για αμιγώς υπηρεσιακή χρήση
από αρμόδια όργανα της εταιρείας, οι πληροφορίες που
περιέχουν είναι εμπιστευτικού χαρακτήρα, γεγονός που
γεννά υποχρέωση εχεμύθειας των μελών των οργάνων
της εταιρείας που λαμβάνουν γνώση στα πλαίσια άσκησης των καθηκόντων τους και ο αξιολογούμενος δικαιού-
ται να πληροφορηθεί μόνον τη βαθμολογία της ετήσιας
αξιολόγησής του, κατόπιν υποβολής αιτήματός του.
71.6. Η ολοκλήρωση της διαδικασίας ετήσιας αξιολόγησης στελεχών της εταιρείας, δεν μπορεί να εκτείνεται
χρονικά πέραν της 30/06 εκάστου έτους.
71.7. Οι εκθέσεις αξιολόγησης των στελεχών τηρούνται/αρχειοθετούνται στο φάκελο ατομικού/προσωπι-
κού μητρώου του αξιολογούμενου.
Άρθρο 72ο
Αξιολογητές στελεχών
72.1. Ως αξιολογητές των στελεχών ορίζονται οι παρακάτω:
72.1.1. Για τους Προϊσταμένους Διεύθυνσης αρμόδιο
όργανο διοίκησης ή εξουσιοδοτημένο από αυτό πρόσωπο.
72.1.2. Για τους Προϊσταμένους Τμημάτων ο οικείος
Προϊστάμενος Διεύθυνσης και στην περίπτωση των Ανεξάρτητων Υπηρεσιών το αρμόδιο όργανο διοίκησης ή
εξουσιοδοτημένο από αυτό πρόσωπο.
Άρθρο 73ο
Διαδικασία αξιολόγησης λοιπού προσωπικού
73.1. Στην παρούσα διαδικασία αξιολόγησης εμπίπτει
όλο το λοιπό τακτικό προσωπικό της εταιρείας, πλην των
αναφερόμενων στο άρθρο 71 του παρόντος Κανονισμού.
Το έκτακτο προσωπικό δεν υπόκειται σε αξιολόγηση.
73.2. Το προσωπικό της εταιρείας που εμπίπτει στη
διαδικασία του παρόντος άρθρου, αξιολογείται κατ’ έτος
βάσει ετήσιας εκθέσεως αξιολόγησης, κατά το επισυναπτόμενο στο παρόν υπόδειγμα (ΠΑΡΑΡΤΗΜΑ ΙΙΙ), που
συμπληρώνει, κατά τα οριζόμενα επί του εντύπου και
υποβάλλει το ίδιο, από 02/01 έως 31/03 εκάστου έτους,
στον Προϊστάμενο του Τμήματος όπου ιεραρχικά υπάγεται και στην περίπτωση των Ανεξάρτητων Υπηρεσιών σε
αρμόδιο όργανο διοίκησης της εταιρείας ή εξουσιοδοτημένου από τούτο πρόσωπο. Η αξιολόγηση λαμβάνει
χώρα απολογιστικά και αφορά στο περασμένο έτος, σε
σχέση με το έτος υποβολής της σχετικής έκθεσης.
73.3. Η αξιολόγηση λαμβάνει χώρα απολογιστικά και
αφορά στο περασμένο έτος, σε σχέση με το έτος υποβολής της σχετικής έκθεσης, ανεξαρτήτως εάν, κατά τη
διάρκειά του, οι αξιολογούμενοι στους οποίους αναφέρεται η διαδικασία του παρόντος άρθρου κατείχαν την
ιδιότητα διευθυντικού στελέχους.
73.4. Η αξιολόγηση πραγματοποιείται με βαθμολόγηση, στην κλίμακα από 01 έως και 10, των κριτηρίων
αξιολόγησης που αναφέρονται στο σχετικό έντυπο. Οι
αξιολόγηση πραγματοποιείται από δύο βαθμολογητές
και εκ των μέσων όρων των εν λόγω βαθμολογιών παράγεται ο βαθμός ετήσιας αξιολόγησης, που αποτελεί το
πηλίκο του αθροίσματος των μέσων όρων των βαθμολογιών των δύο βαθμολογητών, δια δύο (μ.ο. βαθμολογίας
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
1ου βαθμολογητή + μ.ο. 2ου βαθμολογητή : 2 = βαθμός
ετήσιας αξιολόγησης). Ο 1ος βαθμολογητής βαθμολογεί
νωρίτερα χρονικά από το 2ο, και του διαβιβάζει, με ευθύνη του, την έκθεση αξιολόγησης έγκαιρα και τουλάχιστον
έναν ημερολογιακό μήνα πριν από τη λήξη της σχετικής
προθεσμίας ολοκλήρωσης της διαδικασίας αξιολόγησης.
Η βαθμολογία του 1ου βαθμολογητή είναι ορατή έναντι
του 2ου και μπορεί να συνεκτιμάται από αυτόν.
73.5. Οι εκθέσεις αξιολόγησης και τα διαλαμβανόμενα
επ’ αυτών προορίζονται για αμιγώς υπηρεσιακή χρήση
από αρμόδια όργανα της εταιρείας, οι πληροφορίες που
περιέχουν είναι εμπιστευτικού χαρακτήρα, γεγονός που
γεννά υποχρέωση εχεμύθειας των μελών των οργάνων
της εταιρείας που λαμβάνουν γνώση στα πλαίσια άσκησης των καθηκόντων τους και ο αξιολογούμενος δικαιού-
ται να πληροφορηθεί μόνον τη βαθμολογία της ετήσιας
αξιολόγησής του, κατόπιν υποβολής αιτήματός του.
73.6. Η ολοκλήρωση της διαδικασίας ετήσιας αξιολόγησης του λοιπού προσωπικού της εταιρείας, δεν μπορεί
να εκτείνεται χρονικά πέραν της 30/06 εκάστου έτους.
73.7. Οι εκθέσεις αξιολόγησης τηρούνται/αρχειοθετούνται στο φάκελο ατομικού/προσωπικού μητρώου
του αξιολογούμενου.
Άρθρο 74ο
Αξιολογητές λοιπού προσωπικού
74.1. Ως αξιολογητές του λοιπού προσωπικού ορίζονται οι παρακάτω:
74.1.1. Για το προσωπικό που ανήκει ιεραρχικά στις
δύο Διευθύνσεις που περιλαμβάνει η διάρθρωση της
εταιρείας, οι οικείοι (i) Προϊστάμενοι Τμημάτων, ως 1οι
βαθμολογητές και (ii) Προϊστάμενοι Διεύθυνσης, ως 2οι
βαθμολογητές.
72.1.2. Για το προσωπικό που ανήκει ιεραρχικά στις
Ανεξάρτητες Υπηρεσίες, που περιλαμβάνει η διάρθρωση
της εταιρείας, ο (i) Προϊστάμενος Διεύθυνσης Διοικητικού, Οικονομικού και Εκμετάλλευσης, ως 1οι βαθμολο-
γητής και (ii) το αρμόδιο όργανο διοίκησης ή εξουσιοδοτημένο από αυτό πρόσωπο, ως 2ος βαθμολογητής.
Β.13. Κινητικότητα προσωπικού
Άρθρο 75ο
Εσωτερικές μετακινήσεις προσωπικού
75.1. Μετακίνηση προσωπικού της εταιρείας, από μία
οργανική υπηρεσιακή μονάδα της εταιρείας, σε άλλη,
είναι επιτρεπτή εφόσον δεν μπορεί να θεωρηθεί υποβάθμιση του εργαζομένου ή απασχόλησή του με υποδε-
έστερα των προσόντων του, καθήκοντα και διενεργείται
με απόφαση αρμοδίου οργάνου διοίκησης ή του εξουσιοδοτημένου απ’ αυτόν προσώπου/οργάνου.
75.2. Προ της έκδοσης της εν λόγω απόφασης, δύναται
να γνωμοδοτεί σχετικά το Υπηρεσιακό Συμβούλιο της
εταιρείας.
Άρθρο 76ο
Μετατάξεις
76.1. Μετάταξη προσωπικού σε ανώτερη κατηγορία
(βάσει εκπαίδευσης).
76.1.1. Η μετάταξη πραγματοποιείται, είτε με πρωτοβουλία της Υπηρεσίας, είτε μετά από αίτηση του
εργαζόμενου, εφόσον υπάρχει κενή θέση και υπό την
προϋπόθεση ότι ο εργαζόμενος διαθέτει τα τυπικά και
ουσιαστικά προσόντα για την κατάληψη της θέσης στην
οποία μετατάσσεται και δεν υποβαθμίζεται σε σχέση με
το επίπεδο σπουδών του.
76.1.2. Οι αιτήσεις για μετάταξη εισάγονται στο Υπηρεσιακό Συμβούλιο, το οποίο οφείλει να αποφανθεί σχετικά
εντός μηνός το αργότερο, αφού συνεκτιμήσει τόσο την
καταλληλότητα του υποψηφίου για την άσκηση των καθηκόντων της θέσης στην οποία ζητά να μεταταγεί, όσο
και τις υπηρεσιακές ανάγκες.
76.1.3. Οι αιτήσεις για μετατάξεις, που εμπίπτουν στην
παρούσας παράγραφο, υποβάλλονται στην αρμόδια οργανική μονάδα της εταιρείας κατά τους μήνες Μάρτιο
και Οκτώβριο κάθε έτους και συνεξετάζονται από το
Υπηρεσιακό Συμβούλιο.
76.1.4. Οι ανωτέρω μετατάξεις διενεργούνται με
απόφαση αρμοδίου οργάνου διοίκησης της εταιρείας.
Η πράξη μετάταξης δημοσιεύεται σε περίληψη στην
Εφημερίδα της Κυβερνήσεως.
76.2. Λοιπές μετατάξεις.
76.2.1. Λοιπές μετατάξεις προσωπικού επιτρέπονται
με ειδικότερους όρους, προϋποθέσεις και διαδικασίες,
όπως ορίζονται από την εκάστοτε ισχύουσα σχετική
νομοθεσία.
Άρθρο 77ο
Αποσπάσεις
77.1. Το προσωπικό μετατάσσεται ή αποσπάται σε υπηρεσίες του Δημοσίου, ΝΠΔΔ ή Ο.Τ.Α. ή σε άλλους φορείς
του δημόσιου τομέα, εφόσον αυτό επιτρέπεται από την
εκάστοτε ισχύουσα νομοθεσία και με τις προϋποθέσεις
και όρους που ορίζονται σ’ αυτή.
Β.14. Λύση εργασιακής σχέσης
Άρθρο 78ο
Λύση της εργασιακής σχέσης
78.1. Με την επιφύλαξη των διατάξεων των παραγράφων 78.2. και 78.3. του παρόντος άρθρου, η λύση της
σύμβασης εργασίας του τακτικού προσωπικού επέρχεται
στις παρακάτω περιπτώσεις:
• Με καταγγελία της σύμβασης εργασίας εκ μέρους
του εργαζομένου (παραίτηση).
• Με καταγγελία της σύμβασης εργασίας εκ μέρους
της εταιρείας (απόλυση).
• Με το θάνατο του εργαζομένου.
78.2. Οι προβλέψεις που περιλαμβάνονται επί του
εικοστού έκτου άρθρου, (παράγραφοι 1 και 2) του
ν. 2932/2001, συντείνουν αυτονόητα στη δημιουργία
του αντίστοιχου πλαισίου, που πραγματεύεται το παρόν
άρθρο.
78.3. Οι συμβάσεις εργασίας του λοιπού τακτικού
προσωπικού της εταιρείας λύονται, σύμφωνα με τις εκάστοτε ισχύουσες γενικές ή ειδικές διατάξεις της εργατι-
κής νομοθεσίας για τη λύση των συμβάσεων εργασίας
αορίστου χρόνου, σε συνδυασμό με τις διατάξεις του
παρόντος κανονισμού.
Άρθρο 79ο
Παραίτηση εργαζομένου
79.1. Εργαζόμενος που συμπληρώνει τις προϋποθέσεις πλήρους συνταξιοδότησης λόγω γήρατος μπορεί
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
να αποχωρεί απ' την υπηρεσία, δικαιούμενος της τυχόν
αποζημίωσης, που προβλέπεται από τις σχετικές διατάξεις της νομοθεσίας ή τυχόν ευνοϊκότερες, που περιλαμ-
βάνονται σε όρους συλλογικών συμβάσεων εργασίας.
79.2. Κατά τα λοιπά, το προσωπικό μπορεί να καταγγείλει τη σχέση εργασίας με δήλωση παραίτησής του, η
οποία υποβάλλεται στην αρμόδια οργανική υπηρεσιακή
μονάδα της εταιρείας, ένα μήνα τουλάχιστον προ της
οριζόμενης, στην παραίτηση, ημερομηνίας αποχώρησης.
79.3. Ως παραίτηση εργαζομένου εκλαμβάνεται και
κάθε αδικαιολόγητη αποχή από την εργασία του διάρκειας πέραν των είκοσι δύο (22) εργασίμων ημερών συνέ-
χεια ή των τριάντα (30) σε διάρκεια ενός έτους (σιωπηρή
καταγγελία σύμβασης). Η απουσία εργαζομένου από την
υπηρεσία λόγω στέρησης της προσωπικής του ελευθερίας κατόπιν προφυλάκισης ή επιβολής ποινής στερητικής
της ελευθερίας εξισούται με αδικαιολόγητη απουσία και
λαμβανομένων υπόψη και των λοιπών συνθηκών μπορεί
να θεωρηθεί ως εκ μέρους αυτού σιωπηρή καταγγελία
της σύμβασης εργασίας. Δεν εκλαμβάνεται ως σιωπηρή
καταγγελία της σύμβασης εργασίας εκ μέρους προφυλακισμένου εργαζομένου, εφόσον δεν τελεσφορήσει
οριστική σχετική καταδίκη του.
Άρθρο 80ο
Καταγγελία της εργασιακής σχέσης εκ μέρους
της εταιρείας
80.1. Οι εργαζόμενοι, που υπάγονται στην ρύθμιση του
κανονισμού αυτού απολύονται με καταγγελία της σύμβασης εργασίας εκ μέρους της εταιρείας, σύμφωνα με
τις εκάστοτε ισχύουσες περί καταγγελίας της σύμβασης
εργασίας αορίστου χρόνου διατάξεις και με καταβολή
της νόμιμης αποζημίωσης απόλυσης, με την επιφύλαξη
των προβλέψεων του εικοστού έκτου άρθρου, (παράγραφοι 1 και 2) του ν. 2932/2001.
80.2. Επί καταγγελίας της σύμβασης εργασίας, εκ μέρους της εταιρείας, στις κατωτέρω περιπτώσεις, προβλέ-
πονται ειδικότερα τα εξής:
• Λόγω συμπλήρωσης των προϋποθέσεων για τη χορήγηση πλήρους συνταξιοδότησης γήρατος. Στην περίπτω-
ση αυτή, ο μισθωτός δικαιούται αποζημίωση σύμφωνα
με τις διατάξεις του άρθρου 5 παρ. 1 ν. 435/1976, εκτός
εάν ισχύουν ευνοϊκότερες ρυθμίσεις συλλογικής σύμβασης εργασίας. Σε περίπτωση θανάτου εργαζόμενου που
έχει συμπληρώσει τις προϋποθέσεις συνταξιοδότησης,
οι κληρονόμοι του λαμβάνουν την αποζημίωση που αυτός θα εδικαιούτο κατά το νόμο ή κατά την ευνοϊκότερη
ρύθμιση συλλογικής σύμβασης εργασίας.
• Λόγω σωματικής ή πνευματικής ανικανότητας του εργαζομένου για παροχή εργασίας, που προκάλεσε νόσος
ή ατύχημα. Στην περίπτωση αυτή εφαρμόζονται οι εκάστοτε ισχύουσας αντίστοιχες διατάξεις της νομοθεσίας.
• Λόγω επιβολής της ποινής της οριστικής παύσης,
μετά από σχετική πειθαρχική απόφαση που έχει καταστεί τελεσίδικη.
• Στην περίπτωση του έκτακτου προσωπικού, η αδικαιολόγητη αποχή από την εργασία, προς την οποία
εξομοιώνεται και η αδικαιολόγητη υπέρβαση του χρόνου της κανονικής ή οποιασδήποτε άλλης άδειας, καθώς
και η απουσία από την υπηρεσία λόγω στέρησης της
προσωπικής του ελευθερίας, κατόπιν προφυλάκισης ή
επιβολής ποινής στερητικής της ελευθερίας, συνιστά
σπουδαίο λόγο οφειλόμενο στο πρόσωπο του εργαζόμενου που δικαιολογεί την πρόωρη καταγγελία εκ μέρους
της εταιρείας της σύμβασης εργασίας ορισμένου χρόνου. Σπουδαίο λόγο συνιστά επίσης κάθε περιστατικό το
οποίο, κατά την καλή πίστη, σε συνδυασμό με το σύνολο
των περιστάσεων, συντελεί ώστε να μην είναι ανεκτή η
διατήρηση της σύμβασης μέχρι το χρόνο της λήξης της.
Άρθρο 81ο
Θάνατος εργαζομένου
81.1. Μόλις πιστοποιηθεί ο θάνατος προσώπου/-ων
που ανήκει/-ουν στο προσωπικό της, η εταιρεία, δια της
αρμόδιας οργανικής υπηρεσιακής της μονάδας, προβαίνει στη διαγραφή αυτού/-ών, από τα τηρούμενα αντί-
στοιχα μητρώα της, με ημερομηνία που θα ταυτίζεται
με την χρονολογία του θανάτου του/-ους.
Β.15. Υγεία και ασφάλεια εργαζομένων στους
χώρους εργασίας
Άρθρο 82ο
Υγεία και ασφάλεια εργαζομένων
82.1. Η εταιρεία διασφαλίζει κάθε φορά τις συνθήκες
υγείας και ασφάλειας των εργαζομένων και των χώρων
ευθύνης της. Ειδικότερα, η εταιρεία έχει υποχρέωση:
• Να εφαρμόζει την ισχύουσα νομοθεσία για την υγεία
και ασφάλεια της εργασίας.
• Μετά από εισήγηση εξειδικευμένων οργάνων (Τεχνικός Ασφαλείας, Ιατρός Εργασίας) να προβλέπει, επεξερ-
γάζεται και επιβλέπει, με εξουσιοδοτημένα όργανά της,
την εγκατάσταση και την τήρηση όλων των αναγκαίων,
προληπτικών, λειτουργικών και διορθωτικών, μέτρων και
διαδικασιών, για την ασφαλή εκτέλεση των εργασιών.
• Να εκπαιδεύει το προσωπικό της σχετικά.
• Να ενημερώνει το προσωπικό της για την εκάστοτε
ισχύουσα νομοθεσία.
82.2. Η εταιρεία είναι δυνητικώς υποχρεωμένη να προσλαμβάνει/ορίζει Ιατρό Εργασίας και Τεχνικό Ασφαλείας,
σύμφωνα με τις σχετικές διατάξεις της νομοθεσίας, όπως
αυτές εκάστοτε ισχύουν.
82.3. Το προσωπικό της εταιρείας οφείλει να τηρεί τις
γενικές οδηγίες υγείας και ασφάλειας. Ειδικότερα θα
πρέπει:
• Να συμμορφώνεται προς κάθε γραπτή ή προφορική
οδηγία των προϊσταμένων του, σχετικά με τον τρόπο
εργασίας και τους όρους υγείας και ασφάλειας.
• Να αναφέρει αμέσως, προφορικά ή γραπτά, κάθε ζήτημα που αφορά επαγγελματικούς κινδύνους του προ-
σωπικού της εταιρείας ή/και κινδύνους τρίτων ή/και των
εγκαταστάσεων ή/και του φυσικού περιβάλλοντος.
• Να χρησιμοποιεί, ανελλιπώς και σωστά, τα ομαδικά
και ατομικά μέσα προστασίας, κατά την εργασία του.
• Να παρακολουθεί την εκπαίδευση υγείας και ασφάλειας στην εργασία και να συμμετέχει σε τυχόν ασκήσεις
που διοργανώνονται από την Εταιρεία.
• Να διατηρεί καθαρά τα γραφεία και γενικά τις εγκαταστάσεις της εταιρείας και ειδικότερα τους κοινόχρηστους
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
χώρους και τους χώρους υγιεινής (ιματιοφυλακίων, αποχωρητηρίων, νιπτήρων, ντους κ.λπ.).
• Να ρίχνει τα άχρηστα αντικείμενα μέσα στα ειδικά
κιβώτια απορριμμάτων.
• Να μην έχει κάνει χρήση πριν ή να μην χρησιμοποιεί
κατά την άσκηση των καθηκόντων του, οποιοδήποτε
ποτό που περιέχει αλκοόλ, ανεξάρτητα από το είδος και
την περιεκτικότητά του.
• Να αναφέρει αμέσως στον άμεσο Προϊστάμενό του
οποιοδήποτε πρόβλημα ή διαταραχή της υγείας του παρουσιαστεί, κατά την διάρκεια της εργασίας του και που
ενδεχόμενα προκαλεί τον περιορισμό της ικανότητας ή/
και την πλημμελή άσκηση των καθηκόντων του ή/και
βάζει σε κίνδυνο την ασφάλεια ανθρώπων και εγκαταστάσεων.
• Να αναφέρει αμέσως στον Προϊστάμενό του κάθε
ατύχημα ή συμβάν που έλαβε χώρα, στον ίδιο ή σε υφιστάμενό του ή σε παρευρισκομένους τρίτους, στις εγκα-
ταστάσεις της εταιρείας.
• Να αναφέρει αμέσως στον Προϊστάμενό του κάθε
ανωμαλία ή βλάβη που παρουσιάζεται στις εγκαταστάσεις ή τον εξοπλισμό της εταιρείας.
• Να μην καπνίζει, παρά μόνο στους χώρους και κατά
το χρόνο που επιτρέπεται το κάπνισμα, όπως κάθε φορά
ορίζεται με Κανονισμούς, οδηγίες ή/και εντολές.
• Να φροντίζει την ατομική του καθαριότητα, χρησιμοποιώντας τις ειδικές εγκαταστάσεις που διαθέτει η
εταιρεία.
• Να χρησιμοποιεί τους χώρους των αποδυτηρίων της
εταιρείας για την αλλαγή των ρούχων του, με την τυχόν
προβλεπόμενη στολή ή φόρμα εργασίας και αντιστρόφως.
• Να διατηρεί καθαρή και σε καλή κατάσταση την τυχόν στολή εργασίας καθώς επίσης και την οποιαδήποτε
εξάρτηση και εξοπλισμό φέρει ή χρησιμοποιεί με εντολή
της Εταιρείας.
• Να εκτελεί πάντοτε την εργασία του με γνώμονα την
ασφάλεια της εργασίας, των εγκαταστάσεων της εταιρείας και των κάθε είδους, μηχανημάτων, οχημάτων, φορτί-
ων και λοιπών μέσων, που διακινούνται ή φυλάσσονται
στις εγκαταστάσεις της εταιρείας καθώς και των εργαζομένων και των τρίτων που συναλλάσσονται με αυτή.
• Να μην εξοικειώνεται με τον επαγγελματικό κίνδυνο,
αλλά να τηρεί πιστά τους κανόνες ασφαλείας.
• Να μην κάνει επικίνδυνα αστεία με συναδέλφους του,
ιδίως χρησιμοποιώντας εργαλεία ή άλλα αντικείμενα.
• Να συνεργάζεται, όποτε απαιτείται, με τον γιατρό
εργασίας και τον τεχνικό ασφαλείας.
82.4. Οι Προϊστάμενοι των οργανικών μονάδων της
εταιρείας οφείλουν:
• Να επιθεωρούν, πριν και μετά τη λήξη της εργασίας,
την καταλληλότητα και την ασφάλεια των εγκαταστάσεων, των εργαλείων και λοιπού εξοπλισμού και γενικά των
χώρων εργασίας, αναφέροντας ιεραρχικά οποιαδήποτε,
έστω πιθανή, ανωμαλία.
• Να αναθέτουν, στο προσωπικό που έχουν στη δικαιοδοσία τους, εργασία ανάλογη προς τη σωματική και
πνευματική του ικανότητα, την πείρα και την ειδικότητά
του.
• Να επιβλέπουν την αυστηρή τήρηση των Κανονισμών, διαδικασιών, οδηγιών και εντολών που σχετίζονται
με την Υγεία και Ασφάλεια στους χώρους εργασίας.
• δ)Να αναφέρουν ιεραρχικά κάθε απειθαρχούντα.
82.5. Για κάθε εργαζόμενο της εταιρείας τηρείται από
τον Ιατρό Εργασίας, Ιατρικός Φάκελος και Ατομικό Βιβλιάριο Επαγγελματικού Κινδύνου, όπου αναγράφονται τα
αποτελέσματα των ιατρικών και εργαστηριακών εξετάσεων και μετρήσεων. Στο φάκελο πρόσβαση έχει μόνο
ο ίδιος ο εργαζόμενος, καθώς και τα από το νόμο προβλεπόμενα όργανα.
Β.16. Τελικές διατάξεις
Άρθρο 83ο
Όργανα διοίκησης της εταιρείας
83.1. Τα όργανα που ασκούν αρμοδιότητες διοίκησης
της εταιρείας κατονομάζονται στο εγκεκριμένο Καταστατικό της και είναι (i) η Γενική Συνέλευση των μετόχων, (ii)
το Διοικητικό Συμβούλιο και (iii) τα εξουσιοδοτημένα
τυχόν από αυτά, πρόσωπα (π.χ. Διευθύνων Σύμβουλος).
Άρθρο 84ο
Κατάργηση προϊσχύουσας κωδικοποίησης του κανονισμού
84.1. Με την έγκριση και δημοσίευση του παρόντος
κανονισμού καταργείται η προϊσχύουσα κωδικοποίησή
του.
84.2. Η αναφερόμενη, στην προηγούμενη παράγραφο,
κατάργηση δεν αίρει την ισχύ αποφάσεων και πράξεων/
ενεργειών, που λήφθηκαν και έλαβαν ή/και λαμβάνουν
χώρα αντίστοιχα, βάσει των διατάξεών του και οι οποίες
ισχύουν και παράγουν έννομα αποτελέσματα μέχρι τη
λήξη της καθορισμένης διάρκειας ισχύος τους.
Άρθρο 85ο
Τροποποίηση Κανονισμού
85.1. Ο παρόν Κανονισμός τροποποιείται ή διαφοροποιείται εν όλω ή εν μέρει, έπειτα από σχετική έγκριση,
δια αποφάσεως αρμοδίου οργάνου διοίκησης της εταιρείας, έπειτα από προηγούμενη σύμφωνη γνώμη του
οικείου Συλλόγου Εργαζομένων.
Άρθρο 86ο
Έναρξη ισχύος
86.1. Ο παρόν Κανονισμός ισχύει από τη δημοσίευσή
του.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
Ο Ρ Γ Α Ν Ι Σ Μ Ο Σ  Λ Ι Μ Ε Ν Ο Σ  Β Ο Λ Ο Υ
Α Ν Ω Ν Υ Μ Η  Ε Τ Α Ι Ρ Ι Α
( Ο . Λ . Β .  Α . Ε . )
ΕΝΤΥΠΟ Α΄
ΑΞΙΟΛΟΓΗΣΗ ΣΤΕΛΕΧΩΝ Ο.Λ.Β.  Α.Ε.
Αριθ. Πρωτ.: …………..
Ε Κ Θ Ε Σ Η   Α Ξ Ι Ο Λ Ο Γ Η Σ Η Σ
ΕΤΟΥΣ…………………………..….
(Τα στοιχεία 1-4 της παρούσας συμπληρώνονται από τον αξιολογούμενο)
1. ΣΤΟΙΧΕΙΑ ΑΞΙΟΛΟΓΟΥΜΕΝΟΥ
Ονοματεπώνυμο/Πατρώνυμο:
Κατηγορία/ Κλάδος:
Ονομασία θέσης ευθύνης:
2. ΕΠΙΜΟΡΦΩΣΗ κατά το έτος αξιολόγησης:
…………………………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
3. ΣΥΝΟΠΤΙΚΗ ΠΕΡΙΓΡΑΦΗ ΤΟΥ ΕΡΓΟΥ που επιτελέσθηκε από την οργανική μονάδα:
…………………………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
4.  ΣΥΝΟΠΤΙΚΗ ΠΕΡΙΓΡΑΦΗ ΤΟΥ ΕΡΓΟΥ που επιτελέσθηκε από τον αξιολογούμενο:
…………………………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
…………..……………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
…………..……………………………………………………………………………………………………………………………………………………………
…………………………………………………………………………………………………………………………………………………………………………
Ονοματεπώνυμο &
Υπογραφή Αξιολογούμενου:
Ημερομηνία:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
ΣΤΟΙΧΕΙΑ ΑΞΙΟΛΟΓΗΤΗ
ΟΝΟΜΑΤΕΠΩΝΥΜΟ:
ΙΔΙΟΤΗΤΑ:
ΗΜΕΡΟΜΗΝΙΑ:
ΥΠΟΓΡΑΦΗ:
ΤΕΛΙΚΟΣ ΒΑΘΜΟΣ (ΜΕΣΟΣ ΟΡΟΣ
ΒΑΘΜΟΛΟΓΙΑΣ):
Ε Κ Θ Ε Σ Η
ΠΑΡΑΘΕΣΗΣ ΠΛΗΡΟΥΣ ΑΙΤΙΟΛΟΓΙΑΣ ΑΞΙΟΛΟΓΗΣΗΣ (συμπληρώνεται δυνητικά από τον βαθμολογητή)
1 Βαθμολογείται κάθε επιμέρους κριτήριο από κάθε αξιολογητή με έναν ακέραιο βαθμό
5. ΚΡΙΤΗΡΙΑ ΑΞΙΟΛΟΓΗΣΗΣ1 (συμπληρώνονται από τον αξιολογητή)
ΒΑΘΜΟΛΟΓΙΑ
Αξιολογητή
(1-10)
α) Διοικητική ικανότητα
β) Γνώση του νομοθετικού και λοιπού κανονιστικού πλαισίου του
αντικειμένου της θέσης ευθύνης
γ) Εφαρμογή θεωρητικών γνώσεων επί του απτού αντικειμένου της θέσης
ευθύνης
δ) Ανάληψη πρωτοβουλία, καινοτομίες, ιεράρχηση προτεραιοτήτων,
συντονισμός και προγραμματισμός του έργου που συνεπάγεται το αντικείμενο
της θέσης ευθύνης
ε) Ποσοτική και ποιοτική εργασιακή απόδοση (ιδίως: διαχείριση κρίσεων,
αναβάθμιση εργασιακού περιβάλλοντος, προστιθέμενη αξία διοικητικού
έργου)
στ) Ανάληψη ευθυνών και ιεράρχηση προτεραιοτήτων, συντονισμός και
προγραμματισμός του έργου
ζ) Επίτευξη της στοχοθεσίας της οργανικής μονάδας
η) Συνεργασία με όργανα διοίκησης
θ) Συνεργασία με υφισταμένους – συνεργάτες της εταιρείας
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
Ε Κ Θ Ε Σ Η
ΣΧΟΛΙΑΣΜΟΥ ΕΠΙ ΤΗΣ ΒΑΘΜΟΛΟΓΙΑΣ (συμπληρώνεται δυνητικά από τον αξιολογούμενο έπειτα από τη βαθμολόγηση)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
Ο Ρ Γ Α Ν Ι Σ Μ Ο Σ  Λ Ι Μ Ε Ν Ο Σ  Β Ο Λ Ο Υ
Α Ν Ω Ν Υ Μ Η  Ε Τ Α Ι Ρ Ι Α
( Ο . Λ . Β .  Α . Ε . )
ΕΝΤΥΠΟ Β΄
ΑΞΙΟΛΟΓΗΣΗ ΥΠΑΛΛΗΛΩΝ Ο.Λ.Β.  Α.Ε.
Αριθ. Πρωτ.: …………..
Ε Κ Θ Ε Σ Η   Α Ξ Ι Ο Λ Ο Γ Η Σ Η Σ
ΕΤΟΥΣ…………………………..….
(Τα στοιχεία 1-4 της παρούσας συμπληρώνονται από τον αξιολογούμενο)
1. ΣΤΟΙΧΕΙΑ ΑΞΙΟΛΟΓΟΥΜΕΝΟΥ
Ονοματεπώνυμο/Πατρώνυμο:
Κατηγορία/ Κλάδος:
Ονομασία θέσης ευθύνης:
2. ΕΠΙΜΟΡΦΩΣΗ κατά το έτος αξιολόγησης:
…………………………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
3. ΣΥΝΟΠΤΙΚΗ ΠΕΡΙΓΡΑΦΗ ΤΗΣ ΣΥΝΕΙΣΦΟΡΑΣ ΤΟΥ ΑΞΙΟΛΟΓΟΥΜΕΝΟΥ ΣΤΟ ΕΡΓΟ που επιτελέσθηκε από την
οργανική μονάδα:
…………………………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
4.  ΣΥΝΟΠΤΙΚΗ ΠΕΡΙΓΡΑΦΗ λοιπών στοιχείων που μπορεί να ληφθούν υπόψη κατά την αξιολόγηση:
…………………………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
…………..……………………………………………………………………………………………………………………………………………………………
…………………………………………………………………………………………………………………………………………………………………………
…………………………………………………………………………………………………………………………………………………………………………
…………..……………………………………………………………………………………………………………………………………………………………
…………………………………………………………………………………………………………………………………………………………………………
Ονοματεπώνυμο &
Υπογραφή Αξιολογούμενου:
Ημερομηνία:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
ΣΤΟΙΧΕΙΑ Α΄ ΑΞΙΟΛΟΓΗΤΗ
ΣΤΟΙΧΕΙΑ Β΄ ΑΞΙΟΛΟΓΗΤΗ
ΟΝΟΜΑΤΕΠΩΝΥΜΟ:
ΟΝΟΜΑΤΕΠΩΝΥΜΟ:
ΙΔΙΟΤΗΤΑ:
ΙΔΙΟΤΗΤΑ:
ΗΜΕΡΟΜΗΝΙΑ:
ΗΜΕΡΟΜΗΝΙΑ:
ΥΠΟΓΡΑΦΗ:
ΥΠΟΓΡΑΦΗ:
ΤΕΛΙΚΟΣ ΒΑΘΜΟΣ (ΜΕΣΟΣ ΟΡΟΣ ΒΑΘΜΟΛΟΓΙΑΣ
ΑΜΦΟΤΕΡΩΝ ΤΩΝ ΒΑΘΜΟΛΟΓΗΤΩΝ):
Ε Κ Θ Ε Σ Η
ΠΑΡΑΘΕΣΗΣ ΠΛΗΡΟΥΣ ΑΙΤΙΟΛΟΓΙΑΣ ΑΞΙΟΛΟΓΗΣΗΣ (συμπληρώνεται δυνητικά από τους βαθμολογητές)
1 Βαθμολογείται κάθε επιμέρους κριτήριο από κάθε αξιολογητή με έναν ακέραιο βαθμό
5. ΚΡΙΤΗΡΙΑ ΑΞΙΟΛΟΓΗΣΗΣ1 (συμπληρώνονται από τους αξιολογητές)
ΒΑΘΜΟΛΟΓΙΑ
Α΄ Αξιολογητή
(1-10)
ΒΑΘΜΟΛΟΓΙΑ
Β΄ Αξιολογητή
(1-10)
Α. ΓΝΩΣΗ ΤΟΥ ΑΝΤΙΚΕΙΜΕΝΟΥ, ΕΝΔΙΑΦΕΡΟΝ ΚΑΙ ΔΗΜΙΟΥΡΓΙΚΟΤΗΤΑ
α) Επαγγελματική επάρκεια (δυνατότητα εφαρμογής των γνώσεων και της
εμπειρίας κατά την εκτέλεση των καθηκόντων του υπαλλήλου)
β) Ολοκληρωμένη γνώση της θεωρητικής ή/και πρακτικής έκφανσης του
αντικειμένου που του ανατίθεται
γ) Επίδειξη ενδιαφέροντος, ανάπτυξη δεξιοτήτων, υιοθέτηση βέλτιστων
πρακτικών και αφοσίωση κατά την εκτέλεση των υπηρεσιακών
καθηκόντων
δ) Πρωτοβουλία, καινοτομίες, ιεράρχηση προτεραιοτήτων
ε) Ικανότητα άσκησης πολλαπλών καθηκόντων συναφών προς τη φύση
της εταιρείας.
Β. ΥΠΗΡΕΣΙΑΚΕΣ ΣΧΕΣΕΙΣ ΚΑΙ ΣΥΜΠΕΡΙΦΟΡΑ
στ) Επικοινωνία και συνεργασία με συνυπηρετούντες στην ίδια ή άλλη
υπηρεσιακή μονάδα, υπαλλήλους
ζ) Συμπεριφορά προς τους πολίτες, καθώς και άμεση εξυπηρέτηση των
αναγκών τους
Γ.  ΑΠΟΤΕΛΕΣΜΑΤΙΚΟΤΗΤΑ
η) Ποσοτική και ποιοτική εργασιακή απόδοση (ιδίως: διαχείριση κρίσεων,
αναβάθμιση εργασιακού περιβάλλοντος, προστιθέμενη αξία διοικητικού
έργου)
θ) Βαθμός συμμετοχής στη επίτευξη της στοχοθεσίας της οργανικής
μονάδας που ανήκει
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
Ε Κ Θ Ε Σ Η
ΣΧΟΛΙΑΣΜΟΥ ΕΠΙ ΤΗΣ ΒΑΘΜΟΛΟΓΙΑΣ (συμπληρώνεται δυνητικά από τον αξιολογούμενο έπειτα από τη βαθμολόγηση)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 228/07.05.2019
Η απόφαση αυτή να δημοσιευθεί στην Εφημερίδα της Κυβερνήσεως.
Βόλος, 7 Μαΐου 2019
Ο Δ/νων Σύμβουλος
ΓΕΩΡΓΙΟΣ ΤΟΖΙΔΗΣ

[Source: 20191100228.pdf | Tokens: 136820]